
MORALA ÎMPĂRĂŢIEI 

PRELIMINARII 

Tot creştinul doreşte să ajungă în împărăţia Cerurilor. Făcând o analogie 
între împărăţia Cerurilor şi împărăţiile lumeşti trecătoare, vom spune că orice 
împărăţie, orice stat, are nişte legi. Legea de bază este constituţia. Toate aceste legi 
se întemeiază pe o anumită etică. 

Legea împărăţiei Cerurilor se întemeiază pe o morală specială, pe o 
spiritualitate unică şi desăvârşită. Ea ne-a fost lăsată de Domnul Iisus Hristos. 
Această morală creştină pe care se întemeiază legile împărăţiei lui Dumnezeu o 
găsim în Sfintele Scripturi şi în scrierile Sfinţilor Părinţi. 

împărăţia Cerurilor este proclamată în capitolele 3 şi 4 ale Evangheliei după 
Matei. în capitolele 5, 6 şi 7 - cunoscute sub numele de Predica de pe Munte - este 
expusă morala care domneşte în această împărăţie. 

Chiar dacă mulţi s-au oprit asupra Predicii de pe Munte, ne vom opri şi noi, 
spunând, din perspectiva anunţată, că aceasta este o adevărată „Constituţie" a 
împărăţiei lui Dumnezeu. 

Vom face referiri la unii Sfinţi Părinţi preocupaţi de acest text şi la scrieri cu 
conţinut moral accesibile tuturor, pentru că dorim să fie de folos această carte celor 
ce tânjesc să fie „cetăţeni" loiali ai împărăţiei lui Dumnezeu. 

Ştim că în vremurile noastre se citeşte puţin, dar insistăm, aşa cum o face 
Sfântul Ioan Damaschinul, zicând: "Să batem, deci la paradisul preafrumos al 
Scripturilor, la paradisul cel cu bun miros, cel prea dulce, cel preafrumos, cel ce 
răsună la urechile noastre cu tot felul de cântări ale păsărilor spirituale 
purtătoare de Dumnezeu, cel care se atinge de inima noastră, care o mângâie 
când este întristată, o potoleşte când este mâniată şi o umple de o bucurie 
veşnică... " 

Să citim şi să ne documentăm. Legile „împărăţiei" trebuiesc cunoscute şi 
aplicate. Sfântul Marcu Ascetul ne spune că "Domnul e ascuns în poruncile Sale. 
Iar cei ce-L caută, II găsesc pe măsura împlinirii lor". 

1. „Paradisul preafrumos al Scripturilor" 

Sfântul Ioan Damaschinul ne îndeamnă să batem la poarta „Paradisului 
preafrumos al Scripturilor". 

Ce legătură are această sintagmă cu omul duhovnicesc vom vedea imediat. 
Omul duhovnicesc, aşa cum am mai amintit, este în stare să pătrundă Sfintele 
Scripturi, în înţelesul lor tainic. 

Ne aducem aminte că în perioada creştinismului primar unul dintre cei mai 
vestiţi părinţi nevoitori era Sfântul Antonie cel Mare. Cu nedumeririle, cu 
întrebările, cu neliniştile lor îl abordau atât ucenicii, cât şi credincioşii veniţi de 
departe. într-o bună zi, cineva i-a pus o întrebare din cartea Leviticului. O întrebare 
grea, legată de un text, text pe care nu-1 înţelegea nici Sfântul Antonie cel Mare. Şi 
atunci ce a făcut? Ne relatează ucenicul său, Ava Ammona, că a ieşit Sfântul 
Antonie în pustie. Şi Ava Ammona a mers tiptil pe urmele lui. Sfântul Antonie, 
când s-a văzut singur, a întins mâinile la cer şi a zis: „Doamne, trimite-1 pe Moise 
să-mi tâlcuiască acest verset, pentru că el 1-a scris prin inspiraţie de la Tine. 
Trimite-1 pe Moise!" Şi Ava Ammona a auzit glasul, nu 1-a înţeles, dar a auzit 
glasul lui Moise care îi tâlcuia Sfântului Antonie cel Mare Scripturile. 

Omul duhovnicesc are deci posibilitatea să pătrundă înţelesul Scripturilor. Şi 
de aceea ne vom ocupa tocmai de importanţa citirii, pătrunderii şi nutririi cu 
cuvântul Scripturilor, al Scripturilor numite "Paradis prea frumos" de către 
Sfântul Ioan Damaschinul. 

Nu este pentru omul credincios doar un exerciţiu frumos, nu este nici doar o 
cale de a se îmbogăţi din punctul de vedere al cunoştinţelor, ci, omul citind 
Scripturile, se nutreşte. Trăim într-o lume pragmatică. Din orice demers omul 
doreşte să câştige. Cel mai mare câştig, referitor la formarea lui duhovnicească, îl 
are omul citind Sfânta Scriptură. 

Mântuitorul, în Evanghelia de la Matei, ne spune aşa: „Nu numai cu pâine 
va trăi omul, ci cu tot cuvântul care iese din gura lui Dumnezeu". Sfânta 
Scriptură cuprinde cuvintele ieşite din gura lui Dumnezeu. Dumnezeu a revelat, a 
descoperit Sfânta Scriptură. 

Ne spune Sfântul Apostol Pavel în a doua Epistolă către Timotei: „Toată 
Scriptura este insuflată de Dumnezeu şi de folos spre învăţătură, spre mustrare, 
spre îndreptare, spre înţelepţirea cea întru dreptate". Toată Scriptura este 
insuflată de Dumnezeu. Şi atunci, în mod logic, mergând pe acest fir, omul citind 
Scripturile îl cunoaşte pe Dumnezeu. Dumnezeu ni se descoperă prin Scripturi. Nu 
numai prin Scripturi, ci şi prin Sfânta Tradiţie şi prin firea înconjurătoare. 

Domnul Iisus Hristos într-o dispută cu fariseii, în Evanghelia de la Ioan, zice 
aşa: „ Cercetaţi Scripturile că socotiţi că în ele aveţi viaţă veşnică. Şi acelea sunt 
care mărturisesc despre Mine" 6 Scripturile mărturisesc despre Domnul Hristos, 
iar Domnul Hristos mărturiseşte despre Tatăl, despre Dumnezeu Tatăl şi toată 
această lucrare se face „în" Duhul Sfânt. 

La începutul Epistolei către Evrei ne spune Sfântul Apostol Pavel lucrul 
următor, care încă o dată ne convinge de faptul că Scripturile sunt Paradisul 
preafrumos, sunt Paradisul cel dumnezeiesc: „După ce Dumnezeu odinioară, în 
multe rânduri şi-n multe chipuri, a vorbit părinţilor noştri prin proroci, în zilele 

acestea mai de pe urmă ne-a grăit nouă prin Fiul, pe care L-a pus moştenitor a 
toate şi prin care a făcut şi veacurile ". 

Ceea ce ne-a grăit nouă Dumnezeu prin Fiul este cuprins în Cartea Cărţilor, 
este cuprins în Sfânta Scriptură, paradisul preafrumos în care găsim nutremânt 
sufletesc. 

Folosul citirii Scripturilor ni-1 arată Sfântul Ioan Damaschinul: "întocmai ca 
un copac sădit la izvoarele apelor, tot astfel şi sufletul udat cu dumnezeiasca 
Scriptură se îngraşă şi dă rod copt, credinţa ortodoxă. Se împodobeşte cu frunze 
întotdeauna verzi, adică cu fapte plăcute lui Dumnezeu. Prin Sfintele Scripturi 
suntem îndreptaţi spre virtute în contemplaţie netulburată. 

In ele găsim îndemn spre orice fel de virtute şi îndepărtare de la toată 
răutatea. Dacă suntem iubitori de învăţătură, vom fi şi cu multă învăţătură, căci 
prin silinţă, prin osteneală şi prin harul lui Dumnezeu, se duc la bun sfârşit toate. 
Cel care cere, primeşte. Cel care caută, găseşte şi celui care bate, i se va deschide. 
Să batem deci la Paradisul preafrumos al Scripturilor; la Paradisul cel cu bun 
miros; cel prea dulce; cel preafrumos; Cel ce răsună la urechile noastre cu tot 
felul de cântări ale păsărilor spirituale purtătoare de Dumnezeu; Cel care se 
atinge de inima noastră care o mângâie când este întristată; O potoleşte când este 
mâniată şi o umple de o bucurie veşnică care ne înalţă mintea pe spatele 
strălucitor ca aurul şi prea luminat al porumbiţei dumnezeieşti şi o suie cu aripile 
prea strălucitoare către Fiul Unul născut şi moştenitorul, săditorul viei celei 
spirituale şi prin El o duce la Tatăl Luminilor. 

Să nu batem superficial, ci mai de grabă cu osârdie şi cu stăruinţă. Să nu 
trândăvim de a bate, căci în chipul acesta ni se va deschide. Dacă citim o dată, de 
două ori şi nu înţelegem ceea ce citim, să nu trândăvim, ci să stăruim, să medităm, 
să întrebăm. Căci spune Scriptura: întreabă pe tatăl tău, şi-ţi va vesti şi pe 
bătrânii tăi, şi-ţi vor spune. 

Cunoştinţa nu este a tuturora. Să scoatem din izvorul paradisului apă veşnic 
curgătoare şi preacurată, care saltă spre viaţă. Să ne veselim să ne desfătăm fără 
saţ, căci are un har nesfârşit ". 

Din acest citat reţinem o expresie: cunoştinţa nu este a tuturora. Sfântul Ioan 
Damaschinul ne îndeamnă să citim Scripturile, să batem la Paradisul cel 
preafrumos al Scripturilor. Scriptura ne mângâie sufletul, ni-1 înveseleşte, ea fiind, 
aşa cum ne spune Mântuitorul, hrană. Dar cunoştinţa nu este a tuturora. Noi 
păcătoşi fiind, încă nepurificaţi de răutăţi, nu suntem în măsură să pătrundem 
Scripturile, aşa cum, de exemplu, le pătrundea Sfântul Antonie cel Mare, vorbind 
cu Moise, datorită sfinţeniei sale sufleteşti. 

Nu numai Sfântul Ioan Damaschinul ne spune că nu este a tuturor 
cunoştinţa. Noi păcătoşii trebuie să ne călăuzim după scrierile Sfinţilor Părinţi, să-i 
întrebăm pe ei. Să-i întrebăm, de asemenea, pe duhovnicii noştri, atunci când ne 
încurcăm citind Scripturile. 

Sfântul Petru, în acest sens, are în a doua Epistolă o povaţă valabilă până la 
sfârşitul veacurilor: "Aceasta ştiind mai dinainte, că nici o prorocie a Scripturii nu 
se tâlcuieşte după socotinţa fiecăruia, pentru că niciodată proorocia nu s-a făcut 
din voia omului, ci oamenii cei sfinţi ai lui Dumnezeu au grăit purtaţi fiind de 
Duhul Sfânt" 9 

Dacă Scripturile li s-au descoperit oamenilor sfinţi ai lui Dumnezeu, dacă 
oamenii sfinţi ai lui Dumnezeu, purtaţi fiind de Duhul Sfânt, au grăit, atunci tot 
oamenii sfinţi sunt în stare să le tâlcuiască, să le înţeleagă, să le desluşească 
credincioşilor înţelesul profund al Scripturilor. 

Tot omul, tot creştinul, are la îndemână paradisul preafrumos al Scripturilor. 
Trebuie să bată la poarta lui, să intre în Paradisul acesta, să se nutrească cu 
cuvântul Scripturii. Dar atunci când îşi dă seama că nu înţelege, cunoştinţa nefiind 
a tuturora, trebuie să întrebe. Trebuie să se lase călăuzit de oamenii sfinţi ai lui 
Dumnezeu. 

Şi ce se întâmplă totuşi dacă nu întreabă? Vedem foarte bine ce se întâmplă, 
în lumea în care trăim: omul păcătos tâlcuieşte Scriptura după mintea lui, o 
înţelege eronat, şi în felul acesta s-au născut şi se nasc sectele religioase; o foarte 
mare puzderie de secte religioase. 

Referitor la Sfânta Scriptură şi-au spus părerea oamenii autorizaţi. Ne vom 
opri asupra unui citat dintr-o carte scrisă de părintele Ilarion Felea, carte ce se 
intitulează „Religia iubirii". Este cunoscut faptul că părintele Ilarion Felea a fost 
un mare teolog din perioada interbelică care a murit mărturisindu-L pe Hristos în 
temniţa de la Aiud. El, printre alte cărţi, a scris şi această carte, „Religia iubirii", 
închinată religiei creştine. 

Din capitolul intitulat „Biblia", cităm câteva fraze: "Sunt trei cărţi pe care 
este dator să le citească şi să le mediteze fiecare om: «Cartea naturii», «Cartea 
sufletului» şi «Cartea vieţii» care este Biblia. In toate se descoperă înţelepciunea, 
pronia, bunătatea şi iubirea lui Dumnezeu, dar mai ales în Biblie, în dumnezeiasca 
Scriptură. Intre toate cărţile omenirii Biblia ocupă un loc unic, o poziţie 
excepţională. Biblia este CARTEA, Cartea prin excelenţă, Cartea cărţilor, cartea 
sfântă, Sfânta Scriptură, cartea vieţii, cartea luminii, cartea mântuirii, cartea 
înţelepciunii eterne, cartea inspirată de Dumnezeu. E cartea cea mai citită, cea 
mai studiată şi cea mai răspândită, cartea cea mai populară dintre toate cărţile 
omenirii, cartea celei mai avansate culturi, cartea din care sorb oamenii elixirul 
vieţii, băutura nemuririi, înţelepciunea divină. E tradusă şi tâlcuită în mii de limbi, 
e tipărită în mii şi milioane de exemplare. 

S-au scris nenumărate poezii frumoase, dar poezia psalmilor e neîntrecută; 
s-au scris multe cărţi de filozofie, dar cărţile de înţelepciune ale Bibliei sunt 
neîntrecute; s-au scris biografii alese, dar Evangheliile sunt neîntrecute; s-au scris 
parabole şi cuvântări celebre dar cele ale Mântuitorului sunt neîntrecute ". 

Ne-am oprit deci la o metaforă: Paradisul cel preafrumos al Scripturilor. 
Ne-am exprimat întrucât Sfântul Ioan Damaschinul, vrând să ne convingă cât de 

importante sunt Sfintele Scripturi pentru noi şi lecturarea lor, zice aşa: „Să batem 
la Paradisul preafrumos al Scripturilor, la Paradisul cel cu bun miros, cel prea 
dulce, cel frumos, cel ce răsună la urechile noastre cu tot felul de cântări, cel care 
ne atinge inima, care o mângâie când este întristată, o potoleşte când este mâniată 
şi o umple de o bucurie veşnică ". 

Nu numai Sfântul Ioan Damaschinul sublinia importanţa Sfintelor Scripturi 
pentru noi, importanţa lecturării Scripturilor, ci toate spiritele alese, toţi oamenii 
deosebiţi au subliniat acest adevăr. Iată, unul dintre reprezentanţii de marcă ai 
culturii româneşti din perioada interbelică, Simion Mehedinţi, ne-a lăsat o lucrare 
intitulată Creştinismul românesc. In această lucrare, spune la un moment dat un 
adevăr pe care îl vom repeta mereu: „ Un popor, ca şi orice om în parte, atâta 
preţuieşte cât a înţeles din Evanghelie şi cât poate să urmeze învăţăturii lui 

T . ' ,, 12 

hsus . 

Noi atâta preţuim cât am înţeles şi cât punem în practică din învăţătura lui 
Iisus. Ca să putem pune în practică învăţătura lui Iisus trebuie să o şi cunoaştem, 
de aceea ne-am propus să analizăm, din Evanghelia după Matei, „Predica de pe 
Munte". 

Un sceptic şi-ar putea pune întrebarea: dar e absolut necesară cunoaşterea 
Evangheliei lui Hristos, cunoaşterea Scripturilor? Pentru noi, oameni păcătoşi, e 
absolut necesară cunoaşterea Scripturilor. Oamenii sfinţi, oamenii care au depăşit 
toate neputinţele firii, oamenii care au ajuns într-o legătură intimă cu Dumnezeu, 
cei ce vorbesc cu Dumnezeu "faţă către faţă", nu mai au nevoie de Scripturi. Nu 
vom mai avea nici noi nevoie de Sfânta Scriptură în viaţa de dincolo, pentru că 
Domnul Hristos în mod evident va fi de faţă şi vom vorbi cu El. Dar, până atunci, 
încă pe cale fiind şi încă luptându-ne cu patimile, avem nevoie de Sfintele 
Scripturi. 

In acest sens se exprimă şi Sfântul Ioan Gură de Aur: „Ar fi trebuit să n- 
avem nevoie de ajutorul Sfintelor Scripturi, ci să avem o viaţă atât de curată încât 
harul Duhului să ţină locul Scripturilor în sufletele noastre. Şi după cum Sfintele 
Scripturi sunt scrise cu cerneală, tot aşa ar fi trebuit ca şi inimile noastre să fi fost 
scrise cu Duhul cel Sfânt. Dar, pentru că am îndepărtat Harul acesta, haideţi să 
pornim pe o nouă cale ca să-l dobândim iarăşi. Prima cale era negreşit cea mai 
bună şi Dumnezeu a arătat aceasta şi prin spusele Sale şi prin faptele Sale. 
Dumnezeu n-a vorbit prin scrieri cu Noe, cu Avraam şi cu urmaşii Lui, cu Iov şi cu 
Moise, ci a vorbit cu ei faţă către faţă pentru că a găsit curat sufletul lor. Când 
însă întregul popor a căzut în păcate grele, atunci da, atunci a fost nevoie de 
scrieri de table, de însemnarea în scris a tuturor faptelor şi cuvintelor lui 
Dumnezeu. Şi vom vedea că acelaşi lucru s-a petrecut nu numai pe vremea 
sfinţilor din Vechiul Testament, ci şi pe vremea sfinţilor din Noul Testament. 
Dumnezeu n-a dat ceva scris apostolilor, ci în loc de scrieri le-a făgăduit că le va 
da harul Duhului Sfânt, zicând: Acela vă va aduce aminte de toate ". 

2. Proclamarea „împărăţiei Cerurilor" 

Prima parte a „Predicii de pe Munte" o putem intitula Proclamarea 
împărăţiei Cerurilor, şi aceasta are două subdiviziuni: partea narativă, cuprinsă în 
capitolele 3 şi 4 şi discursul evanghelic, cuprins în capitolele de la 5 până la 7. 
Adică prima parte istoriseşte ce s-a întâmplat, ce-a făcut Domnul Iisus Hristos, iar 
a doua parte expune învăţătura Domnului Iisus Hristos, doctrina cea nouă, vestea 
cea bună, Evanghelia „împărăţiei Cerurilor". 

E importantă Proclamarea împărăţiei Cerurilor pentru că, la urma urmelor, 
tot creştinul preocupat de cele sfinte doreşte să ajungă în „împărăţia Cerurilor". Or, 
în Evanghelia de la Matei, în capitolul 3, se proclamă tocmai „împărăţia 
Cerurilor". Iată textul: In zilele acelea, a venit Ioan Botezătorul şi propovăduia în 
pustia Iudeii spunând: „ Pocăiţi-vă căci s-a apropiat împărăţia Cerurilor ". El este 
acela despre care a zis prorocul Isaia: Glasul celui ce strigă în pustie: „Pregătiţi 
calea Domnului, drepte faceţi cărările Lui". Iar Ioan avea îmbrăcămintea lui din 
păr de cămilă şi cingătoare de piele în jurul mijlocului, iar hrana lui erau lăcuste 
şi miere sălbatică. Atunci a ieşit la el Ierusalimul şi toată Iudeea şi toată 
împrejurimea Iordanului şi erau botezaţi de către el în râul Iordan, mărturisindu- 
şi păcatele. Dar văzând Ioan pe mulţi din farisei şi saduchei venind la botez, le-a 
zis: „Pui de vipere, cine va arătat să fugiţi de mânia ce va să fie? Faceţi deci 
roadă vrednică de pocăinţă şi să nu credeţi că puteţi zice în voi înşivă: „Părinte 
avem pe Avraam ", căci vă spun că Dumnezeu poate şi din pietrele acestea să 
ridice fiii lui Avraam. Iată, securea stă la rădăcina pomilor şi tot pomul care nu 
face roadă bună se taie şi se aruncă în foc. Eu unul vă botez cu apă spre pocăinţă, 
dar Cel ce vine după mine este mai puternic decât mine, Lui nu sunt vrednic să-I 
dezleg încălţămintea. Acesta vă va boteza cu Duhul Sfânt şi cu foc. El are lopata în 
mână şi va curaţi aria Sa şi va aduna grâul în jitniţă, iar pleava o va arde cu foc 
nestins ". In acest timp a venit Iisus din Galileea la Iordan la Ioan ca să se boteze 
de către El. Ioan însă îl oprea zicând: „Eu am trebuinţă să fiu botezat de Tine şi 
Tu vii la mine?" Şi răspunzând Iisus i-a zis: „Lasă acum, că aşa se cuvine nouă să 
împlinim toată dreptatea ". Atunci l-a lăsat, iar botezându-Se Iisus, când ieşea din 
apă, îndată cerurile s-au deschis şi Duhul lui Dumnezeu s-a văzut pogorăndu-se 
ca un porumbel şi venind peste El. Şi iată glas din ceruri zicând: „Acesta este Fiul 
Meu cel iubit, întru care am binevoit ". 

Ioan Botezătorul, înaintemergătorul Domnului, ascet prin excelenţă, pregătit 
în pustie pentru această misiune, fusese înştiinţat de Duhul Sfânt că Cel peste care 
se va coborî, El, adică Duhul Sfânt, este Cel Care va boteza cu Duh Sfânt şi cu foc. 
Ioan a venit la Iordan şi pregătea lumea pentru vremea lui Mesia, pentru vremea 
când va veni Hristos. Botezul lui Ioan era botez cu apă. Botezul creştin va fi 
întemeiat mai târziu de Domnul nostru Iisus Hristos după înviere, când va trimite 
pe apostoli în toată lumea să propovăduiască Evanghelia şi să boteze în numele 
Tatălui şi al Fiului şi al Sfântului Duh. 

Veneau mulţimile din Ierusalim să se boteze. Văzându-i pe farisei şi 
saduchei că n-au sinceritate în pocăinţa lor, Ioan Botezătorul îi mustra: „Pui de 
vipere, cine va învăţat să fugiţi de mânia viitoare?" 

Trebuie elucidată, referitor la preocuparea oamenilor de atunci şi de acum, 
noţiunea de pocăinţă. Ce este pocăinţa? Nicidecum a te „pocăi", nu înseamnă a 
îmbrăţişa o altă confesiune în locul celei ortodoxe. Pocăinţa este un cuvânt slav; în 
limba română, pocăinţă, vine de la: pacaianie, a-ţi părea rău. Insă în greacă acest 
cuvânt se traduce cu metanoia, adică a-ţi schimba felul de a gândi, de a vorbi şi de 
a trăi. In acest sens, dă o definiţie pocăinţei Sfântul Ioan Damaschinul: „Pocăinţa 
este întoarcerea cu părere de rău şi cu lacrimi de la păcat la virtute şi de la 
diavolul la Dumnezeu ". 

Aceasta este pocăinţa pe care o propovăduia Sfântul Ioan Botezătorul: 
„Pocăiţi-vă, căci s-a apropiat împărăţia Cerurilor". Adică schimbaţi-vă viaţa, că 
iată vine împăratul, vine Hristos, vine Cel ce deschide împărăţia Cerurilor. 

Putem observa o similitudine între cărturarii şi fariseii care veneau la Ioan 
Botezătorul cu făţărnicie, nefăcând o pocăinţă sinceră, lăudându-se cu strămoşii 
lor, şi noi, oamenii de astăzi. Ei se lăudau cu Avraam, dar Domnul Hristos le-a 
replicat: „Nu vă lăudaţi cu Avraam, pentru că Dumnezeu, dacă vrea, din pietrele de 
pe lângă Iordan poate face fii lui Avraam. Voi prin faptele voastre să vă arătaţi că 
sunteţi fiii lui Avraam, că altfel securea este înfiptă la rădăcina pomului şi orice 
pom ce nu face roadă va fi tăiat şi aruncat în foc". 

De multe ori nouă ne place să ne lăudăm cu voievozii, cu părinţii noştri, cu 
sfinţii noştri, cu martirii noştri. Şi, la urma urmei, nu e rău să ne aducem aminte de 
cei de dinaintea noastră, însă n-am realizat nimic dacă nu le călcăm pe urmă. Ei au 
trăit creştineşte. Nu-i suficient să ne lăudăm cu ei, ci noi înşine, fiecare în parte, 
trebuie să punem în aplicare Evanghelia Domnului Hristos, pentru că numai atât 
preţuim, cât împlinim din Evanghelie. Şi nu putem împlini Evanghelia dacă n-o 
cunoaştem, dacă nu o lecturăm; măcar un capitol din Scriptură să citim în fiecare 
seară. 

Este necesar să facem lumină asupra problemei botezului. E clar că Domnul 
Iisus Hristos S-a botezat cu botezul lui Ioan. Acest botez era botezul pocăinţei. 
Domnul Iisus Hristos n-avea de ce se pocăi, pentru că n-a avut păcat. însă S-a 
botezat cu botezul lui Ioan, aşa cum însuşi a spus-o, „pentru a împlini toată 
dreptatea". Ştim că Duhul Sfânt îl trimisese pe Ioan să boteze, şi dacă Duhul Sfânt 
1-a trimis pe Ioan să boteze, să boteze cu botezul pocăinţei, Domnul Iisus Hristos a 
împlinit ceea ce Duhul Sfânt, Unul din Treime, a poruncit: S-a botezat. 

S-a mai botezat Mântuitorul Iisus Hristos şi dintr-un alt motiv. Atunci când a 
venit la Ioan să fie botezat în Iordan, ne spune Evanghelistul Ioan că Botezătorul a 
arătat înspre El zicând mulţimilor: „Iată Mielul lui Dumnezeu, Care ridică 
păcatele lumii". Adică iată-L pe Cel despre care v-am vorbit de atâta timp. Deci El 
a venit să primească botezul de la Ioan pentru a se arăta lumii. Mântuitorul a venit 
şi să sfinţească firea apelor, care vor deveni elementul principal de săvârşire a 

Tainei Sfântului Botez, Taină pe care însuşi Mântuitorul Iisus Hristos o va 
întemeia după învierea Sa din morţi. 

Putem observa deci limpede logica şi ordinea cronologică a Tainelor. 
Mântuitorul Iisus Hristos, acum când se botează în Iordan, prefigurează Taina 
Botezului. S-a botezat în apă şi Duhul Sfânt, s-a pogorât în chip de porumbel. 
Atunci când noi, creştinii, îi botezăm pe prunci, sau pe oamenii maturi dacă n-au 
fost botezaţi, întâi îi botezăm în apă, apoi îi ungem cu Sfântul Mir, prin care se 
coboară asupra lor Duhul Sfânt cu darul Său. 

Putem demonstra faptul că Mântuitorul Iisus Hristos nu s-a botezat cu 
botezul creştin, ci cu botezul lui Ioan, citind din „Faptele Apostolilor", din 
capitolul 19: „Şi pe când Apolo era în Corint, Pavel, după ce a străbătut părţile de 
sus, a venit la Efes. Şi găsind câţiva ucenici a zis către ei: „Primit-aţi voi Duhul 
Sfânt când aţi crezut? " Iar ei au zis către el: „Dar nici n-am auzit dacă este Duhul 
Sfânt". Şi el a zis: „Deci, în ce v-aţi botezat? " Ei au zis: „In botezul lui Ioan ". Iar 
Pavel a răspuns: „Ioan a botezat cu botezul pocăinţei, spunând poporului să 
creadă în Cel ce va veni după el, adică în Iisus Hristos. Şi auzind ei s-au botezat în 
numele Domnului Iisus. " S-au rebotezat, s-au botezat a doua oară, pentru că 
botezul lui Ioan nu era valabil. S-au botezat cu botezul creştin. Şi atunci toată 
argumentarea ce se face pentru botezarea oamenilor mari, spunând că Domnul 
Hristos S-a botezat adult fiind, nu stă în picioare. Pentru că Domnul Hristos S-a 
botezat cu botezul lui Ioan. 

Iată deci că aceşti cetăţeni din Corint care fuseseră botezaţi cu botezul lui 
Ioan, atunci când au auzit predica Sfântului Apostol Pavel, s-au botezat a doua 
oară, cu botezul creştin. Sigur că se mai face şi un alt comentariu şi anume acela că 
copilul nu poate mărturisi la botez. Cei ce nu sunt ortodocşi, atunci când le spunem 
că în locul copilului mărturiseşte credinţa naşul, nu acceptă acest argument. Vă voi 
demonstra cu Sfânta Scriptură că un prunc, chiar la câteva zile după naştere, când 
este botezat, poate face legământ cu Dumnezeu. Lucrul acesta s-a întâmplat şi-n 
Vechiul Testament, şi-n Noul Testament. Şi legământul Vechiului Testament se 
putea face la o vârstă imatură, şi legământul Noului Testament se poate face la o 
vârstă fragedă. 

In Epistola către Coloseni citim lucrul următor: „în El, adică în Hristos, aţi 
şi fost tăiaţi împrejur, cu tăiere împrejur nefăcută de mână, prin dezbrăcarea de 
trupul cărnii, întru tăierea împrejur a lui Hristos. îngropaţi împreună cu El fiind, 
prin botez, cu El aţi înviat prin credinţa în lucrarea lui Dumnezeu, Cel ce L-a 

înviat pe El din morţi". Să reţinem: "întru tăierea împrejur a lui Hristos, fiind 
îngropaţi împreună cu El prin Botez". Atunci ce face botezul? înlocuieşte tăierea 
împrejur. "în El aţi fost tăiaţi împrejur, cu tăiere împrejur nefăcută de mână prin 
dezbrăcarea de trupul cărnii, întru tăierea împrejur a lui Hristos, îngropaţi fiind 
împreună cu El prin botez". 

Acum ne putem întreba: dacă botezul substituie tăierea împrejur, la ce vârstă 
se făcea tăierea împrejur? Cine vrea să afle adevărul va putea să-1 afle din Cartea 

Facerii, din capitolul 17: „Iar legământul dintre Mine şi tine şi urmaşii tăi din 
neam în neam, pe care trebuie să-l păziţi este acesta. Toţi cei departe bărbătească 
ai voştri să se taie împrejur; să vă tăiaţi împrejur şi acesta va fi semnul 
legământului dintre mine şi voi. în neamul vostru tot pruncul de parte bărbătească 
născut la voi în casă sau cumpărat cu bani de la alt neam, care nu-i din seminţia 
voastră, sa se taie împrejur în ziua a opta ". 

Urmarea? "Atunci a luat Avraam pe Ismael, fiul său, pe toţi cei născuţi în 
casa sa, pe toţi cei cumpăraţi cu argintul său şi pe toţi oamenii de parte bărbătească 
din casa lui Avraam şi i-a tăiat împrejur, chiar în ziua aceea, cum îi poruncise 
Dumnezeu. Şi era Avraam de nouăzeci şi nouă de ani când s-a tăiat împrejur, iar 
Ismael, fiul său, era de 13 ani când s-a tăiat împrejur. Avraam şi Ismael, fiul său, 
au fost tăiaţi împrejur în aceeaşi zi, şi cu ei au fost tăiaţi toţi cei de parte 
bărbătească din casa lui Avraam, născuţi în casa lui sau cumpăraţi cu argint de la 
cei de alt neam". 19 

Aflăm câteva capitole mai în urmă că Isaac a fost tăiat împrejur la opt zile. 
Cu alte cuvinte, atunci când un om matur adera la comunitatea mozaică, intra în 
aşezământul Vechiului Testament, se tăia împrejur la vârsta la care era. Dar copiii 
credincioşilor erau tăiaţi împrejur la opt zile. 

Ei, dacă tăierea împrejur a fost înlocuită de botez, aşa cum spune Sfântul 
Apostol Pavel, înseamnă că un necreştin când intră în biserică este botezat la vârstă 
matură, dar copiii credincioşilor pot fi botezaţi după naştere la opt zile, la şase 
săptămâni, sau atunci când binevoiesc părinţii lor să facă acest lucru. 

Erau necesare aceste precizări pentru că semănătorii de îndoieli încearcă să-i 
smintească pe cei ce n-au suficiente cunoştinţe scripturistice, spunând că 
binevestesc cuvântul lui Dumnezeu, dar confundând botezul lui Ioan cu botezul 
Noului Testament. 

Mântuitorul Iisus Hristos a fost binevestit de Ioan. Ioan proclamă apropierea 
„împărăţiei Cerurilor". "Pocăiţi-vă, căci s-a apropiat împărăţia Cerurilor". 
Pregătea lumea pentru împărăţia lui Hristos, pentru împărăţia lui Mesia, prin 
botezul pocăinţei. Şi iată că vine Mântuitorul botezându-Se de Ioan în Iordan, 
deschizându-se cerurile şi Duhul Sfânt coborându-se asupra Lui în chip de 
porumbel. 

A 

3. Confruntarea între cele două împărăţii 

De la intrarea Sa în istorie, între Hristos, împăratul împărăţiei Cerurilor, şi 
diavolul, împăratul întunecatului veac trecător, se duce o luptă totală. 

Sfântul Matei ne spune că după botez: Iisus a fost dus de Duhul în pustie, ca 
să fie ispitit de către diavolul. Şi după ce a postit patruzeci de zile şi patruzeci de 
nopţi, la urmă a flămânzit. Şi apropiindu-se, ispititorul a zis către El: „De eşti Tu 
Fiul lui Dumnezeu, zii ca pietrele acestea să se facă pâini". Iar El, răspunzând, a 
zis: „Scris este: Nu numai cu pâine va trăi omul, ci cu tot cuvântul care iese din 

gura lui Dumnezeu ". Atunci diavolul L-a dus în sfânta cetate, L-a pus pe aripa 
templului, şi l-a zis: „Dacă Tu eşti Fiul lui Dumnezeu, aruncă-Te jos, că scris 
este: „îngerilor Săi va porunci pentru Tine şi Te vor ridica pe mâini, ca nu cumva 
să izbeşti de piatră piciorul Tău". Iisus i-a răspuns: „Iarăşi este scris: „Să nu 
ispiteşti pe Domnul Dumnezeul tău ". Şi din nou diavolul L-a dus pe un munte 
foarte înalt şi l-a arătat toate împărăţiile lumii şi slava lor. Şi l-a zis Lui: „Acestea 
toate Ţi le voi da Ţie, dacă vei cădea înaintea mea şi Te vei închina mie". Atunci 
Iisus i-a zis: „Piei, Satano, căci scris este: „Domnului Dumnezeului tău să te 
închini şi Lui singur să-I slujeşti". Atunci L-a lăsat diavolul şi iată îngerii, venind 
la El, Ii slujeau ". 

Când se face un pelerinaj în Ţara Sfântă şi se merge pe malul Iordanului la 
vale, în dreapta, aproape de Ierihon, se observă un munte gol, sinistru. Este 
muntele Carantaniei. Domnul Iisus Hristos, după ce a fost botezat de Ioan în 
Iordan, a urcat în acest munte şi a postit patruzeci de zile şi patruzeci de nopţi. 
Actualmente, în locul în care a postit Mântuitorul, se găseşte o mănăstire. In mod 
logic, tragem concluzia din ceea ce-a făcut Mântuitorul, că orice misiune 
importantă se începe cu post şi cu rugăciune. Mântuitorul Iisus Hristos era 
Dumnezeu adevărat, dar era şi om adevărat. Ca să ne arate că este om adevărat, a 
împins limita postirii până acolo unde au ajuns şi alţi oameni ai lui Dumnezeu. Noi 
ştim că Moise, înainte de a primi tablele legii, a postit patruzeci de zile şi patruzeci 
de nopţi. Ilie, înainte de a se întâlni cu Dumnezeu în muntele cel sfânt din Horeb, a 
postit patruzeci de zile şi patruzeci de nopţi. 

După patruzeci de zile de postire - ne spune Scriptura - Mântuitorul, ca om, 
a flămânzit. In această stare specială L-a aflat Satana şi a încercat să-L ispitească. 
Nu era încă convins Satana că Domnul Iisus Hristos este Dumnezeu adevărat. 
Auzise la Iordan cuvântul Tatălui: „Acesta, este Fiul Meu prea iubit, întru care am 
binevoit". Dar rămânea în incertitudine: „Dacă e Dumnezeu, cum flămânzeşte? 
Dacă flămânzeşte este om. Şi atunci mai este El Dumnezeu?" Ca să-şi lămurească 
această incertitudine şi ca să-L ispitească pe Mântuitorul, vine cu o întrebare 
insidioasă: „Dacă eşti Fiul lui Dumnezeu, porunceşte acestor pietre să se facă 
pâini". Vine cu prima ispită: plăcerea de-a mânca, de-a bea, sau de-a te delecta din 
punct de vedere trupesc. Şi Mântuitorul îi aduce o replică categorică, citând 
Scripturile: „Nu numai cu pâine va trăi omul, ci cu orice cuvântul care iese din 
gura lui Dumnezeu." 

Văzându-se înfrânt, la prima ispitire, vine cu a doua şi-I citează şi el din 
Scripturi Mântuitorului. Lucrul acesta se repetă şi astăzi. Unii vor să ne ispitească 
dându-ne versete din Scripturi. Şi-L duse pe Mântuitorul pe streaşină templului şi-I 
zise: Aruncă-Te jos, pentru că scris este: „îngerilor Săi Dumnezeu va porunci să 
Te ia pe palme ca nu cumva să-Ţi loveşti de piatră piciorul Tău. " Replica 
Mântuitorului este categorică, „Tot din Scripturi este scris: Să nu ispiteşti pe 
Domnul Dumnezeul tău. " 

Vine cu a treia ispitire. II urcă pe un munte înalt, Ii arată toate împărăţiile 
pământului. Probabil împărăţia romană, împărăţia persană, împărăţia asiriană - 

împărăţii contemporane cu Domnul Iisus Hristos. Şi I le promite Domnului, cu o 
singură condiţie: să se închine înaintea lui. Şi Domnul îi dă o replică puternică: 
"Piei, Satano! Scris este: Domnului Dumnezeului tău să te închini şi numai Lui 
singur să-I slujeşti". Diavolul a plecat şi îngerii au venit şi L-au slujit pe 
Mântuitorul. 

Cele trei ispite amintite sunt clasice. De la începutul istoriei omenirii şi până 
astăzi diavolul îl ispiteşte pe om cu cele trei tentaţii. Şi ele sunt cunoscute ca: 
iubirea de plăcere, iubirea de mărire şi iubirea de avere. Prima, iubirea de plăcere, 
poate fi plăcerea de-a mânca, de-a bea, de-a te destrăbăla trupeşte. A doua plăcere, 
sau a doua ispită, este ispita de mărire, adică pofta nestăvilită de a ocupa poziţii 
înalte în societate, setea de funcţii, de înalte demnităţi. Şi ca cele două să îşi aibă 
un suport, vine a treia: iubirea de avere. Banul, bunurile materiale, sunt suportul 
necesar pentru o viaţă petrecută în plăceri, în ospeţe, în beţii şi în desfrânări. 

Aceste trei ispite, din care se nasc multe altele, determinând prăbuşirea 
omului, sunt amintite şi de Sfântul Ioan, în prima sa Epistolă: „Nu iubiţi lumea, 
nici cele ce sunt în lume. Dacă cineva iubeşte lumea, iubirea Tatălui nu este întru 
el, pentru că tot ce este în lume, adică pofta trupului, pofta ochilor şi trufia vieţii, 
nu sunt de la Tatăl, ci sunt din lume " . 

îşi va pune cineva întrebarea: Dar creştinismul este potrivnic vieţii? 
Nicidecum! Creştinismul nu doreşte ca omul să aibă cele necesare traiului, să ducă 
o viaţă decentă? Nicidecum! Dar creştinismul este împotriva abuzurilor. 
Mântuitorul Iisus Hristos a spus limpede: "Căutaţi întâi împărăţia lui Dumnezeu şi 
dreptatea Lui şi toate celelalte se adaugă vouă ", iar în Predica de pe Munte zice: 

99 

„ Unde este comoara ta, acolo este şi inima ta ". 

înţeleptul Solomon dă o soluţie, atunci când suntem în această dilemă, când 
ne întrebăm dacă e bine sau e rău să avem cele necesare traiului. A avea o casă în 
care să te adăposteşti; a avea un salariu necesar unei vieţi decente; a avea bunurile 
necesare să-ţi creşti copiii şi să-i porţi la şcoală, nu este un păcat. Păcat este a 
deveni robul materiei, a deveni iubitor de arginţi. Iată, ce zice înţeleptul Solomon: 
„Doamne, sărăcie nu-mi da, nici bogăţie, ci dă-mi pâinea care îmi este de 
trebuinţă. Ca nu cumva săturându-mă peste măsură să mă lepăd de Tine şi să zic: 
„ Cine este Domnul? " Sau iarăşi, sărăcind să mă apuc de furat şi să defaim 
numele Dumnezeului meu ". 

Nici băutura, nici mâncarea nu sunt rele, dacă se iau cu măsură, cumpătat. 

Ştim că Sfântul Maxim Mărturisitorul are, în acest sens, o apoftegmă foarte reuşită: 

„Nu bucatele sunt rele, ci îmbuibarea păntecelui; nici băutura, ci beţia; nici 

facerea de prunci, ci desfrănarea. Şi dacă e aşa, nimic din ce-a făcut Dumnezeu nu 

este rău, ci rea este întrebuinţarea lor abuzivă ". 

Sfântul Apostol Pavel îi scrie lui Timotei, în prima Epistolă, un lucru 
asemănător celui spus acum. Omul găseşte, prin ascultarea acestui îndemn, o 
soluţie pentru a avea o poziţie corectă atunci când este ispitit de diavolul, fie cu 

iubirea de plăcere, fie cu iubirea de avere, fie cu iubirea de mărire: „Noi n-am adus 
nimic în lume, tot aşa cum nici nu putem să scoatem ceva din ea afară. Ci, având 
hrană şi îmbrăcăminte cu acestea vom fi îndestulaţi. Cei ce vor să se 
îmbogăţească, dimpotrivă, cad în ispită şi în cursă şi în multe pofte nebuneşti şi 
vătămătoare, ca unele care cufundă pe oameni în ruină şi în pierzare" . 

Literatura clasică este plină de exemple din care se vede bine că prea multa 
avere îl dezumanizează pe om. Amintindu-ne de Moara cu noroc a lui Slavici, 
observăm că întreaga nuvelă se poate rezuma în motto-vX de la început: „Liniştea 
colibei tale te face fericit". Nuvela Comoara este un alt exemplu: Comoara 1-a 
dezumanizat pe om, iar personajul principal a scăpat în momentul în care s-a făcut 
praf şi pulbere comoara. 

In vremurile noastre, foarte multă lume este săracă. Şi, din nefericire, tinerii 
n-au posibilitatea în ţară să se realizeze sau să-şi găsească un loc de muncă şi 
atunci pleacă în Europa Occidentală şi în America. Analizând foarte obiectiv 
această situaţie, nu poţi să-i condamni. Insă necazul intervine atunci când, de la o 
situaţie specială, omul devine iubitor de avere. Devine pătimaş în ce priveşte 
adunarea de bunuri materiale. Unii dintre ei, probabil, se vor întoarce şi îşi vor dori 
un cămin. Dar alţii vor fi stăpâniţi de această iubire de avere care, până la urmă, va 
stinge în sufletele lor orice crâmpei de viaţă spirituală. 

Poate citind capitolul patru din Evanghelia de la Matei, rămânem cu mai 
multe nedumeriri. Prima nedumerire: Cum se poate ca atunci când Mântuitorul, 
pregătindu-Se pentru misiunea unică ce o avea în faţă şi postind patruzeci de zile şi 
patruzeci de nopţi, să fie ispitit de diavolul? Cum se poate ca atunci când un om 
este pe calea lui Dumnezeu, atunci când merge la biserică, când posteşte şi se 
roagă, să aibă multe necazuri, să aibă ispite de la cel rău? Răspunsul la această 
întrebare ni-1 dă Sfântul Ioan Gură de Aur: "Fiecare creştin botezat să nu se 
tulbure dacă suferă încercări şi ispite mai mari la care nu s-ar aştepta, ci să 
îndure totul cu curaj, ştiind că tot ce i se întâmplă este firesc să i se întâmple. De 
aceea ai luat arme, nu să trândăveşti, ci să lupţi! De aceea nici Dumnezeu nu 
opreşte încercările şi ispitele care vin peste tine după ce te-ai botezat. In primul 
rând, ca să cunoşti că prin botez ai ajuns cu mult mai puternic; în al doilea rând 
ca să rămâi smerit şi să nu te mândreşti cu măreţia darurilor primite la botez. 
Pentru că încercările pot să-ţi înfrângă cerbicia; în al treilea rând ca vicleanul 
diavol, care pune încă la îndoială îndepărtarea ta de el, să se încredinţeze prin 
încercările la care te supune că l-ai părăsit depărtându-te definitiv de el; în al 
patrulea rând, ca să ajungi, prin încercări, mai tare chiar decât fierul; în al 
cincilea rând, ca să capeţi o dovadă evidentă a visteriilor încredinţate ţie. Nici nu 
s-ar năpusti diavolul asupra ta dacă nu te-ar vedea într-o mai mare cinste ". 

Tot Sfântul Ioan Gură de Aur ne atrage atenţia asupra unui amănunt: după 
botez, Mântuitorul Iisus Hristos a fost dus de Duhul în pustie. Nu S-a dus El 
singur. Ce concluzie tragem de aici, sau ce concluzie trage Sfântul Ioan Gură de 

Aur? Aceea că nu ne băgăm singuri în încercări, ci le înfruntăm cu curaj atunci 
când suntem târâţi în ele, atunci când le îngăduie Dumnezeu. 

Aceasta ar fi una dintre nedumeririle legate de capitolul patru din 
Evanghelia după Matei. 

Sigur că exegeţii s-au oprit şi la alte aspecte, şi anume s-au întrebat cum L-a 
dus diavolul pe Mântuitorul de acolo, din pustia Carantaniei, până la Ierusalim? 
Ierusalimul este la 30 de km de locul respectiv. E greu de răspuns la această 
întrebare. Unii spun că Mântuitorul a mers pe jos. Alţii spun că prin văzduh. Alţii 
se întreabă: „Nu este o impiozitate să spui că Mântuitorul a fost dus de diavolul?" 
Să nu uităm că Mântuitorul este Dumnezeu şi, în acelaşi timp, poate fi prezent şi 
într-un loc şi într-altul. 

O altă nedumerire era aceea: Unde s-a urcat Mântuitorul, pe un munte foarte 
înalt, ca de acolo să vadă toate împărăţiile lumii? Urcuşul poate fi înţeles din punct 
de vedere duhovnicesc. Din punct de vedere fizic, probabil că Mântuitorul a rămas 
acolo, pe muntele Carantaniei. Urcuşul duhovnicesc, însă, îţi dă posibilitatea să 
contempli lumea înconjurătoare de acolo, de pe muntele Carantaniei. Perspectiva 
este deosebită. Se vede cetatea Ierihonului. Se vede Iordanul. Se vede până în 
Iordania şi înspre Marea Moartă. 

Cele trei ispite cu care diavolul a venit la Mântuitorul sunt prezente şi astăzi. 
Armele pentru înfrângerea lor nu sunt altele decât postul, rugăciunea şi, mai ales, 
ajutorul pe care ni-L dă Mântuitorul Iisus Hristos prin Sfintele Taine şi prin 
rugăciuni. 

4. împărăţia Cerurilor se întemeiază 

Odată diavolul înfrânt, Domnul Hristos îşi începe activitatea mesianică: „Şi 
Iisus auzind că Ioan a fost întemniţat, a plecat în Galileea. Şi părăsind Nazaretul, 
a venit de a locuit în Capernaum, lângă mare în hotarele lui Zabulon şi Neftali, ca 
să se împlinească ceea ce s-a scris prin Isaia prorocul care zice: «Pământul lui 
Zabulon şi pământul lui Neftali, spre mare, dincolo de Iordan, Galileea 
neamurilor, poporul care stătea în întuneric a văzut lumină mare şi celor ce 
şedeau în latura şi-n umbra morţii lumină le-a răsărit». De atunci a început Iisus 
să propovăduiască şi să spună: „Pocăiţi-vă, căci s-a apropiat împărăţia 
Cerurilor "! Pe când umbla pe lângă Marea Galileii, a văzut pe doi fraţi: pe 
Simon, ce se numeşte Petru, şi pe Andrei, fratele lui, care aruncau mreaja în mare, 
căci erau pescari. Şi le-a zis: „ Veniţi după Mine şi vă voi face pescari de oameni". 
Iar ei, îndată lăsând mrejele, au mers după El. Şi de acolo, mergând mai departe, 
a văzut alţi doi fraţi: pe Iacov al lui Zevedeu şi pe Ioan, fratele lui, în corabie cu 
Zevedeu, tatăl lor, dregăndu-şi mrejele; şi i-a chemat. Iar ei, îndată lăsând 
corabia şi pe tatăl lor şi au mers după El. Şi a străbătut Iisus toată Galileea, 
învăţând în sinagogile lor şi propovăduind Evanghelia împărăţiei şi vindecând 
toată boala şi toată neputinţa din popor. Şi s-a dus vestea despre El în toată Siria, 
şi aduceau la El pe cei ce se aflau în suferinţe, fiind cuprinşi de multe feluri de boli 
şi de chinuri, pe demonizaţi, pe lunatici, pe slăbănogi, iar El îi vindeca. Şi mulţimi 

multe mergeau după El din Galileea, din Decalole, din Ierusalim, din Iudeea şi de 

dincolo de Iordan ". 

Se sesizează foarte limpede aici că Domnul Iisus Hristos proclamă 
împărăţia Cerurilor. Ioan a fost întemniţat şi Domnul Iisus Hristos, ne spune 
evanghelistul, a plecat în Galileea şi S-a stabilit în Capernaum. Sfântul Ioan Gură 
de Aur, zăbovind asupra acestui amănunt, ne spune că atunci când suntem într-un 
pericol, inteligent este să ne ferim de el. Adică, să nu căutăm luntre şi punte a 
înfrunta pericolul fără să fie necesar. Domnul Iisus Hristos era în Iudeea, lângă 
Iordan, şi auzind că Ioan a fost închis, a părăsit locul şi s-a dus în Galileea, 
învăţându-ne că şi noi, atunci când ne confruntăm cu cel rău, dar avem posibilitatea 
ca să scăpăm dintr-o situaţie dificilă, putem face asemenea. 

Deci, Domnul Iisus Hristos a plecat şi, părăsind Nazaretul, orăşelul 
copilăriei Sale, s-a stabilit în Capernaum, lângă Marea Galileii. Prorocul Isaia 
prevestise lucrul acesta cu şapte sute de ani înainte, şi anume că pământul acela al 
lui Zabulon şi al lui Neftali, lângă mare, „va vedea lumină multă şi celor ce şedeau 
în latura şi-n umbra morţii, lumină le va răsări". 

Ştim din prima Epistolă a Sfântului Ioan că, atunci când se străduiesc 
oamenii să-L definească pe Dumnezeu, cu greu pot face lucrul acesta. Sfântul Ioan 
spune că "Dumnezeu este iubire" şi "Dumnezeu este lumină". Domnul Hristos 

este "Lumina lumii". O spune în Evanghelia de la Ioan. Populaţia aceea 
amestecată, de lângă Marea Galileii, săracă, necăjită a văzut lumină mare. A venit 
Mântuitorul printre ei. 

Cum şi-a început Mântuitorul misiunea? Exact cu aceleaşi cuvinte cu care 
propovăduia şi Sfântul Ioan Botezătorul, proclamând împărăţia Cerurilor. 
„Pocăiţi-vă, căci s-a apropiat împărăţia Cerurilor!" Proclama împărăţia 
Cerurilor, punea bazele împărăţiei Cerurilor. Şi aşa cum am auzit, a început ca 
pentru această împărăţie să cheme la lucrare oameni destoinici. A chemat pe primii 
Săi patru apostoli. 

Ne spune evanghelistul Matei că i-a chemat pe Petru şi pe Andrei, apoi pe 
Iacob şi pe Ioan. Sfintele Evanghelii se completează una pe alta. Dacă citim cu 
atenţie Sfânta Evanghelie după Ioan vom vedea că, de fapt, Petru şi Andrei s-au 
mai întâlnit odată cu Domnul Iisus Hristos. Şi, primul care 1-a întâlnit, a fost 
Sfântul apostol Andrei. Atunci când Ioan Botezătorul propovăduia mulţimilor şi 
L-a văzut pe Domnul Iisus Hristos, arătând înspre El a zis: „Iată Mielul lui 
Dumnezeu, Cel ce ridică păcatele lumii"! Atunci Andrei, cu încă unul dintre 
ucenicii lui Ioan, au mers după Domnul Iisus Hristos şi au rămas seara la El. 
Sfântul Andrei a alergat la fratele său Petru şi i-a zis: „L-am găsit pe Hristos!" 

Iată deci că cei doi mai avuseseră o întâlnire cu Domnul Iisus Hristos. 
Acum erau la pescuit lângă Capernaum, pe Marea Galileii, şi Domnul Iisus Hristos 
i-a chemat să-i facă „pescari de oameni". I-a chemat să-i facă mari demnitari în 
împărăţia Cerurilor, în împărăţia Sa. Şi, ne spune evanghelistul, Domnul străbătea 
toată Galileea învăţând în sinagogile lor, propovăduind Evanghelia împărăţiei 

Cerurilor. Proclamă o nouă ordine: o ordine absolut armonioasă, frumoasă, 
veşnică, neapusă. Proclamă împărăţia Cerurilor şi tămăduieşte toată boala şi toată 
neputinţa în popor. 

Sfântul Chirii al Ierusalimului, tâlcuind numele Domnului Iisus Hristos, 
zicea că evreii înţeleg prin „Mesia", adică prin „Hristos", pe Cel ce vine şi ridică 
păcatele lumii, pe Cel ce ne împacă cu Dumnezeu, pe Cel ce ne mântuieşte din 
moarte şi din iad. Dar grecii înţeleg prin acest nume de „Hristos", de „Mesia", de 
„Uns" mai ales pe Cel ce tămăduieşte. El tămăduieşte toată boala şi toată neputinţa 
din popor. Pentru că, de fapt, suferinţa vine din păcat. Păcatul este boala sufletului. 

Iată că Domnul Iisus Hristos tămăduia toată boala şi toată neputinţa în 
popor. El este doctorul cel mare. El îi vindeca pe toţi, şi mulţimile alergau la El. 

Să reţinem esenţialul: Domnul Hristos ne binevesteşte apropierea împărăţiei 
Cerurilor în care, însă, nu putem intra nepocăiţi, nepregătiţi, necurăţiţi, nesfinţiţi. 
Această lucrare e definită de Sfântul Ioan Damaschinul ca fiind „întoarcerea de la 
păcat la virtute şi de la diavolul la Dumnezeu". Aceasta este pocăinţa. In împărăţia 
Cerurilor, care se apropie, nu se poate intra nepurificat, necurăţit, nesimţit. Şi 
lucrarea de preschimbare din rău în bun o face pocăinţa. Pocăinţa ca taină, care se 
finalizează printr-o bună spovedanie şi pocăinţa ca stare sufletească. Aşa cum ne 
spune psalmul 50, psalmul pocăinţei, „Inima înfrântă şi smerită Dumnezeu nu o 
urgiseşte ". 

Jertfa plăcută lui Dumnezeu este pocăinţa noastră. Sfântul Ignatie 
Briancianinov spune: "Pocăinţa este singura jertfă pe care Dumnezeu o primeşte 
de la sufletul căzut al omului. Alte sentimente, chiar nevoinţa cea aspră pe care am 
putea-o oferi lui Dumnezeu, nu are valoarea pe care o are pocăinţa. Pocăinţa e 
jertfa omului căzut, pe care Dumnezeu n-o urăşte şi n-o respinge. Dar când prin 
pocăinţă Sionul se reînnoieşte şi zidurile Ierusalimului nostru duhovnicesc se 
construiesc, atunci noi putem oferi cu încredere pe altarul inimii noastre jertfa 
dreptăţii: adică sentimentele noastre reînnoite prin harul lui Dumnezeu ". Adică 
căinţa noastră sinceră, părerea noastră de rău, întoarcerea de la păcat la virtute. 

Aşadar, Domnul binevesteşte împărăţia Cerurilor care se apropie. în ea ne 
nu putem intra neschimbaţi, nepocăiţi, neprimeniţi, nespovediţi. 

Cine face această lucrare? Cine este doctorul care tămăduieşte sufletul 
nostru bolnav de păcat? Cine ne iartă prin duhovnicul nostru? Cine ne primeşte 
lacrimile de pocăinţă şi ne duce în împărăţia Sa? Doctorul cel mare este Domnul 
Iisus Hristos. 

Sfântul Ioan Gură de Aur, oprindu-se şi el la această relatare, zice aşa: „ Să 
mergem dar şi noi după Hristos, că şi noi avem multe boli sufleteşti pe care vrea 
să ni le vindece chiar înainte de a I-o cere. Că pentru asta vindecă bolile cele 
trupeşti, ca să izgonească pe cele sufleteşti. Să ne ducem aşadar, la El! Să nu-I 
cerem nimic pământesc, ci iertare de păcate! De-I cerem cu sârguinţă, ne 
împlineşte cererea noastră. Atunci, vestea despre El s-a răspândit în toată Siria. 
Acum, în toată lumea. Sirienii când au auzit că vindecă pe îndrăciţi au alergat la 
El. Dar tu frate, care ştii cu mult mai bine decât sirienii puterea lui Hristos, tu nu 

te scoli, tu nu alergi? Sirienii îşi părăsesc ţara, prietenii şi rudele. Dar tu nu te 
înduri nici casa să ţi-o părăseşti? Să te duci la El, să primeşti multe daruri. Dar, 
mai bine spus, nici asta nu ţi-o cer, ci-ţi cer să laşi răul tău obicei. Chiar de rămâi 
acasă, poţi uşor să te mântui cu toţi ai tăi! Când e bolnav trupul facem totul şi ne 
zbatem ca să scăpăm de suferinţă. Dar când îi bolnav sufletul amânăm şi nu ne 
sinchisim. De aceea nu scăpăm nici de bolile trupeşti, pentru că ele sunt cauzate 
de cele sufleteşti. Lăsăm izvorul păcatelor şi curăţăm râurile. Căci pricina bolilor 
trupeşti este păcatul cuibărit în suflet. Lucrul acesta ni-l arată slăbănogul, care 
aştepta de treizeci şi opt de ani, sau bolnavul cel coborât prin acoperiş ". 

Să secăm deci izvorul păcatelor şi vom opri toate pâraiele bolilor trupeşti. 
Vom pune capăt nu numai bolilor, ci şi păcatului; şi păcatului, mai mult decât 
bolii. Pe cât este sufletul mai bun decât trupul! - zice Sfântul Ioan Gură de Aur. 
Mântuitorul vine. Binevesteşte împărăţia Cerurilor. Ne deschide porţile ei, dar nu 
putem intra prin porţi decât cu sufletul primenit. 

5. Trăsăturile fiilor împărăţiei 

Am început să batem la porţile "Paradisului cel prea frumos al 
Scripturilor" , tâlcuind Evanghelia după Matei. De data aceasta ne oprim la prima 
parte a discursului evanghelic al Predicii de pe Munte, care cuprinde, de fapt, o 
adevărată „constituţie" a împărăţiei Cerurilor. Dăm citire textului din capitolul 
cinci al Evangheliei după Matei: „ Văzând mulţimile, Iisus s-a suit în munte şi 
aşezăndu-Se, ucenicii Lui au venit la El. Şi deschizându-Şi gura îi învăţa zicând: 

Fericiţi cei săraci cu duhul, că a lor este împărăţia Cerurilor. 

Feriţi cei ce plâng, că aceia se vor mângâia. 

Fericiţi cei blânzi, că aceia vor moşteni pământul. 

Fericiţi cei ce flămânzesc şi însetează de dreptate, că aceia se vor sătura. 

Fericiţi cei milostivi, că aceia se vor milui. 

Fericiţi cei curaţi cu inima, că aceia vor vedea pe Dumnezeu. 

Fericiţi făcătorii de pace, că acei fiii lui Dumnezeu se vor chema. 

Fericiţi cei prigoniţi pentru dreptate, că a lor este împărăţia Cerurilor. 

Fericiţi veţi fi, când vă vor ocărî şi vă vor prigoni şi vor zice tot cuvântul 
rău împotriva voastră, minţind din pricina Mea. 

O 1 

Bucuraţi-vă şi vă veseliţi căpiata voastră multă este în ceri". 
Orice stat, orice împărăţie, are o lege de bază şi aceasta se numeşte 
constituţie. împărăţia pe care-o proclamă Domnul Hristos are şi ea o „constituţie". 
Şi am putea spune că această constituţie, această lege de bază a împărăţiei 
Cerurilor, este enunţată în capitolele cinci, şase şi şapte ale Evangheliei după 
Matei. Legea veche este sintetizată în cele zece porunci, Legea Vechiului 
Testament ne pune în faţă cele zece porunci. Ele vor rămâne valabile şi în Noul 
Testament, însă vor fi desăvârşite de cele nouă fericiri, şi de învăţăturile pe care 
Domnul Iisus Hristos ni le dă referitor la felul în care trebuiesc înţelese poruncile; 

nu în litera lor, ci în duhul lor. Cele zece porunci sunt prohibitive, adică ne învaţă 
ce să nu facem: să nu ucidem, să nu desfrânăm, să nu minţim etc. 

Spiritul Noului Testament, al legii Noului Testament, a "Constituţiei 
Împărăţiei lui Dumnezeu" este duhovnicesc şi pozitiv; ne învăţă ce trebuie să 
facem. Nu-i suficient să nu facem răul, ci trebuie să facem binele. 

Vom analiza pe rând cele nouă fericiri. 

Noi suntem foarte familiarizaţi cu ele. La fiecare Sfântă Liturghie, antifonul 
al treilea redă cele nouă fericiri. Nouă fericiri cuprinzând în ele virtuţile pe care 
trebuie să le aibă creştinul; să le aibă creştinul doritor de Dumnezeu, doritor de 
împărăţia lui Dumnezeu. Le vom analiza în continuare. 

"Fericiţi cei săraci cu duhul". S-a discutat mult pe seama acestei fericiri. 
Cei care nu-L iubesc pe Hristos, sau nu iubesc Biserica şi învăţătura Domnului 
Hristos, consideră că cei „săraci cu duhul" sunt oamenii tâmpiţi, oamenii proşti, 
oamenii limitaţi din punct de vedere intelectual. Nu este deloc adevărat. 

Sfântul Ioan Gură de Aur ne spune limpede care este înţelesul adevărat al 
acestei „fericiri": cei săraci cu duhul sunt oamenii modeşti, oamenii care se 
smeresc de bună voie, oamenii plini de bun simţ, oamenii care leapădă orgoliul. Un 
om mândru, un om orgolios n-are ce căuta în împărăţia lui Dumnezeu. Un om 
orgolios este pentru semenii săi o pacoste greu de suportat. Deci cei „săraci cu 
duhul" sunt oamenii modeşti, oamenii smeriţi, oamenii plini de bun simţ. 

"Fericiţi cei ce plâng, că aceia se vor mângâia ". Nu este vorba aici de 
plânsul care urmează unei pedepse primită pe dreptate, nici de necazul sau de 
suferinţa ce ne-o provoacă o „boacănă" pe care am fâcut-o. Este vorba aici de 
plânsul pentru păcatele, pentru greşelile, pentru neîmplinirile, pentru răutăţile 
noastre. 

Sfântul Apostol Pavel, în a doua Epistolă către Corinteni, în capitolul 7, 
versetul 10, zice aşa: „întristarea cea după Dumnezeu aduce pocăinţă spre 
mântuire, iar întristarea lumii aduce moarte" . întristarea după Dumnezeu este 
întristarea pentru păcate, care ne dă un impuls spre a nu le mai face, înspre a fi 
buni. 

"Fericiţi cei blânzi, că aceia vor moşteni pământul". Deocamdată, privind 
atent istoria omenirii, s-ar părea că nu cei blânzi, ci dimpotrivă, cei duri moştenesc 
pământul. împărăţia Cerurilor o moştenesc însă cei blânzi. Pământul celor blânzi 
este împărăţia Cerurilor. Modelul absolut pentru noi creştinii este Domnul Iisus 
Hristos. Or, tot în Evanghelia după Matei, Mântuitorul zice aşa: „învăţaţi de la 
Mine, că sunt blând şi smerit cu inima şi veţi găsi odihnă sufletelor voastre ". 

"Fericiţi cei ce flămânzesc şi însetoşează de dreptate, că aceia se vor 
sătura ". Pe pământ nu există dreptate absolută. Oamenii se străduiesc, uneori, să 
facă dreptate. însă dreptatea pe care o fac ei este relativă. De multe ori, însă, voit 
fac strâmbătate. încalcă dreptatea. Şi atunci, unde este dreptatea celor ce plâng, 
celor ce suferă, dreptatea celor neîndreptăţiţi? Hristos este dreptatea celor 
neîndreptăţiţi! 

"Fericiţi cei milostivi, că aceia se vor milui". Milostenia este o virtute 
importantă pentru creştini. Tot în Evanghelia după Matei, în capitolul douăzeci şi 
cinci, atunci când ne este relatată a doua venire a Domnului nostru Iisus Hristos, 
învierea morţilor şi Judecata, ni se spune clar: criteriul după care Dumnezeu ne va 
judeca sunt faptele milei sufleteşti şi ale milei trupeşti. „Flămând am fost şi mi-aţi 
dat să mănânc, însetat am fost şi mi-aţi dat să beau, gol am fost şi m-aţi îmbrăcat, 
bolnav am fost şi m-aţi cercetat", le va spune Domnul Hristos celor ce vor moşteni 
împărăţia Cerurilor". 

'Fericiţi cei curaţi cu inima, că aceia vor vedea pe Dumnezeu". Orice 
creştin doreşte să-L vadă pe Dumnezeu. Necredincioşii, atunci când neagă 
existenţa lui Dumnezeu, spun că nu L-au văzut. Că nu L-au pipăit. Că n-au avut o 
experienţă directă legată de prezenţa Lui. Nici n-o pot avea. Pentru a-L vedea pe 
Dumnezeu e nevoie de o inimă curată. O inimă pângărită nu-L poate vedea pe 
Dumnezeu. O inimă pângărită este sălaşul tuturor răutăţilor. în Evanghelia după 
Matei, zice Domnul Hristos despre o asemenea inimă: „Din inimă ies gândurile 
rele, adulterele, desfrănările, furtişagurile, mărturiile mincinoase, hulele. Acestea 
sunt cele care-l spurcă pe om ". Iar un om cu inima spurcată nu-L poate vedea pe 
Dumnezeu! 

Dacă dorim să-L vedem pe Dumnezeu, trebuie „să ne curăţim inimile". 
Sfântul Simion Noul Teolog zice aşa: „Dacă atunci, la cumpăna dintre ere, 
Dumnezeu s-a coborât pe pământ, lucrul acesta s-a putut petrece pentru că a găsit 
sânul preacurat al Fecioarei Măria, unde s-a putut sălăşlui. Dumnezeu coboară şi 
în noi, în sufletul nostru, cu o singură condiţie: ca să facem din sufletele noastre 
fecioare curate, să facem din inimile noastre o inimă curată ". 

'Fericiţi cei curaţi cu inima, că aceia vor vedea pe Dumnezeu ". Cei ce s-au 
purificat, s-au curăţit şi au dus o viaţă sfântă, au avut experienţa directă a lui 
Dumnezeu. L-au simţit pe Dumnezeu; L-au văzut pe Dumnezeu. 

"Fericiţi făcătorii de pace, că aceia fiii lui Dumnezeu se vor chema". Foarte 
mulţi oameni sunt irascibili. Este o binecuvântare prezenţa unui om făcător de 
pace. într-o lume războinică, un om făcător de pace este binecuvântarea lui 
Dumnezeu. Pentru un adevărat creştin este caracteristic acest mod de-a fi: dorinţa 
de a face pace, de-a răspândi armonie în jurul lui. Atunci când S-a întrupat Hristos 
în Betleemul Iudeii, oastea cerească a cântat un imn: "Slavă întru cei de sus, lui 
Dumnezeu, şi pe pământ pace, între oameni bunăvoire". împărăţia lui Dumnezeu 
este împărăţia păcii. Cei ce doresc să intre în împărăţia lui Dumnezeu trebuie să fie 
oamenii păcii, făcători de pace. Dumnezeu este izvorul vieţii, Dumnezeu n-a făcut 
moartea, şi, drept urmare, nu doreşte moartea oamenilor. 

"Fericiţi cei prigoniţi pentru dreptate, că a lor este împărăţia Cerurilor". 
Fericiţi cei ce sunt prigoniţi pentru faptele lor bune; fericiţi cei prigoniţi pentru 
credinţa lor; fericiţi cei prigoniţi pentru viaţa lor sfântă. 

"Fericiţi veţi fi voi când vă vor ocărî şi vă vor prigoni şi vor zice tot 
cuvântul rău împotriva voastră minţind din pricina Mea. Bucuraţi-vă şi vă veseliţi, 

că plata voastră multă este în ceruri ". Au trecut două mii de ani de creştinism, cu 
perioade bune şi rele. Trei sute de ani, la început, Biserica a fost prigonită crunt. 
Sângele a curs valuri. Dar nu numai atunci. Nu este foarte îndepărtată de noi 
perioada comunistă. In perioada comunistă, în mod oficial era propagată filozofia 
marxistă şi era proclamat cu asiduitate ateismul. Şi chiar dacă Biserica era tolerată, 
mii de credincioşi au suferit şi au murit în temniţe. 

Acum a venit libertatea totală şi s-ar părea că nu este prigonită Biserica lui 
Hristos. Şi, realmente, într-o maniera dură, violentă, tradiţională a prigoanelor, nu 
este prigonită. Dar Părinţii duhovniceşti ne atrag atenţia că este prezent un duh 
antihristic. Lupta împotriva Bisericii, împotriva lui Hristos, este mult mai subtilă şi 
se poate observa din atitudini, din demersuri, din faptul că spiritualitatea creştină 
este tratată ca o problemă strict individuală a omului. Şi atunci când suntem în 
viaţa publică, ea este ignorată ca şi cum n-ar fi. 

Duhul ,JVew Age-ist " care încearcă să facă un ghiveci din toate credinţele şi 
să le scoată pe toate bune, nu-i decât un mod subtil, camuflat, de a prigoni Biserica 
lui Hristos. Domnul a spus limpede: "Eu sunt Calea, Adevărul şi Viaţa ". 31 Singura 
cale care duce în eternitate şi nemurire, singurul adevăr absolut referitor la 
existenţa noastră şi a întregului univers, singura viaţă eternă, viaţă din belşug, viaţă 
adevărată, pe care omul o poate avea, este Hristos. 

6. Legea Veche şi Legea Nouă 

Sfântul Ioan Botezătorul, Inaintemergătorul Domnului, şi-a început 
propovăduirea cu aceste cuvinte: "Pocăiţi-vă, căci s-a apropiat împărăţia 
Cerurilor". Exact cu aceleaşi cuvinte îşi începe propovăduirea şi Mântuitorul 

nostru Iisus Hristos: "Pocăiţi-vă, căci s-a apropiat împărăţia Cerurilor" . 

Am stăruit asupra acestor cuvinte în capitolele trecute şi am înţeles că 
pocăinţa nu-i altceva decât o întoarcere, cu părere de rău şi cu lacrimi, @de la 
păcat la virtute şi de la diavolul la Dumnezeu". E nevoie de o primenire sufletească 
pentru a fi capabili a intra în împărăţia Cerurilor, împărăţie pe care vine 
Mântuitorul Iisus Hristos să o deschidă. 

Această împărăţie a lui Dumnezeu, aşa cum aminteam, ca şi orice împărăţie, 
ca şi orice stat, ca şi orice ţară, are o constituţie. Şi Constituţia împărăţiei lui 
Dumnezeu, Legea cea nouă, este rezumată în aşa numita Predica de pe Munte a 
Domnului Iisus Hristos. Ea este cuprinsă în capitolele cinci, şase şi şapte ale 
Evangheliei după Matei. în prima parte a acestei predici sunt cele nouă fericiri, pe 
care le-am analizat pe îndelete, şi care scot în evidenţă calităţile, virtuţile pe care 
trebuie să le aibă un bun creştin. Când are aceste calităţi, el devine o binecuvântare 
pentru lume, este - aşa cum zicea Mântuitorul - "lumina lumii şi sarea 
pământului" . Luminează printre oameni, luminează cu faptele sale. într-o lume 
întunecată de păcat, un creştin bun este lumină şi este sare; pentru că, lumea 
stricată, lumea păcatului se descompune. De ce are nevoie un aliment, de ce are 

nevoie carnea ca să nu se descompună, ca să nu se umple de viermi? Are nevoie de 
sare. Creştinul bun, pentru o lume stricată, este sarea care dă o anumită consistenţă 
vieţii, care dă o anumită consistentă acestei lumi. 

în timpul propovăduirii Sale, Mântuitorul Iisus Hristos era acuzat de către 
iudei că ar fi venit să strice legea Vechiului Testament, să desfiinţeze cele zece 
porunci. Aşa cum vom vedea, Mântuitorul Iisus Hristos n-a venit să strice 
poruncile. Dimpotrivă, Mântuitorul le-a împlinit. Insă le-a dat şi un înţeles 
duhovnicesc superior înţelesului pe care-1 aveau poruncile în Vechiul Testament. 

Citim în Evanghelia după Matei: „ Să nu socotiţi că am venit să stric legea 
sau proorocii, n-am venit să stric legea, ci să o împlinesc. Căci adevărat vă zic 
vouă: înainte de-a trece cerul şi pământul, o iotă sau o cirtă din lege nu va trece, 
până ce se vor face toate. Deci, cel ce va strica una dintre aceste porunci foarte 
mici şi va învăţa aşa pe oameni, foarte mic se va chema în împărăţia Cerurilor. 
Iar cel ce face şi va învăţa, acesta mare se va chema în împărăţia Cerurilor. Căci 
vă zic vouă, de nu va prisosi dreptatea voastră mai mult decât a cărturarilor şi a 
fariseilor, nu veţi intra în împărăţia Cerurilor. Aţi auzit că s-a zis celor de demult: 
„Să nu ucizi!", iar ce va ucide vrednic va fi de osândă. Eu însă vă spun vouă că 
oricine se mânie pe fratele său, vrednic va fi de osândă. Şi cine va zice fratelui 
său: „Nebunulel", vrednic va fi de judecata Sinedriului. Iar cine va zice: 
„Nebunulel", vrednic va fi de gheena focului. Deci, dacă-ţi vei aduce darul tău la 
altar şi acolo îţi vei aduce aminte că fratele tău are ceva împotriva ta, lasă darul 
tău acolo, înaintea altarului, şi mergi întâi şi împacă-te cu fratele tău şi apoi, 
venind, adu darul tău. Impacă-te cupârâşul tău de grabă până eşti cu el pe cale ca 
nu cumva părăşul să te dea judecătorului, iar judecătorul slujitorului, şi să fii 
aruncat în temniţă. Adevărat grăiesc ţie, nu vei ieşi de acolo până ce nu vei fi dat 
cel de pe urmă ban. Aţi auzit că s-a zis celor de demult: „Să nu săvârşeşti 
adulter! " Eu, însă vă spun vouă, că oricine se uită la femeie poftindu-o a şi 
săvârşit adulter cu ea în inima lui. Iar dacă ochiul tău cel drept te sminteşte, scote- 
l şi aruncă-l de la tine, căci mai de folos îţi este să piară unul din mădularele tale, 
decât tot trupul tău să fie aruncat în gheenă. Şi dacă mâna ta cea dreaptă te 
sminteşte, tai-o şi-o aruncă de la tine, că mai de folos îţi este să piară unul dintre 
mădularele tale, decât tot trupul tău să fie aruncat în gheenă ", 39 

Aşadar, Mântuitorul Iisus Hristos n-a venit să desfiinţeze cele zece porunci. 
Chiar dacă, aşa cum spuneam în capitolul anterior, ele aveau un caracter prohibitiv, 
Mântuitorul a venit să le dea un înţeles superior, un înţeles duhovnicesc. 

Sfântul Marcu Ascetul, meditând asupra poruncilor, zice aşa: „Domnul e 
ascuns în poruncile Sale şi cei ce-L caută, îl găsesc pe măsura împlinirii lor. Nu 
zice: Am împlinit poruncile şi n-am aflat pe Domnul. Căci ai aflat adeseori 
conştiinţa împreunată cu dreptatea, cum zice Scriptura: „Iar cei ce-L caută pe El 

cum se cuvine, vor afla pacea ". 

Aşadar, cine se străduieşte să împlinească cele zece porunci, cine încearcă să 
fie bun, cine încearcă să fie cinstit, până la urmă îl găseşte pe Dumnezeu. Pentru 

că, reţinem din fericiri: "Fericiţi cei curaţi cu inima, că acei vor vedea pe 
Dumnezeu". Omul îşi curăţeşte inima, tocmai încercând să se abţină de la toate 
răutăţile. 

Am zis că Mântuitorul Iisus Hristos nu desfiinţează poruncile, ci le dă un 
înţeles duhovnicesc, pătrunde până la rădăcina răului. Nu se mărgineşte să 
oprească păcatul cu fapta, ci merge la cauza păcatului. "Aţi auzit că s-a zis celor 
din vechime: „Să nu ucizi!". Eu, însă vă spun că oricine se mânie pe fratele său, 
este vrednic de osândă". Este foarte logic: mânia premerge uciderii; înainte de-a 
lovi, înainte de-a răni, înainte de-a trage cu arma, omul este cuprins de o mânie 
teribilă. Mântuitorul pătrunde la rădăcina răului. Un creştin adevărat n-are voie să 
fie mânios. N-are voie să ţină ură pe fratele său. De aceea, Mântuitorul îşi continuă 
gândul. "Atunci când te duci să duci un dar la altar şi ai ură, ai răutate în sufletul 
tău, du-te întâi şi împacă-te cu fratele tău şi apoi vino şi adu darul tău lui 
Dumnezeu ". Pentru că Dumnezeu nu ţi-1 primeşte în această stare de mânie, de ură, 
de răutate. Sufletul trebuie să-ţi fie plin de bunătate, de altruism, de iubire, atunci 
când duci darul tău la altar. 

Sau, Mântuitorul se opreşte la o altă poruncă: "Aţi auzit că s-a zis celor de 
demult: „Să nu săvârşeşti adulter! ". Eu însă, vă spun că oricine se uită la o femeie 
poftindu-o, a şi săvârşit adulter cu ea în inima lui". Este clar. Nu-i suficient să nu 
desfrânezi, nu-i suficient să nu duci o viaţă destrăbălată ci, pentru a putea evita 
aceste păcate, trebuie să-ţi păzeşti privirea. Zice Dreptul Iov un lucru extraordinar, 
pe care îl analizează Sfântul Ioan Gură de Aur: „Făcusem legământ cu ochii mei şi 
nici asupra unei fecioare nu-i ridicam ". El, bătrânul Iov. Atunci ce poate să 
spună un tânăr care este supus la multe ispite? Deci, nu trebuie să pofteşti; să nu te 
uiţi cu poftă la o femeie, pentru că în felul acesta vei ajunge la desfrânare cu fapta. 
Şi Mântuitorul îşi continuă gândul: "Dacă ochiul tău te sminteşte, scoate-l afară. 
Dacă mâna ta te sminteşte, taie-o ". 

Aceste texte nu se interpretează literal, ci ele se interpretează duhovniceşte. 
Cine este ochiul tău? O persoană care îţi este dragă ca ochii din cap, dar care te 
poate duce la multe păcate. In situaţia aceasta trebuie să renunţi la persoana dragă, 
dacă împreună cu ea nu poţi duce o viaţă virtuoasă. Dacă te duce la păcat, dacă te 
prăbuşeşte din punct de vedere spiritual, compania unei asemenea persoane nu îţi 
este de folos, trebuie să o eviţi. Sau „mâna ta cea dreaptă"; „Mâna ta" poate fi un 
om care te ajută. Te ajută în împrejurări dificile ale vieţii. Te ajută cu bani sau te 
ajută să-ţi rezolvi probleme de gospodărie, de familie. Te ajută în greutăţile tale. 
Dar dacă omul respectiv, care-ţi este mâna ta cea dreaptă, are pretenţii păcătoase de 
la tine, vei mai putea rămâne în compania lui, vei mai putea solicita ajutorul lui? 
Nicidecum, pentru că-ţi pierzi sufletul! Nu se poate compara un suflet curat şi sfânt 
cu toate facilităţile ce ţi le poate oferi un om, care uneori poate fi chiar şeful tău. 
Chiar şeful tău să te ducă la păcat, să te ajute, dar să-ţi pretindă să încâlci viaţa 
curată pe care ţi-o cere Dumnezeu. 

Trăim într-o lume care este agresată pe toate canalele de reclame, de 
emisiuni păcătoase, erotice, incitante, care-i duc la prăbuşire, mai ales pe cei tineri. 

Ei trebuie să înveţe a renunţa. Să renunţi la ochiul tău, la ceea ce-ti este drag, la 

ceea ce te delectează, ca nu cumva în felul acesta, încet, încet, şarpele să se 
strecoare în sufletul tău. Păcatul înainte de a se săvârşi cu fapta se săvârşeşte în 
minte. 

Zice Lucian Blaga într-un aforism zice lucrul următor: „Diavolului să nu-i 
faci hatârul de-a sta de vorbă cu el, pentru că până la urmă te înduplecă şi te bate în 
dialectică." 

La început, în minte e războiul. Acolo te frămânţi dacă să faci, sau să nu 
faci. Până în momentul în care n-ai acceptat gândul păcătos, nici nu este păcat. în 
momentul, însă, în care ai plecat steagul şi-ai consimţit la o faptă reprobabilă, în 
momentul acela este păcat. Pentru că aştepţi prilejul potrivit ca să pui în practică 
ceea ce ai gândit. 

Mântuitorul Iisus Hristos, Dascălul desăvârşit, ne învaţă cum putem respecta 
poruncile: pătrunzând la cauza păcatelor, sau la cauza încălcării poruncilor. Să nu 
ne mâniem, ca să nu ucidem. Să ne păzim ochii, ca să nu poftim femeie străină, şi- 
n felul acesta să nu cădem în desfrânare. Cuvintele acestea ar putea părea 
totalmente anacronice şi neactuale pentru o lume care este stăpânită de iubirea de 
bani şi de sex. Insă cuvintele Domnului Hristos rămân valabile până la sfârşitul 
veacurilor. Ce poate fi mai frumos decât un om care trăieşte respectând cele zece 
porunci? Sau decât un tânăr cuminte, care are o prietenie curată, cu care se 
încununează atunci când vine ceasul, se însoţeşte cu aleasa inimii sale şi aduce pe 
lume copii frumoşi, cuminţi şi sănătoşi? 

Acestea sunt lucruri extraordinare şi ele sunt rostuite de Dumnezeu pentru 
binele personal al oamenilor, şi-n acelaşi timp, spre binele societăţii. Cum însă un 
duh rău străbate lumea, foarte mulţi dintre semenii noştri nu mai ţin seamă de 
poruncile lui Dumnezeu. Şi bineînţeles, neţinând seama, nici nu-L găsesc pe 
Dumnezeu. Şi negăsindu-L pe Dumnezeu, n-au bucuria sufletului. Pentru că, repet, 
Sfântul Marcu Ascetul ne spune nouă că „Domnul e ascuns în poruncile Sale şi cei 
ce-L caută, II găsesc pe măsura împlinirii lor". 

Dacă ne este dor de Dumnezeu, dacă dorim să-L găsim pe Dumnezeu ştiind 
că găsindu-L găsim totul, atunci trebuie să-I împlinim poruncile. Şi pentru a le 
împlini trebuie să le dăm înţelesul acesta înalt, duhovnicesc, pe care ni-1 descoperă 
Mântuitorul Iisus Hristos în Predica de Munte. 

Pentru un om nematurizat duhovniceşte, pentru o societate care nu-i în stare 
să pătrundă la înţelesul acesta profund al poruncilor, pe care ni-1 dezvăluie Domnul 
Iisus Hristos, chiar şi înţelesul lor din Vechiul Testament are o anumită valoare. In 
Vechiul Testament era un precept pe ca Domnul Iisus Hristos îl aminteşte aici, în 
capitolul cinci al Evangheliei după Matei şi anume: Se pretindea ochi pentru ochi 
şi dinte pentru dinte. 

Foarte crud - am spune noi - şi L-am socoti pe Dumnezeu nedrept. Ei bine, 
iată ce zice Sfântul Ioan Gură de Aur în acest sens: „îşi spun necredincioşii: Cum 
poate fi bun Dumnezeu care dă o astfel de poruncă? Ce le vom răspunde? Le vom 
răspunde că o astfel de poruncă este cea mai mare dovadă a iubirii de oameni a 
lui Dumnezeu. Dumnezeu n-a pus această lege ca să ne scoatem ochii unii altora, 
ci să ne ferim a face aşa ceva altora, de frică să nu păţim şi noi la fel. Precum pe 

niniviteni Dumnezeu i-a ameninţat cupieirea, nu ca să-i piardă, că dacă ar fi vrut 
ca să-i piardă ar fi trebuit să tacă, ci ca prin frică să-i facă mai buni şi să înceteze 
mânia. Tot astfel a pus această pedeapsă pentru cei care sar iute să scoată ochii 
altora, pentru ca dacă nu vor de bună voie să se lase de cruzime, măcar frica să-i 
împiedice de-a vătăma ochii aproapelui. Dacă o astfel de poruncă ar fi semn de 
cruzime din partea lui Dumnezeu, apoi tot semn de cruzime ar fi şi porunca de-a 
opri uciderea, ca şi porunca de-a împiedica desfrănarea. Dar un astfel de 
raţionament nu pot face decât proştii şi nebunii. 

In ce mă priveşte, atât de departe e de mine gândul de-a susţine că această 
poruncă este un semn de cruzime din partea lui Dumnezeu, încât afirm că a susţine 
pe temeiul acestei porunci contrariul, înseamnă a păcătui împotriva raţiunii 
omeneşti. Tu spui că Dumnezeu este crud pentru că Dumnezeu a poruncit să scoţi 
ochi pentru ochi, dar eu spun că atunci ar fi părut Dumnezeu crud în ochii 
multora, dacă n-ar fi dat această poruncă. Să ne închipuim că s-ar desfiinţa toate 
poruncile Legii Vechi şi că nimeni nu se mai teme de nici o poruncă dată de lege şi 
că le este îngăduit tuturor celor răi să facă ce vor, în toată libertatea, şi 
desfrânaţilor, şi ucigaşilor, şi hoţilor, şi călcătorilor de jurământ, şi ucigaşilor de 
părinţi. Oare, n-ar ajunge totul cu susul în jos? Nu s-ar umplea oare de mii de 
ticăloşii şi crime oraşele şi pieţele? Că dacă atunci când sunt legi, când e frică şi 
ameninţare, abia de pot fi înfrânate gândurile rele, s-ar mai putea oare împiedica 
săvârşirea răului, dacă ar fi desfiinţată toată siguranţa ce o avem de pe urma 
legilor? Câtă vătămare nu s-ar năpusti atunci peste viaţa omenească? 

Şi noi, actualizând, am putea spune că pentru o lume nematurizată din punct 
de vedere duhovnicesc, pentru o lume în care pot avea loc atentate teroriste ca cele 
de la New York sau de la Moscova, pentru o asemenea lume, înţelesul Legii Vechi 
este încă actual: „Ochi pentru ochi, dinte pentru dinte"; apărarea celor fără de 
apărare. Şi-n felul acesta moraliştii argumentează şi corectitudinea războiului de 
apărare, pentru că nefăcându-1, expune la moarte pe cei slabi, pe cei bătrâni, pe 
copii, pe nevinovaţi. 

Domnul Iisus Hristos ajunge la un înţeles mult mai înalt al poruncilor şi la 
aceasta ne vom opri în capitolul următor. 

7. Spiritul Legii Noi 

Pentru a fi cetăţean al acestei împărăţii trebuie ca în viaţa ta să respecţi legile 
împărăţiei Cerurilor, să respecţi Constituţia împărăţiei Cerurilor. Şi spuneam că 
această Constituţie a împărăţiei lui Dumnezeu este cuprinsă în aşa numita Predică 
de pe Munte, în capitolele cinci, şase şi şapte din Evanghelia după Matei. 

Capitolul cinci începe cu fericirile, fericiri care subliniază calităţile sufleteşti 
care le are un cetăţean al acestei împărăţii. Un om care face parte din împărăţia lui 
Dumnezeu este un om cu multă bună cuviinţă, „sărac cu duhul", adică modest. El 
plânge pentru păcatele sale, el este blând, el flămânzeşte şi însetează de dreptate, 
este milostiv, este curat cu inima, este făcător de pace şi de multe ori e prigonit 

pentru dreptate, prigonit pentru viaţa sa bună. Un asemenea om, zice Mântuitorul 
Iisus Hristos, este lumina lumii şi sarea pământului. Cu faptele sale, cu bunătatea 
sa, cu vieţuirea sa, răspândeşte împrejur lumină, este o binecuvântare pentru 
semenii săi şi este şi sare a pământului. In ce sens? Noi ştim bine că bucatele 
pentru a se păstra trebuie sărate. Carnea pentru a se păstra trebuie sărată, altfel se 
umple de viermi, se strică şi se descompune. 

Ori, e clar, noi trăim într-o lume destul de stricată, intrată în descompunere 
din punct de vedere moral. Cine totuşi mai dă o consistenţă, un gust, un miros 
plăcut acestei lumi ce a intrat în stricăciune? Sarea, adică credincioşii buni, 
deoarece pentru rugăciunile lor, pentru viaţa lor, Dumnezeu ţine lumea. 

Tot în Predica de pe Munte, care constituie o Constituţie a împărăţiei lui 
Dumnezeu, Mântuitorul Iisus Hristos ne spune că n-a venit să anuleze cele zece 
porunci din Vechiul Testament, ci ele rămân valabile, însă trebuie înţelese mult 
mai duhovniceşte, mai înalt decât erau înţelese înainte. Trebuie pătruns la rădăcina 
răului, trebuie înlăturate cauzele răului. Ca să nu comiţi o greşeală trebuie să 
înlături circumstanţele în care ea se poate produce. De aceea, Mântuitorul luând 
poruncile, aşa cum am mai aflat deja, le aprofundează, le dă un înţeles superior. De 
exemplu, le spunea Mântuitorul ucenicilor: „Aţi auzit că s-a zis celor din vechime: 
„Să nu ucizi!" Insă, Eu vă zic: „Nici să nu vă mâniaţi pe fratele vostru!". De ce-a 
zis Mântuitorul lucrul acesta? Pentru că la ucidere, la omor se ajunge din mânie, 
din irascibilitate, din ceartă, din vrajbă. Iată, că Divinul învăţător pătrunde la cauza 
păcatului. Sau: „Aţi auzit că s-a zis celor din vechime: „Să nu desfrânezi!". însă, 
Eu vă spun că nici nu trebuie să poftiţi", să nu priviţi cu poftă la frumuseţe străină. 
Merge la rădăcina răului. 

După ce Mântuitorul Iisus Hristos ia pe rând toate poruncile, ajunge la ceea 
ce este mai sublim în creştinism: la porunca iubirii. Un mare teolog român, care a 
murit în temniţa din Aiud, este vorba de Părintele Ilarion Felea, a scris o carte şi a 
şi intitulat-o aşa: Religia iubirii. Creştinismul este religia iubirii. 

Vom zăbovi asupra câtorva versete din Evanghelia după Matei. în capitolul 
cinci, citim: „Aţi auzit că s-a zis: „Să iubeşti pe aproapele tău şi să urăşti pe 
vrăşmaşul tău!". Iar Eu vă zic vouă: „Iubiţi pe vrăşmaşii voştri. Binecuvântaţi pe 
cei ce vă blestemă. Faceţi bine celor ce vă urăsc şi rugaţi-vă pentru cei ce vă 
vatămă şi vă prigonesc ca să fiţi fiii Tatălui vostru Cel din ceruri, că El face să 
răsară soarele peste cei răi şi peste cei buni şi trimite ploaia peste cei drepţi şi 
peste cei nedrepţi. Căci dacă iubiţi pe cei ce vă iubesc, ce răsplată veţi avea? Au, 
nu fac şi vameşii acelaşi lucru? Şi dacă îmbrăţişaţi numai pe fraţii voştri, cu ce 
faceţi mai mult? Au nu fac şi neamurile acelaşi lucru? Fiţi, dar, voi desăvârşiţi, 
precum Tatăl vostru Cel ceresc desăvârşit este ". 

E mare porunca iubirii! Iubirea, la apogeul său, îi cuprinde şi pe vrăşmaşi. Şi 
pe cei ce ne fac rău trebuie să-i iubim. Să ne rugăm pentru toţi. 

De fapt, Sfinţii Părinţi ne pun la îndemână şi anumite criterii după care ne 
putem autoverifica dacă am ajuns la o stare sufletească bună. Şi ei zic aşa: Eşti 
într-o stare sufletească bună atunci când îl poţi iubi pe vrăjmaş ca şi pe prieten, 

atunci când îţi este totuna dacă eşti lăudat sau bârfit şi atunci când îţi este totuna 
câştigul cu paguba. Frumos, dar foarte greu de îndeplinit! 

Referitor la această mare poruncă a iubirii, care îl caracterizează pe 
cetăţeanul împărăţiei lui Dumnezeu, Sfântul Ioan Gură de Aur ne-a lăsat cuvinte pe 
care noi nu le putem atinge: „Iar dacă ai cerceta cu de-amănuntul porunca 
aceasta, vei vedea că are un adaos care o ridică cu mult deasupra celorlalte, că 
Hristos n-a poruncit numai să iubeşti pe duşmani, ci să te rogi pentru ei. Ai văzut 
pe câte trepte ne-a urcat şi ne-a dus pe culmea virtuţii? Uită-te, numărând treptele 
de jos în sus: Prima treaptă: să nu începi să faci rău; a doua: după ce răul a fost 
săvârşit, să nu răsplăteşti răul cu rău; a treia: să nu faci celui ce te-a supărat ceea 
ce ai suferit tu, ci să fii liniştit; a patra: lasă să ţi se facă rău; a cincea: lasă să ţi 
se facă mai mult rău decât vrea cel ce face răul; a şasea: nu urî pe cel ce ţi-a făcut 
aceasta; a şaptea: iubeşte-l; a opta: fă-i chiar bine; a noua: roagă-te lui 
Dumnezeu pentru el... 

Ai văzut ce înaltă filozofie! De aceea are şi răsplată strălucită, pentru că 
porunca aceasta este mare şi are nevoie de un suflet tânăr şi de o multă străduinţă. 
De aceea îi pune şi pe o atât de strălucită răsplată, cum n-a pus nici unei alte 
porunci de mai înainte. Aici nu mai pomeneşte nici de pământ ca acelora blânzi, 
nici de mângâiere, nici de milă ca acelora ce plâng şi celor milostivi, nici de 
împărăţia Cerurilor, ci de ceva mai măreţ decât toate acestea: de asemănarea cu 
Dumnezeu, atât cât este cu putinţă omului, căci zice: „Ca să fiţi asemenea Tatălui 
vostru Cel din ceruri!" 

Apoi, arată în ce constă asemănarea zicând: „ Care răsare soarele lui peste 
cei răi şi peste cei buni şi plouă peste cei drepţi şi peste cei nedrepţi. Căci şi 
Dumnezeu, ne spune Hristos, nu numai că nu ocărăşte, dar face şi bine celor ce-L 
ocărăsc. Te face asemenea cu Dumnezeu. Deşi nu este vreo egalitate între tine şi 
El, nu numai din pricina covârşitoarei Lui bunătăţi, ci şi din pricina nespusei Lui 
vrednicii. Tu eşti dispreţuit de om, ca şi tine. Dumnezeu este dispreţuit de un rob 
căruia I-a făcut nenumărate binefaceri. Tu, când te rogi pentru duşmanul tău, nu 
dai decât cuvinte. Dumnezeu dă duşmanilor Lui lucruri mari şi minunate, Le dă 
tuturor soare şi ploaie la vreme, şi totuşi te face asemenea cu El, atât cât este cu 
putinţă unui om. Nu urî deci pe cel ce-ţi face rău, când el e pricinuitorul unor 
bunătăţi ca acestea şi te urcă la o atât de mare cinste. Nu blestema pe cel ce te 
prigoneşte, altfel suferi şi prigoana şi eşti şi lipsit de rod. Suferi şi paguba şi pierzi 
şi răsplata. Dar ar fi şi mai mare prostie să rabzi ce-i mai greu şi să nu înduri 
ceea ce-i mai uşor... 

Dar cum poate fi cu putinţă aceasta, aş putea să întreb? Mă mai întrebi încă 
şi te mai îndoieşti cum e cu putinţă să ierţi pe duşmanii tăi, când vezi că pentru 
tine Dumnezeu s-a făcut om, s-a înjosit atât de mult şi-a pătimit atâtea? Nu-L auzi 
spunând pe cruce: „Iartă-le lor că nu ştiu ce fac!"? Nu-l auzi pe Pavel spunând: 
„ Cel care S-a suit şi sade în dreapta lui Dumnezeu şi se roagă pentru noi... "? Nu 
vezi că după răstignire şi înălţare a trimis pe apostolii Săi la iudeii care L-au 
omorât, spre a le aduce mii de bunătăţi, deşi apostolii aveau să sufere nenumărate 
rele de la ei? Ţi-a făcut duşmanul tău un mare rău? Ce suferinţă e aceasta, faţă de 
cea a Stăpânului tău, Care a fost legat, biciuit, pălmuit, scuipat de slugi, dat 

morţii, şi morţii celei mai de ruşine din toate morţile, după ce făcuse iudeilor 
nenumărate binefaceri? Atunci mai cu seamă fă bine duşmanilor tăi, ca să-ţi 
împleteşti mai strălucitoare cunună, scăpându-l pe fratele tău de cea mai cumplită 
boală. Doctorii când sunt loviţi şi insultaţi de bolnavii de nervi, atunci le e mai 
milă de ei şi se pregătesc să-i îngrijească, pentru că ştiu că insultele sunt urmări 
ale cumplitei lor boli. Şi tu, dar, găndeşte-te la fel la cel ce te urăşte. Poartă-te la 
fel cu cel ce-ţiface rău; el este cel bolnav, el suferă toată silnicia. Scapă-l deci de 
această asuprire. Dă-i prilejul să-şi lase mânia. Eliberează-l de demonul cel 
cumplit al mâniei. Când îi vedem pe îndrăciţi plângem şi nu ne silim să ne 
îndrăcim şi noi. Aşa să facem şi cu cei mânioşi. Mânioşii se aseamănă cu 
îndrăciţii, dar mai bine spus mânioşii sunt mai de plâns decât îndrăciţii, pentru că 
sunt conştienţi de nebunia lor. De aceea le este şi de neiertat". 

Trebuie să-i iubim pe toţi oamenii, chiar şi pe vrăşmaşii noştri. 

8. Discreţia creştină 

Mântuitorul Iisus Hristos, atunci când suntem preocupaţi de milostenie, de 
fapte bune, de rugăciune, de participare la sfintele slujbe, ne învaţă că toate acestea 
să le facem discret, natural. Nu spre slava deşartă, şi nici din oportunism. 

Domnul zice: „Luaţi aminte ca faptele dreptăţii voastre să nu le faceţi 
înaintea oamenilor ca să fiţi văzuţi de ei; altfel nu veţi avea plată de la Tatăl 
vostru cel din ceruri. Deci, când faci milostenie, nu trâmbiţa înaintea ta cum fac 
făţarnicii în sinagogi şi pe uliţe ca să fie slăviţi de oameni; adevărat grăiesc vouă: 
„Şi-au luat plata lor!". Tu însă, când faci milostenie, să nu ştie stânga ta ce face 
dreapta ta, ca milostenia ta să fie într-ascuns, şi Tatăl tău, Care vede cele ascunse, 
îţi va răsplăti ţie ". 

Sfinţii Părinţi ne dau nenumărate exemple din care reiese foarte bine 
învăţătura că nu trebuie să facem milostenia noastră, sau faptele noastre bune, cu 
intenţia de-a fi lăudaţi de oameni. 

Iată, de pildă, în Pateric, în care suntem învăţaţi că nu trebuie să ne arătăm 
viaţa cea plăcută lui Dumnezeu, citim lucrul următor: „Zis-a un bătrân oarecare: 
Cel ce îşi descoperă şi îşi arată faptele sale cele bune pentru fericirea, lauda şi 
slava oamenilor, acela este asemeni cu omul care seamănă sămânţa pe deasupra 
pământului şi nu umblă cu grapa peste dânsa ca să o acopere şi venind păsările 
cerului mănâncă toată sămânţa şi-i rămâne în zadar toată osteneala. Iar cel ce îşi 
tăinuieşte şi-şi ascunde faptele sale bune, acela este asemenea omului care, 
semănându-şi sămânţa, îndată o acoperă cu ţărână şi ea rămâne, răsare, creşte şi 
rodeşte ". 

Tot acelaşi lucru ne învaţă Domnul Hristos să-1 facem şi când este vorba de 
rugăciune, de viaţa noastră spirituală, de participarea noastră la sfintele slujbe. în 
Evanghelia după Matei, citim: „Iar când vă rugaţi, nu fiţi ca făţarnicii cărora le 
place prin sinagogi şi prin colţurile uliţelor, stând în picioare, să se roage, ca să 



Ibidem, p.237 

43 Matei 6, 1-4 

44 Pateric, Alba Iulia, 1990, p.357 



26 



se arate oamenilor. Adevărat grăiesc vouă: „Şi-au luat plata lor!". Tu însă, când 
te rogi, intră în cămara ta şi închizând uşa ta roagă-te Tatălui tău Care este în 
ascuns şi Tatăl tău care vede în ascuns, îţi va răsplăti ţie ". 

Referitor la rugăciunea festivistă, făcută pentru lauda oamenilor sau din 
motive propagandistice, găsim tot în Pateric lucrul următor: „Un bătrân oarecare 
duhovnicesc, dintr-o mănăstire, a văzut odată la fereastra chiliei unui frate doi 
draci, care stăteau şi ascultau la fereastra fratelui, şi ascultând puţin, începeau a 
ţopăi şi a tresaltă. Ascultau iar, şi iar începeau a sălta. Şi aşa făceau de câtva 
vreme. Iar bătrânul văzând, s-a sculat de unde şedea şi privea şi a mers la chilia 
acelui frate să vadă pricina pentru care se bucură şi saltă spurcaţii diavoli. Şi 
apropiindu-se bătrânul de chilia fratelui, dracii văzându-l venind asupra lor, 
ruşinăndu-se, s-au dat în lături ca nişte câini, unul într-o parte, altul într-alta şi 
aşa despărţindu-se au fugit. Iar bătrânul, apropiindu-se de fereastra chiliei 
fratelui, unde stăteau săltând acei draci, l-a auzit pe fratele în chilie citindu-şi 
pravila cu glas mare la fereastră şi îndată a priceput şi a cunoscut bătrânul că 
pricina bucuriei şi săltării spurcaţilor draci este citirea fratelui cu glas mare, la 
fereastră. Şi intrând la dânsul în chilie, l-a găsit stând la fereastră şi citind. 
Fratele îndată lăsăndu-şi citirea, s-a apropiat după obicei cu smerenie. Atunci 
bătrânul i-a zis: ,, Fiule, mai de folos ţi-ar fi ţie de te-ai culca în chilia ta şi să 
dormi toată ziua, decât să citeşti cu aşa sunet în glas, precum citeşti. Că nu-ţi este 
de nici un folos. Ci este bucurie şi veselie şi săltare dracilor. Acum, iată, am 
izgonit doi draci de la fereastra ta care se bucurau şi săltau ascultând şi auzind 
glasul citirii tale, pe care i-am văzut de la chilia mea ascultând şi săltând la 
fereastră. înadins am venit la tine, fiule, ca să-ţi părăseşti acest fel de rugăciune şi 
să-ţi citeşti pravila şi rugăciunea în taină, după cum ne-a poruncit nouă Domnul 
Iisus Hristos şi Sfinţii Părinţi, iar nu cu fală, întru auzirea oamenilor şi a 
dracilor . 

S-ar putea cădea însă într-o altă extremă, şi anume, motivându-ne că nu 
facem milostenie, pentru că ne văd oamenii; că nu ne rugăm, pentru că ne văd 
oamenii; pasămite fiind foarte atenţi la cuvântul Scripturii. Deci, s-ar putea să nu 
ne rugăm şi să nu facem milostenie. Mântuitorul a zis să nu facem lucrurile acestea 
din motiv de slavă deşartă, dar asta nu înseamnă că nu trebuie să facem milostenie, 
chiar dacă ne vede lumea atunci când n-o putem face altfel. Şi nu înseamnă că nu 
trebuie să mergem la biserică, să ne rugăm. Nu ne lăudăm cu evlavia noastră, nu ne 
lăudăm cu numărul de rugăciuni pe care le citim, dar asta nu înseamnă că, dacă ne 
văd oamenii mergând la biserică, rugăciunile noastre nu sunt primite. 

în acest sens, spune Sfântul Ioan Gură de Aur, tâlcuind tocmai aceste cuvinte 
ale Domnului nostru Iisus Hristos: „După ce a spus: „Să nu faceţi lucrul acesta 
înaintea oamenilor", a adăugat: „spre a fi văzuţi de ei". S-ar părea că spune a 
doua oară ceea ce a spus mai înainte. Dar dacă te uiţi cu luare aminte nu spune 
acelaşi lucru, ci altceva întâia oară şi altceva a doua oară. Şi acest cuvânt 
cuprinde multă siguranţă şi o nespusă purtare de grijă şi cruţare. Căci poţi face 

milostenie şi înaintea oamenilor şi să n-o faci spre a fi văzut de ei; şi poţi să n-o 
faci înaintea oamenilor şi totuşi s-o faci spre a fi văzut de ei. Pentru că nu-i 
pedepsită sau încununată simpla faptă, ci gândul e încununat. Dacă Hristos n-ar fi 
făcut această precizare, atunci mulţi s-ar fi trândăvit de-a mai face milostenie, 
pentru că, negreşit, nu-i cu putinţă ca în orice împrejurare milostenia ta să fie 
tăinuită. De aceea, Domnul te dezleagă de această nevoie, nu în săvârşirea 
milosteniei, ci în gândul cu care o faci; şi după gând hotărăşte paguba sau 
răsplata. Şi ca să nu spui: „Ce pot face dacă mă vede altul?", Domnul îţi spune: 
„Nu cer asta, ci gândul tău şi felul în care faci milostenia". Dumnezeu vrea să-ţi 
formezi sufletul şi să te scape de boală. 

Aşadar, după ce ne-a oprit să facem milostenie pentru a fi văzuţi de oameni, 
după ce ne-a arătat paguba unei astfel de fapte atunci când o facem în zadar şi 
fără de folos, ne înalţă iarăşi gândurile, amintindu-ne de Tatăl şi de cer". 47 

Aşadar, milostenia trebuie făcută; rugăciunea trebuie făcută; gândul cu care 
o faci trebuie să fie cel bun. Adică să n-o faci pentru a fi văzut de oameni, spre a fi 
lăudat de oameni. Dar să o faci şi în faţa lor, dacă n-o poţi face altfel. Pentru că, 
atunci când o faci în mod natural şi cu cuvenita smerenie, este primită de 
Dumnezeu. 

9. Rugăciune calitativă, iar nu cantitativă 

In Predica de pe Munte, Domnul Hristos se opreşte asupra calităţii 
rugăciunii: „ Când vă rugaţi, nu spuneţi multe ca neamurile, că ele cred că-n multa 
lor vorbărie vor fi ascultate. Deci nu vă asemănaţi lor, că ştie Tatăl vostru de cele 
ce aveţi trebuinţă mai înainte ca să cereţi voi de la El ". 

Aşadar, rugăciunea trebuie făcută cu multă seriozitate, şi nu formal. Nu 
cantitatea, ci calitatea rugăciunii contează, pentru că "rugăciunea este după 
însuşirea ei, însoţirea şi unirea omului şi a lui Dumnezeu, iar după lucrarea ei, 
susţinătoarea lumii" 49 

Aşadar, rugăciunea este un dialog cu Dumnezeu, o întâlnire şi o relaţie 
intimă cu Dumnezeu. Dacă de multe ori, încercând să ne rugăm, nu putem stabili o 
convorbire cu Dumnezeu, părându-ni-se că Dumnezeu este absent, trebuie să 
găsim cauzele acestei situaţii. Nu este corect să ne plângem că Dumnezeu nu ne 
ascultă, dacă luăm în consideraţie caracterul reciproc al unei relaţii şi observând 
faptul că Dumnezeu are mai multe temeiuri decât noi de a se plânge. Noi ne 
plângem că El nu ni se manifestă în cele câteva minute care I le rezervăm. Ce 
putem spune atunci de cele douăzeci şi trei de ore şi jumătate, în timpul cărora 
Dumnezeu bate la poarta noastră şi ea este închisă? Dumnezeu are delicateţea să nu 
înfiripe cu noi un dialog într-un moment inoportun. Oamenii sensibili erau 
convinşi de acest lucru. 

Sutaşul din Capernaum, care avea o slugă bolnavă, a trimis pe prietenii săi la 
Domnul Hristos să-I spună: „Doamne nu Te osteni, că nu sunt vrednic să intri sub 

acoperământul meu. De aceea nici pe mine nu m-am socotit vrednic să vin la Tine, 
ci spune cu cuvântul şi se va vindeca sluga mea". Iar Petru, după pescuirea 
minunată, a căzut la genunchii lui Iisus zicând: „Ieşi de la mine Doamne, că sunt 
un om păcătos". 

Pentru a ne putea ruga eficient trebuie să avem o anumită pregătire 
sufletească. Trebuie să fim conştienţi că făcând rugăciunea intrăm în audienţă la 
împăratul universului. 

Zice în acest sens Sfântul Ioan Scărarul: „ Când porneşti să te înfăţişezi 
înaintea Domnului, să-ţi fie haina sufletului ţesută întreagă din firele, mai bine zis 
din zalele, nepomenirii răului. Căci de nu, cu nimic nu te vei folosi! " 

Mântuitorul Iisus Hristos ne dă în acest sens un sfat foarte util pentru 
momentul în care ne ducem la biserică, eventual ducând şi un mic dar pentru 
Sfânta Liturghie. Dacă-ţi vei aduce darul tău la altar, şi acolo îţi vei aduce aminte 
că fratele tău are ceva împotriva ta, lasă darul tău acolo, înaintea altarului, şi mergi 
întâi şi împacă-te cu fratele tău şi apoi, venind, adu darul tău. De aceste raporturi 
pozitive cu semenii atârnă primirea rugăciunii, pentru că Domnul continuă: „Iar 
când staţi de vă rugaţi, iertaţi tot ce aveţi împotriva cuiva, ca şi Tatăl vostru Cel 
din ceruri să vă ierte vouă greşelile voastre. Că de nu iertaţi voi, nici Tatăl vostru 
Cel din ceruri nu vă va ierta vouă greşelile ". 

Pe lângă această stare sufletească, pe care ne-o creează bunele relaţii cu 
semenii, când vorbim cu Dumnezeu trebuie să fim smeriţi. Convinşi fiind că 
suntem păcătoşi, că suntem pământ şi cenuşă, nici n-ar trebui să putem avea o altă 
atitudine. Vameşul, când se ruga, nu voia nici ochii să şi-i ridice către cer, ci-şi 
bătea pieptul zicând: „Dumnezeule, fii milostiv mie păcătosului!" 

Rugăciunea pe care încercăm să o facem într-o altă stare sufletească, nu 
numai că nu-i eficientă, dar nu are nici un gust. Sfântul Ioan Scărarul zice: 
"îndulcesc bucatele, untdelemnul şi sarea: întraripează rugăciunea, smerenia şi 
lacrima". 52 O rugăciune spectacol, însoţită de melodii cântate artistic, şi în duh de 
mândrie, nu o primeşte Dumnezeu. „Pe Dumnezeu îl face milostiv nu cântarea 
iscusită, ci inima zdrobită şi postul, prin care şi frica lui Dumnezeu în inimă creşte 
necontenit, şi plânsul se întăreşte, şi de tot păcatul îl curăţă pe om, iar mintea mai 
albă decât zăpada o face", spune tot Sfântul Ioan Scărarul. 

Când te rogi, trebuie să crezi că Dumnezeu îţi ascultă rugăciunea şi să 
stăruieşti. Dacă roadele nu sunt cele pe care le aşteptai tu, înseamnă că ele nu-ţi 
erau de folos. A te ruga cu îndoială, încercând în ultimă instanţă şi în acest mod de 
a-ţi rezolva problemele, este dovadă de puţină credinţă. 

Zice Sfântul Iacob în Epistola sa lucrul următor: „De este cineva lipsit de 
înţelepciune, să o ceară de la Dumnezeu, Cel ce dă tuturor fără deosebire şi fără 
înfruntare; şi i se va da. Să ceară însă cu credinţă, fără să aibă nici o îndoială, 
pentru că cine se îndoieşte este asemenea valului mării mişcat de vânt şi aruncat 
încoace şi încolo. Să nu creadă omul acela că va lua ceva de la Dumnezeu ". 

Literatura pioasă a păstrat multe întâmplări din care reiese cu prisosinţă că 
părinţii, ce se rugau cu credinţă, erau ascultaţi. Iată un exemplu din Pateric: 
Spunea unul dintre părinţi despre Avva Axoe Tebeul că a intrat odată în muntele 
Sinai şi ieşind el de acolo, l-a întâmpinat un frate, care suspinând zicea: „Ne 
mâhnim, Avvo, pentru că nu plouă". I-a zis lui bătrânul: „Şi de ce nu cereţi şi vă 
rugaţi lui Dumnezeu"? Şi i-a zis fratele: "Ne rugăm şi facem litanii, dar nu 
plouă". I-a zis bătrânul: „Negreşit, nu vă rugaţi cu deadinsul. Vrei să cunoşti că 
aşa este? " Şi şi-a întins bătrânul mâinile la cer cu rugăciune şi îndată a plouat. 

Rugăciunea făcută din rutină, fără credinţă şi fără atenţie, este pierdere de 
vreme. Omul care îl iubeşte pe Dumnezeu şi care doreşte să stea de vorbă cu El, 
aşteaptă cu mult drag ceasul rugăciunii. Pentru că spune tot Sfântul Ioan Scărarul: 
"Iubirea ostaşului faţă de împărat o arată războiul; iubirea creştinului faţă de 
Dumnezeu o arată vremea rugăciunii şi starea la rugăciune ". Starea ta lăuntrică 
ţi-o arată rugăciunea, iar teologii au socotit-o pe aceasta oglinda creştinului. 

Atunci când te rogi, trebuie să ai conştiinţa faptului că Dumnezeu este de 
faţă şi te ascultă. Atenţia la cele spuse te ajută să faci o rugăciune bună. Sigur că 
nu-i deloc uşor să fii mereu atent la rugăciune. Gândurile stimulate de potrivnicul 
te poartă la grijile zilei. 

Un frate l-a întrebat pe un bătrân: „De ce când stau la rugăciune mai mult 
mă trage gândul la alte griji?" Şi i-a răspuns bătrânul: „Diavolul dintru început 
nevrând să I se închine Dumnezeului tuturor, s-a lepădat din ceruri şi străin s-a 
făcut de împărăţia lui Dumnezeu. Pentru aceasta se sileşte şi pe noi să ne tragă de 
la rugăciune pentru alte zăbăvi, vrând să lucreze şi în noi ceea ce a pătimit el". 

Sfinţii Părinţi considerau că rugăciunea este osteneala cea mai bine plăcută 
lui Dumnezeu, de aceea se cuvine să o facem bine şi cu atenţie. 

Dacă ne rugăm fiind în pace cu toată lumea, având credinţă şi smerenie, 
încercând să ne ţinem trează atenţia la ceea ce facem, nădăjduim să ajungem la o 
rugăciune de calitate. S-au făcut multe împărţiri ale rugăciunii, după criteriul 
calitativ. Socotim potrivită următoarea împărţire, după acest criteriu, urmând o 
linie ascendentă şi punctând cinci trepte: prima treaptă - rugăciunea întinată; a 
doua treaptă - rugăciunea „timp pierdut"; a treia treaptă - rugăciunea minţii; a 
patra treaptă - Rugăciunea făcută cu mintea în inimă; şi a cincia treaptă - extazul 
sau răpirea. 

Le luăm pe rând. Prima treaptă: rugăciunea întinată. Din nefericire, este 
prezentă la toţi începătorii. în timp ce omul se roagă, îi vin în minte tot felul de 
gânduri pătimaşe. Ele răsar din străfundul inimii, unde au pătruns din neatenţia 
noastră. Imagini scârboase, pofte păcătoase acumulate în timp sunt scoase la 
suprafaţă de cel rău tocmai în timpul rugăciunii. Referitor la această rugăciune 
Sfântul Ioan Scărarul spune: „Precum împăratul pământesc priveşte cu scârbă la 
cel ce stă în faţa lui, dar îşi întoarce faţa de la el şi vorbeşte cu duşmanii 
stăpânului, aşa priveşte cu scârbă şi Domnul la cel ce stă înaintea Lui în 
rugăciune şi primeşte gânduri necurate". Mai ales tinerii nu sunt cruţaţi de 

gânduri păcătoase în timpul rugăciunii, nici chiar în biserică, gânduri stimulate şi 
de persoanele pe care le văd sau le aud. 

A doua treaptă calitativă a rugăciunii este rugăciunea „ timpului pierdut ". 
Aceasta este puţin mai bună decât rugăciunea întinată, dar e o simplă oboseală, fără 
rezultate. "Altceva este întinăciunea rugăciunii, spune Sfântul Ioan Scărarul, şi 
altceva epieirea ei, şi altceva furarea, şi altceva prihănirea ei. întinăciunea ei este 
a sta înaintea lui Dumnezeu şi a năluci gânduri necuvenite; pieirea este a se robi 
de griji nefolositoare, furarea este împrăştierea cugetării pe nesimţite, prihănirea 
este un atac oarecare ce se apropie de noi". In vremea rugăciunii „timpului 
pierdut" îi trec creştinului prin minte tot felul de griji, nu se gândeşte la lucruri 
urâte, ci la lucruri utile. In timpul rugăciunii de dimineaţă îşi face planuri pentru 
toată ziua; în timpul rugăciunii de seară reia în minte toate tărăşeniile de peste zi; 
stând la liturghie ţese planuri de viitor. Aceste gânduri care împrăştie mintea de la 
rugăciune se pot înlănţui, alcătuind aşa-numita „punte a dracilor". De exemplu: stai 
la slujbă în biserică. Priveşti la policandru. Iţi aduci aminte că 1-a donat cutare 
persoană. O cunoşti bine pe persoana respectivă, îţi vine în minte faptul că nu-i 
chiar „uşă de biserică". într-o anume situaţie aţi fost amândoi părtaşi la o faptă 
păcătoasă. Iţi pare rău, dar savurezi cu gândul din nou faza respectivă. Şi 
secvenţele pot continua. S-ar putea găsi şi alte exemple mai izbutite. In orice caz, 
rugăciunea „timpului pierdut" nu ajunge în cer. 

A treia treaptă calitativă a rugăciunii este rugăciunea minţii. Ea se apropie 
de bine. De data aceasta, rugătorul n-are nici gânduri rele, nici gânduri bune. Este 
foarte atent la ceea ce spune. Ea se mai numeşte rugăciunea cugetării. Mintea s-a 
deprins să se culeagă în ceasul rugăciunii, pe care o rosteşte în întregimea ei, fără 
risipiri. Mintea se topeşte în slova scrisă şi-o rosteşte ca şi cum ar fi cugetat-o ea 
însăşi. Această rugăciune rămâne însă uscată. Inima nu se îndulceşte din ea. Este 
adevărat că nici un pietism emoţional, în care mintea nu raţionează, nu este 
folositor. Sfântul Pavel ţine să sublinieze faptul că în rugăciune este implicată şi 
mintea. "Atunci ce voi face? Mă voi ruga cu duhul, dar mă voi ruga şi cu mintea; 
voi cânta cu duhul, dar voi cânta şi cu mintea ". 

A patra treaptă calitativă a rugăciunii este rugăciunea făcută cu mintea în 
inimă. Aceasta este rugăciunea cea bună. Coborând cu mintea în inimă, şi 
închizând uşile şi ferestrele, începi cea mai intimă şi sfântă convorbire cu 
Dumnezeu. Aşa cum am văzut, când te rogi, spune Domnului Hristos tot ce te 
doare. „Intră în cămara ta şi închizând uşa roagă-te Tatălui tău, care este în ascuns 
si Tatăl tău care vede în ascuns, îţi va răsplăti ţie". La această rugăciune participă 
omul întreg, cu toate facultăţile sale, îndulcindu-se din dialogul cu Dumnezeu. 
Coborându-se mintea în inimă şi începând rugăciunea, inima se încălzeşte, iar ceea 
ce adineauri era gând, aici ajunge simţire. Cine a ajuns la simţire, acela se roagă 
fără cuvinte, fiindcă Dumnezeu este un Dumnezeu al inimii. De aceea, abia de aici 
începe hotarul sporirii întru cele ale rugăciunii. 

A cincea treaptă calitativă a rugăciunii este extazul sau răpirea, culmea cea 
mai înaltă a rugăciunii. In această situaţie omul nici nu mai are un rol deosebit, 
lucrarea făcându-o Duhul Sfânt. Apostolul Pavel, în Epistola către Romani, zice: 
„Noi nu ştim să ne rugăm cum trebuie. Că însuşi Duhul se roagă pentru noi cu 
suspine negrăite". In această stare era Sfântul Antonie cel Mare când soarele, 
apunând în spatele său, îl lăsa la rugăciune cu braţele întinse, şi tot aşa îl găsea 
dimineaţa, când îi răsărea în fată. 60 

Sfântul Ioan Casian ne relatează părerea Sfântului Antonie cel Mare referitor 
la starea de răpire, zicând: „Rugăciunea nu este cu totul desăvârşită când cel ce se 
roagă n-a pierdut orice conştiinţă de sine sau când înţelege ceea ce spune. Acest 
fel de rugăciune, atât de înaltă şi înălţătoare, nu lasă ca cineva să fie conştient de 
sine însuşi nici să se gândească la ceea ce face sau, pentru a spune mai bine, la 
ceea ce îndură atunci " . 

Se întâmplă uneori ca un om pasionat de un lucru să fie atât de concentrat la 
ceea ce face, încât uită de sine însuşi, nu mai ştie unde se găseşte şi cât timp a 
petrecut în acea preocupare. Acelaşi lucru se petrece cu rugătorul care a ajuns în 
starea de răpire, este atât de cufundat în Dumnezeu încât nu-şi mai aminteşte de 
sine, nu-şi dă seama ce se întâmplă în jurul său, ci petrece într-o meditaţie adâncă. 

10. Rugăciunea Domnească 

Mântuitorul ne învaţă cum să ne rugăm, apoi ne redă şi cuvintele pe care 
trebuie să le spunem atunci când trebuie să ne rugăm. El ne descoperă rugăciunea 
unică, numită în Biserică şi „Rugăciunea domnească": Deci voi aşa să vă rugaţi: 
„Tatăl nostru, Care eşti în ceruri, sfinţească-se numele Tău; vie împărăţia Ta; 
facă-se voia Ta, precum în cer, şi pe pământ. Pâinea noastră cea spre fiinţă, dă- 
ne-o nouă astăzi; şi ne iartă nouă greşelile noastre, precum şi noi iertăm greşiţilor 
noştri; şi nu ne duce pe noi în ispită, ci ne izbăveşte de cel rău. Că a Ta este 
împărăţia şi puterea şi slava, în veci. Amin ". 

Această rugăciune unică începe cu expresia: Tatăl nostru, cuvinte care 
constituie o adevărată mărturisire de credinţă. Mântuitorul I se adresa Tatălui 
folosind cuvântul aramaic „Awa", cuvânt foarte profund, foarte cuprinzător. In 
mai multe locuri din Sfintele Evanghelii îl vedem pe Mântuitorul Iisus Hristos 
spunându-I lui Dumnezeu: „Awa Părinte!". Şi, în mod deosebit, ne rămâne în 
minte acest cuvânt din timpul patimilor, atunci când Mântuitorul se roagă şi-I zice: 
„Awa, Părinte, a sosit ceasul". Dumnezeu este Tatăl Domnului nostru Iisus 
Hristos. Este Tatăl împreună cu care a zidit şi mântuieşte lumea noastră, Tatăl Care 
niciodată nu II părăseşte pe Domnul Iisus Hristos. 

In Evanghelia după Ioan, Mântuitorul Iisus Hristos îi avertiza pe ucenici că 
va veni vremea să pătimească, să moară, să fie batjocorit de noi oamenii, când toţi 
II vor părăsi: „Iată vine ceasul, şi a şi venit, ca să vă risipiţi fiecare la ale sale şi 

pe Mine să Mă lăsaţi singur. Dar nu sunt singur, pentru că Tatăl Meu este cu 
Mine" 63 

Dumnezeu Tatăl, Tatăl Domnului nostru Iisus Hristos, Avva, Părintele este 
întotdeauna cu Domnul Iisus Hristos. Şi, de fapt, spunând acest cuvânt, Tatăl 
nostru, nu numai că mărturisim adevărul cuprins în toată Scriptura, că Domnul 
Hristos cu Tatăl sunt una, că Dumnezeu Tatăl este Părintele Domnului nostru Iisus 
Hristos, ci mărturisim credinţa în întreaga Sfântă Treime. 

Zice, tot Sfântul Ioan, de data aceasta în Epistola sa întâia că cei trei, Tatăl, 
Fiul şi Duhul Sfânt sunt una: „ Trei sunt care mărturisesc în cer: Tatăl, Cuvântul 
şi Sfântul Duh, şi aceştia trei una sunt ". 

Dumnezeu Tatăl este Părintele Domnului nostru Iisus Hristos. Domnul Iisus 
Hristos este Fiul născut mai înainte de veci din Tatăl. Şi Duhul Sfânt care purcede 
din Tatăl II face prezent pe Fiul în inimile noastre. Rostind cuvintele Tatăl nostru, 
mărturisim nu numai adevărul că Dumnezeu Tatăl este Părintele Domnului nostru 
Iisus Hristos, ci că este şi Părintele nostru, al tuturor oamenilor. Lucrul acesta îl 
afirmă însuşi Domnul Hristos în Evanghelia după Ioan la întâlnirea cu femeile 
mironosiţe, în dimineaţa învierii: „Nu te atinge e Mine. Căci încă nu M-am suit la 
Tatăl Meu. Mergi la fraţii Mei şi le spune: Mă sui la Tatăl Meu şi la Tatăl vostru şi 
la Dumnezeul Meu şi la Dumnezeul vostru ". Tatăl Cel ceresc este Tatăl nostru a 
celor ce credem în Domnul Hristos şi mărturisim Treimea Cea Una şi Nedespărţită, 
îl mărturisim pe Tatăl, pe Fiul şi pe Duhul Sfânt. 

în Epistola către Galateni, Domnul Iisus Hristos ne este arătat ca Fiul, Unul 
Născut al Tatălui, născut din femeie, născut sub lege. Dar, în acelaşi timp, nu 
numai Domnul Iisus Hristos este Fiul Tatălui, ci şi noi, oamenii, fraţii Săi, suntem 
şi noi fiii Tatălui: „Iar când a venit plinirea vremii, Dumnezeu a trimis pe Fiul Său 
născut din femeie, născut sub lege, ca pe cei de sub lege să-i răscumpere, ca să 
dobândim învierea. Şi pentru că suntem fii, a trimis Dumnezeu pe Duhul Fiului 
Său în inimile noastre care strigă: Avva, Părinte! " 6S Aşadar, nu mai suntem robi, 
ci fii. Şi dacă suntem fii, suntem moştenitori ai lui Dumnezeu prin Iisus Hristos. 
Dumnezeu Tatăl este Părintele Domnului nostru Iisus Hristos, dar în acelaşi timp 
este şi Părintele nostru al oamenilor. E important de reţinut învăţătura aceasta, pe 
care o proclamăm prin cuvintele: Tatăl nostru!; nu tatăl meu, nici Tatăl Domnului 
nostru Iisus Hristos, ci „Tatăl nostru". 

E o învăţătură profundă aici. Când ne rugăm, ar trebui să avem convingerea 
că intrăm în comuniune cu toţi oamenii, că suntem fraţi cu toţi oamenii, că trebuie 
să-i iubim pe toţi oamenii. Ne rugăm Tatălui „nostru", nu Tatălui „meu": Tatălui 
nostru care este în ceruri. De aceea, pe parcursul meditaţiilor legate de această 
rugăciune, vom sublinia faptul că ea nu ne va fi primită de Dumnezeu dacă o 
facem aflându-ne în stare de neînţelegere, de răutate, de ură. Aceasta pentru că ne 
adresăm Tatălui nostru comun, „Care este în ceruri". 

începând cu aceste cuvinte îl mărturisim pe Dumnezeu ca Tată al Domnului 
nostru Iisus Hristos, dar şi ca Tată al nostru al tuturor, şi intrând în comuniune cu 

El intrăm în comuniune şi cu ceilalţi fraţi ai noştri, care sunt fiii Tatălui nostru 
ceresc. Firea omenească, una la început, zidită de Tatăl ca să fie în armonie cu El şi 
ca s-o împărtăşească împreună toţi oamenii, s-a divizat din cauza păcatului. Atunci 
când ne adresăm lui Dumnezeu Tatăl dorim ca, în Hristos, să refacem această 
comuniune, să refacem unitatea firii omeneşti, să-L numim justificat pe Dumnezeu 
„Tatăl nostru" pentru că aşa ne-a învăţat Domnul nostru Iisus Hristos. Este Tatăl 
Său, este Tatăl meu, dar este Tatăl nostru al tuturor. Rugăciunea Tatăl nostru are 
unicitatea ei pentru că ne-a fost lăsată de Domnul Iisus Hristos; pentru că, cu 
ajutorul ei, ne adresăm bunului Dumnezeu, Tatălui nostru comun, Tatălui nostru 
Cel ceresc. 

Sfântul Maxim Mărturisitorul are o tâlcuire la rugăciunea Tatăl nostru. Şi 
întâi de toate, se opreşte la acest adevăr: rostind cea mai importantă rugăciune, 
facem o mărturisire de credinţă. II mărturisim pe unicul Dumnezeu întreit în 
persoane: Tatăl, Fiul şi Duhul Sfânt: „ Domnul învaţă în aceste cuvinte pe cei ce se 
roagă că se cuvine să înceapă îndată cu rugăciunea despre Dumnezeu. El dă aici 
o învăţătură tainică despre modul existenţei, despre Cauza făcătoare a lucrurilor, 
El însuşi fiind, după fiinţă, Cauza lucrurilor. Prin cuvintele rugăciunii e arătat 
Tatăl, numele Tatălui şi împărăţia Tatălui, ca să învăţăm de la început să chemăm 
şi să venerăm Treimea cea una. Căci Numele lui Dumnezeu şi Tatăl, care subzistă 
fiinţial, este însuşi Fiul cel Unul născut; iar împărăţia lui Dumnezeu şi Tatăl, care, 
de asemenea, subzistă fiinţial, este Duhul Sfânt. Fiindcă ceea ce Matei numeşte 
aici împărăţie, în altă parte, un alt evanghelist a numit Duh Sfânt zicând: „ Vie 
Duhul Tău cel Sfânt şi să ne curăţească pe noi ". Tatăl n-are Numele ca pe ceva 
dobândit, iar împărăţia nu o cugetăm ca o demnitate care I se adaugă. Pentru că 
El n-a început să fie, ca să fie început să fie şi Tată sau împărat, El n-a început 
nici să existe, nici să existe ca Tată sau ca împărat. Iar dacă fiind din veci, este şi 
Tată şi împărat din veci, atunci şi Fiul şi Duhul Sfânt există împreună cu Tatăl, 
fiinţial, din veci, fiind în chip natural din El şi în El, mai presus de cauză şi de 
raţiune. Nu ivite din pricina cauzei, după El. Căci relaţia arată deodată cu ea şi pe 
cele ce le leagă prin relaţie, ne îngăduind să fie privite acestea una după alta. 

începând deci această rugăciune, suntem îndemnaţi să venerăm pe Treimea 
cea de o fiinţă şi mai presus de fiinţă, ca una ce este cauza facerii noastre. Pe 
lângă aceasta, suntem învăţaţi să vestim şi harul înfierii ce ni s-a dat nouă, fiind 
învredniciţi să numim pe Cel ce ne este Făcător după fire, Tată după Har. Iar 
aceasta ne obligă ca cinstind numele Făcătorului nostru, după har, să ne silim să 
întipărim în viaţa noastră trăsăturile Celui ce ne-a născut, adică să Ii sfinţim 
numele pe pământ, să ne asemănăm Lui ca unui Tată, să ne arătăm fii prin fapte şi 
să preamărim pe Fiul natural al Tatălui, Pricinuitorul acestei înfieri, prin tot ce 
gândim şi prin tot ce facem ". 

Deci, prin tot ce gândim şi prin tot ce facem, II preamărim pe Fiul natural al 
lui Dumnezeu Tatăl, adică pe Domnul Iisus Hristos, Care ne-a înfiat, cum am citit 
în Epistola către Galateni, Care S-a făcut Frate cu noi şi ne-a făcut pe noi Fii ai lui 
Dumnezeu. Şi, atunci, noi suntem datori, dacă-L numim pe Dumnezeu „Tată", 

dacă împreună cu Domnul Iisus Hristos strigăm „Awa, Părinte!", dacă ne 
mărturisim ca fraţi ai Domnului Hristos şi fii ai Tatălui şi în acelaşi timp ca locaş al 
Duhului Sfânt, pentru că Duhul Sfânt ni-L face prezent pe Tatăl şi pe Fiul; dacă ne 
mărturisim aşa trebuie să-I sfinţim numele pe pământ încercând să ne asemănăm 
Lui, să avem trăsăturile bunului Dumnezeu, să ne modelăm fiinţa după învăţătura 
Lui. 

11. Rugăciunea Domnească - prima cerere 

Ne-am oprit la Rugăciunea Domnească, singura rugăciune care ne-a rămas 
de la Domnul Iisus Hristos, cea mai importantă rugăciune. Am subliniat faptul că 
începând această rugăciune lăsată de Domnul Hristos, îl numim pe Dumnezeu 
„Tată". îl numim cu acest cuvânt dulce, corespondent al cuvântului folosit de 
Domnul Hristos, în limba aramaică, „Awa!". îl numim pe Dumnezeu „Tată" 
pentru că este Tatăl Domnului nostru Iisus Hristos, iar noi, prin întruparea 
Domnului, prin intrarea în Biserica a Lui, am devenit din punct de vedere spiritual 
fraţi cu El şi fii ai lui Dumnezeu Tatăl. 

însuşi pluralul adresării noastre, „ Tatăl nostru ", ne învaţă că egoismul este 
exclus din spiritualitatea creştină. Toţi suntem fiii lui Dumnezeu şi-L numim 
„Tatăl nostru", nu „Tatăl meu". 

Prima cerere din rugăciunea „ Tatăl nostru " spune: "Tatăl nostru care eşti în 
ceruri, sfinţească-se numele Tău ", 67 Cu această cerere începem rugăciunea „ Tatăl 
nostru": „sfinţească-se numele Tău". Sigur că numele lui Dumnezeu e Preasfânt. 
Dumnezeu e sfinţenia absolută. Numele Lui este Sfânt, în aşa mod cum nici nu 
putem noi, o oamenii, înţelege şi pătrunde. însă ceea ce vrea să spună această 
cerere este că noi oamenii, noi, fiii Lui, totuşi putem sfinţi numele Lui Dumnezeu 
Cel Sfânt. Şi lucrul acesta îl facem în două feluri: prin rugăciune, prin cuvânt, prin 
lauda noastră; dar în acelaşi timp şi prin faptele noastre. Este clar că noi putem şi 
terfeli numele lui Dumnezeu, nu numai sfinţi numele lui Dumnezeu. Putem 
pângări numele lui Dumnezeu Cel preasfânt. Facem acest lucru atunci când hulim, 
când înjurăm, când vorbim urât. Şi sfinţim numele lui Dumnezeu, atunci când ne 
rugăm, atunci când îl lăudăm, atunci când îl preamărim. Dacă suntem sinceri ne 
dăm foarte bine seama de păcătoşenia noastră şi realizăm că nici nu ne putem 
deschide gura, pe dreptate, să sfinţim numele lui Dumnezeu. Totuşi încercăm să 
facem lucrul acesta. 

Iată, în cartea Prorocului Isaia ni se arată că atunci când avem dorinţa de a 
sfinţi numele lui Dumnezeu, atunci însuşi Dumnezeu este Cel care ne purifică 
buzele şi limba ca să putem sfinţi numele Său, ca să ne putem ruga, ca să putem 
cânta spre slava Lui, ca să putem oficia Sfânta şi Dumnezeiasca Liturghie: „în 
anul morţii regelui Ozia, am văzut pe Domnul stând pe un scaun înalt şi măreţ şi 
poalele hainelor Lui umpleau templul. Serafimii stăteau înaintea Lui, fiecare 
având câte şase aripi: cu două îşi acoperea feţele, cu două picioarele, iar cu două 
zburau şi strigau unul către altul, zicând: „ Sfânt, sfânt, sfânt Domnul Savaot, plin 

e cerul şi pământul de mărirea lui!". Din pricina acestor strigăte, porţile se 
zguduiau din ţâţânile lor, iar templul s-a umplut de fum. Şi am zis: Vai mie, că sunt 
pierdut! Sunt om cu buze spurcate şi locuiesc în mijlocul unui popor cu buze 
necurate. Şi pe Domnul Savaot L-am văzut cu ochii mei! Atunci unul dintre 
Serafimi a zburat spre mine având în mână un cărbune pe care îl luase cu cleştele 
de pe jertfelnic. Şi l-a apropiat de gura mea şi-a zis: „Iată s-a atins de buzele tale 
şi va şterge toate păcatele tale şi fărădelegile tale le va curaţi". Dumnezeu i-a 
sfinţit buzele şi limba proorocului ca să II poată preamări, ca să-L poată lăuda, ca 
să poată sfinţi numele Său. Dumnezeu este Cel care sfinţeşte buzele noastre şi 
limba noastră şi ne dă posibilitatea ca să-I sfinţim numele prin cântări, rugăciuni şi 
prin laude. 

Noi sfinţim numele lui Dumnezeu nu numai prin rugăciuni şi cântări, nu 
numai prin cuvinte, ci, în al doilea rând, noi sfinţim numele lui Dumnezeu prin 
faptele noastre. Atunci când copiii sunt buni, atunci când duc o viaţă frumoasă, 
atunci sunt o cinste pentru tatăl lor, pentru părintele lor. Este lăudabil părintele 
pentru copiii buni pe care i-a crescut. Citim în Evanghelia după Matei, îndemnul 
Domnului Hristos: „Aşa să lumineze lumina voastră înaintea oamenilor, încât să 
vadă faptele voastre cele bune şi să slăvească pe Tatăl vostru Cel din ceruri" . 
Prin faptele noastre cele bune se sfinţeşte numele lui Dumnezeu, se sfinţeşte 
numele Tatălui nostru din ceruri. In acest sens, Fericitul Augustin spunea: „A sfinţi 
numele lui Dumnezeu înseamnă a deveni sfânt". Atunci când noi ducem o viată 
frumoasă, când tindem spre sfinţenie, de fapt sfinţim numele lui Dumnezeu, 
numele Tatălui nostru care ne-a creat, care ne-a răscumpărat prin Domnul Hristos, 
care ne sfinţeşte prin Duhul Sfânt. 

In al doilea rând, sfinţim numele lui Dumnezeu făcând fapte bune, ducând o 
viaţă sfântă: "începând deci această rugăciune, adică rugăciunea Tatăl nostru, 
suntem îndemnaţi să venerăm Treimea cea de o fiinţă şi mai presus de fire ca una 
ce este cauza facerii noastre. Pe lângă aceasta, suntem învăţaţi să vestim şi harul 
înfierii ce ni s-a dat nouă, fiind învredniciţi să numim pe Dumnezeu Cel ce ne este 
făcător după fire, Tată după Har. Iar aceasta ne obligă ca, cinstind numele Tatălui 
nostru, după har, să ne silim să întipărim în viaţa noastră trăsăturile Celui ce ne-a 
născut, adică să-I sfinţim numele pe pământ, să ne asemănăm Lui ca unui Tată, să 
ne arătăm fii prin fapte şi să preamărim pe Fiul natural al Tatălui, Pricinuitorul 
acestei înfieri, prin tot ce gândim şi prin tot ce facem. Şi sfinţim numele Tatălui 
nostru celui după har, Care este în ceruri, omorând pofta pământească şi 
curăţindu-ne de patimile aducătoare de stricăciune. Căci sfinţirea constă în 
desăvârşita oprire şi omorâre a poftei din simţire. Ajunşi la această stare se 
domolesc lătrăturile necuviincioase ale iuţimii, nemaiexistând pofta care să o 
stârnească şi să o înduplece şi să lupte pentru plăcerile ei, odată ce-a fost omorâtă 
prin starea de sfinţenie a raţiunii. Căci iuţimea fiind dovada poftei, încetează să se 

înfurie când pofta e omorâtă ". 

Numele lui Dumnezeu îl sfinţim prin cuvânt şi prin faptă, prin rugăciune şi 
prin viaţă sfântă. Dar noi, oamenii, adeseori hulim şi batjocorim numele 
Dumnezeului nostru. Adică facem tocmai pe dos decât afirmăm în rugăciunea 
Tatăl nostru atunci când zicem: „Sfmţească-se numele Tău!". 

Referitor la hulă, referitor la înjurătură, în Cartea ,, Ieşirii", unde sunt redate 
poruncile, în a treia poruncă, citim aşa: „Să nu iei numele Domnului Dumnezeului 
Tău în deşert, că nu va lăsa Domnul nepedepsit pe cel ce ia în deşert numele 
Lui". 71 

Din nefericire, a devenit atât de răspândită obişnuinţa de-a înjura, de-a înjura 
urât, de-a înjura de cele sfinte, de-a înjura cu numele lui Dumnezeu. Nu lasă însă 
Dumnezeu să I Se terfelească numele fără nici o urmare, chiar dacă are îndelungă 
răbdare. Să nu uităm: „Nu va lăsa Domnul nepedepsit pe cel ia în deşert numele 
Lui ". Prin înjurătură terfelim numele lui Dumnezeu dar, în acelaşi timp, alterăm şi 
pângărim frumoasa limbă românească "dulce ca un fagure de miere". 

Vă citesc două întâmplări relatate în cărţile noastre de spiritualitate. Una 
dintre ele ne spune că diavolul ne prinde în undiţa lui prin înjurătură. "într-un sat 
trăia odată un om ce înjura grozav. înjura pe toată vorba. Nicicum nu voia să se 
dezbare de acest nărav urât, de suflet pierzător. Intr-o zi, omul ieşi la pescuit. într- 
un vas îşi luase râme pentru undiţă. Un pustnic care ştia de năravul lui cel rău, din 
întâmplare, tocmai trecea pe acolo. 

- Bună ziua, omul lui Dumnezeu. Ce faci? 

- Da, iacă părinte, prind nişte peşte. 

- Şi ce ai în vasul acesta de lângă tine? 

- Râme pentru undiţă. 

- Şi de ce mai foloseşti treaba aceasta? 

- Pentru că peştele nu-i prost să sară la undiţă fără momeală. Trebuie să-l 
înşeli cu râmă, cu ceva mâncare. 

- Apoi, vezi dragul meu - zise pustnicul - peştele este mai cuminte decât 
tine. El nu sare la undiţa goală. Dar tu, dragul meu, faci acest lucru. 

- Cum aşa părinte? 

- Păi, de câte ori înjuri, tu te arunci în undiţa diavolului, fără să-ţi dea 
diavolul nimic. Fără să dobândeşti nimic. Cu sudalma nu câştigi nimic. 
Diavolul te prinde fără nici o râmă. In numele Domnului te rog dragul 
meu nu mai înjura. Nu-ţi mai înjunghia sufletul de bună voie. 

77 

Omul s-a pus pe gânduri şi s-a lăsat de înjurături ". 

O altă întâmplare însă ne spune că deşi Dumnezeu are îndelungă răbdare, 
uneori pedepseşte prompt şi pe loc înjurătura. De obicei, Domnul nu pedepseşte pe 
moment pe cel hulitor. Sunt însă cazuri în care Cerul nu poate suferi hula 
necredincioşilor şi-i curmă îndată viaţa. în perioada interbelică gazetele aduceau 
ştiri despre un astfel de caz ce s-a întâmplat în Ungaria. 

Intr-o societate de necredincioşi, care chefuiau, unul a luat în mână o carte 
de rugăciuni să arate ortacilor cum ştie el sudui din cartea de rugăciuni. Dar pe 

când a desfâcut-o şi a deschis gura să înjure, s-a clătinat, a căzut şi-a murit pe 
loc; moartea i-a închis graiul. 

Un alt caz s-a întâmplat în Iugoslavia. Un plugar, de necaz că a venit ploaia 
şi i-a udat fânul, s-a răstit cu coasa şi cu înjurături spre cer. In acel moment un 
trăsnet l-a doborât la pământ şi i-a închis graiul". 13 

Am putea da alte nenumărate exemple. 

Prima cerere din Tatăl nostru ne îndeamnă să sfinţim numele lui Dumnezeu, 
şi aceasta o putem face prin rugăciuni. II sfinţim printr-un vocabular ales, frumos şi 
dulce, şi-n acelaşi timp, numele lui Dumnezeu, Tatăl nostru, îl sfinţim prin viaţa 
noastră, prin faptele noastre. 

12. Rugăciunea Domnească - a 2-a cerere 

Numim Rugăciune Domnească această rugăciune pentru că ea ne vine de la 
Domnul. Domnul Hristos ne-a învăţat această rugăciune, pe care o numim Tatăl 
nostru. In prima cerere, la care am zăbovit, îi cerem lui Dumnezeu să se sfinţească 
numele Său. Acum ne oprim la a doua cerere din Tatăl nostru, pe care o găsim în 
Evanghelia după Matei şi care sună aşa: "Vie împărăţia Ta ", 74 

Ne putem întreba: „De ce îi cerem lui Dumnezeu să vie în împărăţia Lui? 
Oare nu este Dumnezeu împărat peste Cer şi peste Pământ dintotdeauna? Nu este 
El stăpânul absolut?" El este stăpânul absolut, dar cu toate acestea, Dumnezeul Cel 
atotputernic, creatorul nostru, ne-a dat voie liberă. în inima noastră El nu intră cu 
sila. Or, ne spune Evaghelistul Luca: "împărăţia lui Dumnezeu este înăuntrul 
vostru!" împărăţia lui Dumnezeu este înăuntrul nostru, sau ar trebui să fie 
înăuntrul nostru. 

Este înăuntrul nostru atunci când găseşte Dumnezeu loc să-şi aşeze tronul 
înăuntrul nostru, în sufletul nostru, în inima noastră. Din păcate, inima noastră este 
cotropită, este cucerită de multe patimi, încât Dumnezeu nu mai are loc în noi: 
iubirea de avere, iubirea de plăcere şi iubirea de mărire. Omul societăţii 
postmoderne, omul societăţii de consum, acordă prea puţină atenţie vieţii 
spirituale. Nu mai are loc Dumnezeu în inima lui. Or, împărăţia lui Dumnezeu 
trebuie să fie şi-năuntrul nostru, sau este într-un anume fel şi înăuntrul nostru. Iată 
de ce cererea din Tatăl nostru are obiect. „Vie împărăţia Ta!" Adică: „Vie, 
Doamne, împărăţia Ta în inima mea, în inima semenului meu, în inima tuturor 
oamenilor, pentru că toţi sunt zidiţi de Dumnezeu". Şi chiar dacă, zăpăciţi de 
învăţăturile false, de părerile greşite legate de existenţă, la un moment dat nu îşi 
dau seama că, de fapt, fericirea lor absolută nu poate veni decât de la Dumnezeu, şi 
că numai prezenţa lui Dumnezeu în inimă le poate da starea de confort la care 
aspiră, chiar dacă lucrul acesta ei nu-1 înţeleg, sau unii nu-1 înţeleg, noi totuşi îi 
cerem lui Dumnezeu să vină în împărăţia Lui, în inima noastră, în inima semenilor 
noştri, în inima tuturor oamenilor. 

Aşa se înţelege această cerere: „Vie împărăţia Ta!". Este adevărat că, dacă 
în felul acesta, Dumnezeu împărăteşte subiectiv în inimile noastre, II rugăm, şi-n 
mod obiectiv, la o dată când El socoteşte de cuviinţă, împărăţia Lui să se 
statornicească cu toată puterea în universul întreg. El este împăratul Cerului şi al 
Pământului. Diavolul a încercat să uzurpe împărăţia lui Dumnezeu. Şi deocamdată, 
în lumea păcatului îşi face şi el mendrele lui. Dar, prin întruparea Domnului Iisus 
Hristos împărăţia lui Dumnezeu s-a coborât în lume. Ea este prezentă în Biserica 
lui Hristos. însă atunci când Domnul Hristos va veni pentru a doua oară, şi vor 
învia toţi morţii, şi va judeca pe fiecare după faptele sale, împărăţia lui Dumnezeu 
se va stabili pentru totdeauna în Cer şi pe Pământ. 

Cartea Apocalipsei ne spune lucrul următor: „ Şi am văzut un tron mare alb 
şi pe Cel ce şedea pe el, iar dinaintea feţei lui Pământul şi Cerul au fugit şi loc nu 
s-a mai găsit pentru ele. Şi am văzut pe morţi, pe mari şi pe mici, stând înaintea 
tronului şi cărţile au fost deschise; şi o altă carte a fost deschisă, care este cartea 
vieţii; şi morţii au fost judecaţi din cele scrise în cărţi, potrivit cu faptele lor. Şi 
marea i-a dat pe morţii cei din ea şi moartea şi iadul au dat pe morţii lor, şi 
judecaţi au fost fiecare după faptele lor. Şi moartea şi iadul au fost aruncate în 
râul cel de foc. Aceasta este moartea cea de a doua: iezerul cel de foc. Iar cine n-a 
fost aflat scris în „ Cartea Vieţii " a fost aruncat în iezerul cel de foc ". 76 Vine 
momentul în care împărăţia lui Dumnezeu să se instaleze cu toată puterea 
pretutindeni, în Cer şi pe Pământ. Până atunci însă, de la întruparea Domnului, de 
la întemeierea Bisericii, împărăţia lui Dumnezeu este prezentă în Biserica creştină 
şi este prezentă în sufletele noastre. 

Avem deci motive să-i cerem cu toată puterea lui Dumnezeu: „Vie împărăţia 
Ta!". 

Sfinţii Părinţi au meditat şi ei la această cerere: "Vie împărăţia Ta". Iată ce 
ne spune Sfântul Grigorie de Nyssa: „ Când cerem să vină la noi împărăţia lui 
Dumnezeu, cerem aceasta prin puterea lui Dumnezeu. Cer să mă izbăvesc de 
stricăciune, să mă eliberez de moarte, să fiu dezlegat de legăturile păcatului şi să 
nu mai împărătească asupra mea moartea, să nu lucreze împotriva noastră tirania 
răutăţii, să nu mai fiu sub stăpânirea celui ce mă războieşte, să nu mă mai ducă 
acela în prinsoare prin păcat; ci să vină la mine în împărăţia Ta, ca să fugă de la 
mine, mai bine zis să se mute în nefiinţă patimile ce mă stăpânesc şi împărătesc 
acum peste mine. Precum se mistuie fumul, aşa să se mistuie acelea; precum se 
topeşte ceara de la faţa focului, aşa să piară acelea. Nici fumul risipit în aer nu 
mai lasă vreun semn al firii lui, nici ceara ajunsă în foc nu se mai păstrează, ci şi 
aceasta hrănind flacăra prin sine s-a prefăcut în aburi şi fumul s-a făcut cu totul 
nevăzut. La fel, când va veni la noi împărăţia lui Dumnezeu, toate cele ce ne 
stăpânesc acum se vor face nevăzute. Căci nu suferă întunericul venirea luminii. 
Nu rămâne boala când se iveşte sănătatea, nu lucrează patimile când e de faţă 
nepătimirea. Moartea se goleşte de putere, stricăciunea piere când împărăteşte în 

13. Rugăciunea Domnească - a 3-a cerere 

A treia cerere din rugăciunea Tatăl nostru, pe care o găsim în Evanghelia 
după Matei, sună aşa: "Facă-se voia Ta, precum în cer, aşa şi pe pământ" . Voia 
lui Dumnezeu să se facă precum în cer şi pe pământ. în cer întotdeauna este 
împlinită voia lui Dumnezeu; lucrul acesta noi, credincioşii, dorim să se întâmple 
şi pe pământ. 

Sfântul Apostol Pavel, referitor la voia lui Dumnezeu, ne spune în prima 
Epistolă către Timotei că: "Dumnezeu voieşte ca toţi oamenii să se mântuiască şi 
la cunoştinţa adevărului să vină". Aceasta este voia lui Dumnezeu. Voia lui 
Dumnezeu este ca oamenii să se mântuiască, ca toţi oamenii să fie fericiţi. 

~ 5 5 

Ne aducem aminte că atunci când 1-a creat pe om, Dumnezeu 1-a aşezat în 
Eden şi 1-a binecuvântat, spunându-i lui şi femeii sale: "Creşteţi şi vă înmulţiţi şi 
stăpâniţi pământul, fiţi fericiţi, fiţi stăpâni... '" Din nefericire, omul a căzut în 
păcat. Omul a fost creat după chipul lui Dumnezeu. In Sfânta Treime, înainte ca 
omul să fie creat, a fost un sfat. Cele trei Persoane divine, sfătuindu-Se, au zis: „Să 
facem om după chipul şi după asemănarea Noastră". Deci omul este creat de 
Dumnezeu „după chipul Său", după chipul Sfintei Treimi. Şi - se adaugă în 
versetul următor - Dumnezeu 1-a făcut pe om „după chipul Său". 

Chipul este un dat. Omul poartă în el, de la zidire, chipul lui Dumnezeu. 
Simplist analizând lucrurile s-ar putea spune că numai sufletul este chipul lui 
Dumnezeu. Sfântul Irineu, analizând bine această afirmaţie, spune că şi trupul este 
creat după chipul lui Dumnezeu. Pentru că bunul Dumnezeu, atunci când 1-a zidit 
pe om, avea în minte chipul pe care-1 va lua Fiul Său, Domnul Hristos, atunci când 
va intra în istorie. Deci şi cu trupul şi cu sufletul suntem zidiţi după chipul lui 
Dumnezeu iar destinaţia la care trebuie să ajungem, este asemănarea cu Dumnezeu. 

Aceasta este voia lui Dumnezeu, să ne mântuim, să ajungem asemenea cu 
El, să ne îndumnezeim după har. Din nefericire, omul creat de Dumnezeu cu voinţă 
liberă şi-a întrebuinţat rău această libertate şi a încălcat voia lui Dumnezeu. Omul 
are libertatea să încalce voia lui Dumnezeu, are libertatea să se abată de la drumul 
care l-ar duce la asemănarea cu Dumnezeu. 

Voia lui Dumnezeu e bună. Ne spun părinţii că în om, de fapt, se împletesc 
trei voinţe: voinţa lui Dumnezeu care este întotdeauna bună; voinţa diavolului care 

este întotdeauna rea şi voinţa omului care nu este nici bună nici rea, însă poate 
deveni bună sau rea, depinde în care parte înclină omul. Dacă voia omului se 
asociază cu voia lui Dumnezeu, biruieşte binele. Atunci această voinţă fermă de 
înaintare pe cărarea binelui îl duce pe om la asemănarea cu Dumnezeu, la 
îndumnezeire. Dacă voia omului înclină înspre voia celui rău, omul rătăceşte 
cărarea şi nu mai ajunge asemenea cu Dumnezeu, nu se mai îndumnezeişte. Omul 
are voie liberă: în aceasta stă măreţia, grandoarea, dar tot de aici îi vine şi căderea. 
In aceasta stă şi vulnerabilitatea lui, pentru că îşi poate întrebuinţa rău voia liberă. 

78 Matei 6, 10 
/ Timotei 2, 4 



Facere 1, 28 

Noi îi cerem lui Dumnezeu, Tatăl nostru, ca să se facă voia Lui „precum în 
cer şi pe pământ". Să se facă voia Lui, voia cea bună a lui Dumnezeu să ne 
călăuzească paşii întru toate. 

Sfântul Apostol Pavel, în Epistola către Filipeni, zice aşa: "Căci Dumnezeu 
este Cel ce lucrează în voi, şi ca să voiţi, şi ca să săvârşiţi, după a Lui 

o 1 

bunăvoinţă". Dumnezeu este Cel care ne ajută şi să voim, şi să săvârşim. De 
aceea, II rugăm să se facă voia Lui „precum în cer aşa şi pe pământ". II rugăm 
lucrul acesta pentru că El este Cel care întăreşte voinţa noastră slabă, El face şi să 
voim binele şi să-1 înfăptuim. 

Uneori, neînţelegând voia lui Dumnezeu, nouă, oamenilor, anumite lucruri 
care se petrec sub soare, ni se par nedrepte. Şi aproape suntem ispitiţi să cârtim şi 
să ne împotrivim voii lui Dumnezeu. Iată de ce literatura duhovnicească este foarte 
bogată la acest capitol, şi ne spune că, şi atunci când unele lucruri ni se par 
absurde, totuşi voia lui Dumnezeu este bună. Voia lui Dumnezeu are întotdeauna 
un rezultat final pozitiv. 

In acest sens, ne-a lăsat Mihail Sadoveanu o povestire interesantă, şi-n 
acelaşi timp edificatoare. Din ea reiese că voia lui Dumnezeu, şi atunci când sub 
soare se petrec lucruri care nouă ni se par rele, este întotdeauna bună. 

Se zice că odată, nu prea de multă vreme, Arhanghelul Mihail a coborât din 
împărăţia nesfârşită a Domnului, a luat înfăţişarea unui vânător tânăr, cu arc şi cu 
torbă, şi nimeri la chilia unui pustnic, într-o margine de codru bătrân. Bătu la uşa 
de stejar şi pustnicul întreabă dinăuntru: 

- Cine-i acolo? 

- Om bun, cere găzduire! - răspunde arhanghelul Mihail, 

îndată pustnicul a deschis şi a poftit pe străin, cu bunătate, în chilioara-i 
săracă. I-a dat un scăunaş, 1-a îmbiat la cina-i puţină, şi i-a spus vorbe prieteneşti. 
Apoi 1-a întrebat, într-un târziu, de unde vine şi încotro se duce. 

- Eu, bătrânule, vin de departe - a răspuns arhanghelul. Nu mă cunoşti?... 
De multe ori m-am pogorât în visurile tale... Eu sunt arhanghelul Mihail şi m-a 
trimis Domnul ca să te cercetez. . . 

Iar pustnicul, cunoscând în clipa aceea pe oaspete, dintr-odată a căzut în 
genunchi şi şi-a întins pe lespezile chiliei barba albă: 

- Ah! sfinte Mihaile! a murmurat el cu sfială. Nevrednic mă simt înaintea 
ta... 

- Ridică- te, frate! răspunse sfântul întinzându-i mâna. Şezi colea, lângă 
mine... Ştiu că toată viaţa ta ai petrecut-o urmând învăţăturile şi pildele Prea 
Sfântului Izbăvitor - Care a fost răstignit pe cruce. . . Ştiu că în viaţa ta nimănui n- 
ai spus o vorbă rea, şi nimănui nu i-ai făcut rău... Ştiu că ai alinat durerile 
sărmanilor şi ai mângâiat pe orfani... Ai fost curat totdeauna în cugetul tău şi în 
inima ta, iar Dumnezeu va pune coroană de lumină în jurul frunţii tale... Dar 
trebuie să mai treci printr-o încercare, şi de aceea am venit eu la tine. . . 

Bătrânul răspunse cu smerenie: 

- Mare şi nesfârşită e voinţa Domnului şi bunătatea Domnului. . . 

Filipeni 2,13 

Atunci s-a sculat în picioare arhanghelul Mihail, a luat arcul şi tolba şi a zis 
aşa: 

- Frate Ieronime, ia-ţi toiagul şi hai cu mine. . . 

Au ieşit amândoi din chilia de piatră şi au pornit la drum, în liniştea serii. 

Au mers ei, au mers; au rămas codrii negri în urmă. Şi într-un târziu au ajuns 
la marginea unui sat. S-au oprit şi au băut la uşa unei case mari şi curate. A venit 
un slujitor şi le-a deschis. Au fost aprinse apoi luminile, şi chiar stăpânul locului i- 
a întâmpinat cu vorbe bune şi cu zâmbetul pe buze. 

- Văd că sunteţi călători de pe depărtate locuri - zise el cu blândeţe. Poftiţi şi 
ospătaţi, pe urmă vă voi da şi paturi de hodină. 

Pustnicul a mulţumit şi a binecuvântat casa. Iar stăpânul cu dragă inimă i-a 
aşezat pe scaune şi a poruncit la slugi să aducă de mâncare. 

- Acesta este un om cu sufletul curat... şopti încet pustnicul Ieronim către 
arhanghel. 

- Da, şi-şi va avea răsplata lui. . . răspunse Mihail. 

Iar stăpânul cel milostiv, stând de vorbă cu străinii, începu să istorisească 
despre năcazurile şi bucuriile lui. 

- Iată, zise el într-un târziu, am avut un duşman mare. . . Eu am pământuri în 
hotar cu ale lui şi multă vreme nu ne-am putut înţelege, deşi eu totdeauna am fost 
cu suflet drept faţă de el. . . Acum sunt foarte bucuros că ne-am putut împăca. Chiar 
azi am dat mâna cu el, şi l-am sărutat. Şi ca dovadă de prietenie, iată, mi-a dat o 
cupă aurită... 

Şi omul cel bun arătă cupa aurită în ocniţa sobei. 

- Mâne, zise el iar, e sărbătoare. Am să chem feciorii şi am să petrec cu ei. . . 
Şi am să beau vin vechi din această cupă aurită. 

Pustnicul Ieronim zâmbea cu bunătate şi dădea din cap la vorbele gazdei, iar 
arhanghelul Mihail tăcea. 

Apoi într-un târziu călătorii s-au culcat. S-au odihnit ei ce s-au odihnit; şi în 
zori de ziuă trimesul Domnului a trezit pe pustnic şi i-a zis: 

- Scoală, frate, căci trebuie să călătorim înainte. 

S-au sculat. La plecare arhanghelul a pus mâna pe cupa aurită şi a îndesat-o 
în desagă. 

Pustnicului i s-a strâns inima. A întrebat: 

- Ce faci, prea sfinte? 

- Taci, răspunse încet arhanghelul. Aşa e voia Domnului! 

A tăcut pustnicul. Au plecat la drum. Ş-au mers ei ziua aceea toată. Iar seara 
s-au oprit la o casă singuratică, depărtată de sat. au cerut găzduire. S-au rugat şi de 
puţină mâncare. 

- Iar stăpânul, om ursuz, cu sprâncenele încruntate, a început a striga la ei cu 
mânie: 

- Găzduire vă trebuie? Bine, vă voi găzdui. Mâncare vă trebuie? Am să vă 
dau mâncare! 

Şi îndată prinde să urle la argaţi: 

- Măi! ia veniţi încoace cu nişte ciomege de corn să găzduim pe oamenii 
aceştia! 

Au năvălit argaţii, au început a-i bate cu ciomegele. Le-au răpit tot ce aveau 
pe lângă ei. Au luat şi cupa aurită din desaga arhanghelului. 

- Aşa? striga stăpânul. Sunteţi drumeţi săraci şi umblaţi cu cupe de aur? Prea 
bine. Am să beau în sănătatea voastră dintr-însa, mâni... Voi căutaţi- vă de drum, 
dacă nu vi-i poftă de altă chelfăneală! 

Aşa, cu oasele cutremurate, au plecat străinii mai departe. Şi pustnicul, mai 
ales, era gânditor şi mâhnit. 

- Hm! la ce te gândeşti? zise deodată, râzând, arhanghelul. Eu ştiu la ce te 
gândeşti. Ţi se pare ciudat că cupa ceea a omului bun a rămas în mâna 
ticălosului... 

- Aşa-i, la asta mă gândesc, răspunse cu mâhnire Ieronim. 

- Aşa? Nu te gândi. Mai bine taci. Aşa-i voia Domnului! 

Şi umblând ei înainte, în tăcere, nimeriră în sat la un creştin cu frica lui 
Dumnezeu. Era un om năcăjit, sărac lipit pământului, cu o casă de copii. Ii primi 
totuşi pe străini şi le răsturnă o mămăligă mare dinainte. 

- Luaţi şi ospătaţi, îndemnă el oftând. Luaţi din ce a dat Dumnezeu. Luaţi, că 
atâta am, tot ce am stăpânit mi-au vândut cămătarii. Şi au să-mi vândă şi ce mai 
am. Casa asta mi-a mai rămas şi are să mi-o vândă şi pe asta boierul acesta 
nemilostiv care mi-i vecin. . . Am să rămân cu nevasta şi cu copiii pe drumuri. . . 

Pe când omul vorbea, Mihail tăcea, iar pustnicul îşi simţea sufletul plin de 
îndoială. 

Ş-aşa, într-un târziu, în tânguirile omului şi în plângerile copiilor, adormiră 
drumeţii. Şi, după miezul nopţii trezindu-se, porniră la drum, lăsând pe ai casei 
cufundaţi în somn. Iar de la poartă, arhanghelul Mihail se întoarse la casa omului. 
Scoase câlţi din desagă, căută cărbuni sub cenuşa vetrei din bătătură, puse cărbunii 
în câlţi şi mototolul îl vârî sub streşina de stuf. 

într-un târziu, pe drum fiind, se întoarseră. Casa săracului ardea cu limbi de 
flăcări, care se zbăteau spre cer. Mihail arhanghelul zâmbea, iar pustnicul oftă de 
năduf şi nu se mai putu stăpâni: 

- Ah! prea sfinte, gemu el cu durere. E drept oare ce-ai făcut acu? Şi asta-i 
voia Domnului? 

- Şi asta-i voia Domnului! Răspunse lin îngerul. 

Iar mai departe mergând, trecură prin marginea altui sat. Şi o căsuţă sta la 
drum între răzoare cu flori, cu uşa şi cu ferestrele deschise. La doi paşi, într-o 
vălicică, curgea un pârău cu murmur dulce, şi albine de aur se ţeseau prin lumina 
albastră a zilei. Gospodarii erau undeva, la lucru, iar în căsuţă plângea, într-o albie, 
un prunc de ţâţă. 

- I-auzi cum plânge copilaşul! . . . zise sihastrul cu milă. 

Arhanghelul Mihail, fără de nici un cuvânt, trecu pragul căsuţei. Luă copilul 
din leagăn şi ieşi cu el în braţe. Făcu câţiva paşi până la pârău şi azvârli copilul în 
unda neliniştită. Apa se sapă o clipă, îl primi şi-1 înghiţi. Pustnicul rămase 
împietrit, cu ochii mari, rotunzi de groază. 

- Sfinte Mihaile! strigă el cu glas sugrumat. Ce-ai făcut? Tu eşti trimisul 
Domnului, ori m-ai înşelat? De ce-ai înecat copilul? Cum ai putut să fâptuieşti aşa 
nelegiuire?... 

Arhanghelul zâmbi cu blândeţe şi răspunse: 

- Frate... nu cârti. Aşa-i voia Domnului!... Ceea ce face El, un om, văd, că 
nu poate niciodată înţelege. Dar ceea ce-ai văzut e cea din urmă a ta încercare, şi 
de-acuma alţi ochi vei deschide asupra întâmplărilor vieţii. Ascultă şi înţelege! 
Cupa cea aurită, frate Ieronime, era dăruită de duşman creştinului cel bun, şi era 
spoită pe dinăuntru cu aur amestecat cu venin. . . Acu ai înţeles partea celui care ne- 
a primit ca pe nişte făcători de rele?... Acela avea a vinde şi casa săracului... Dar 
şi aici trebuie să ştii încă ceva: că săracul, sub ruinele casei arse, săpând ca să-şi 
găsească lucruşoarele lui, are să dea peste o comoară. Iar copilul acesta pe care 1-a 
primit pârăul, dacă creştea, ajungea mai ticălos decât toţi: ar fi fost copilul cel mai 
răsfăţat, şi ar fi ucis şi pe tatu-său şi pe maică-sa... Frate Ieronime, nu mai întreba 
niciodată. Aşa a fost, aşa va fi voia Domnului!... întâmplările nu-s de tot oarbe, 
precum cred pământenii. . . 

Şi pustnicul, tăcut, a pornit domol cu toiagul, departe, spre liniştea lui de la 
marginea codrului; iar arhanghelul Mihail s-a mistuit în zări, urcând spre lăcaşul de 
sus pe treptele nevăzute ale cerului. 

Se vede din această povestire că voia lui Dumnezeu este întotdeauna bună. 
De aceea cerem: "Facă-se voia Ta! " 

14. Rugăciunea Domnească - a 4-a cerere 

Cea de-a 4-a cerere din Tatăl nostru este: "Pâinea noastră cea spre fiinţă, 
dă-ne-o nouă astăzi ". 

Dumnezeu ştie că avem nevoie de pâinea cea de toate zilele, dar totuşi I-o 
cerem. I-o cerem pentru că are nevoie omul de pâine. Are nevoie de hrană 
spirituală şi are nevoie de hrană materială. Important este însă ca omul să aibă o 
dreaptă cumpănă. Zice Domnul Iisus Hristos: „Căutaţi întâi împărăţia lui 
Dumnezeu şi dreptatea Lui şi toate celelalte vi se adaugă vouă ". 

Trebuie să ne străduim să agonisim pâinea cea de toate zilele, dar să nu 
uităm de pâinea spirituală, adică nu trebuie să ne covârşească materia. Din păcate, 
trăim într-o societate de consum, în care preocupările spirituale încep să se 
împuţineze şi omul aleargă după cele materiale. E nevoie de pâinea cea de toate 
zilele, dar trebuie să avem mare grijă ca să nu fim înrobiţi de materie. 

în acest sens, încă din Vechiul Testament înţeleptul Solomon, în Cartea 
pildelor, rugându-se lui Dumnezeu spune: „Sărăcie şi bogăţie nu-mi da, ci dă-mi 
pâinea care-mi este de trebuinţă, ca nu cumva săturăndu-mă să mă lepăd de 
Domnul şi să zic: „ Cine este Domnul? " Sau ca nu cumva, sărăcind, să mă apuc de 
furat şi să defaim numele Dumnezeului meu ". 

Aceasta este poziţia cea bună, poziţia echilibrată. Pâinea câtă ne este de 
trebuinţă să i-o cerem lui Dumnezeu, pentru că surplusul, belşugul prea mare, 



" 2 Cincizeci de Povestiri, Editura Minerva, Bucureşti, 1984, pp. 106- 108 

83 Matei 6, 1 1 

84 Matei 6, 33 

85 Pilde 30, 8-9 

bogăţia prea multă, nu-i sunt omului de folos. Arareori se văd oameni bogaţi şi 
mărinimoşi. De cele mai multe ori bogăţia întăreşte inima omului. 

Sfântul Apostol Pavel, în prima Epistolă, îi scrie lui Timotei lucrul următor, 
învătându-1 să aibă o atitudine echilibrată fată de bunurile materiale: „Noi n-am 
adus nimic în lume, tot aşa cum nici nu putem să scoatem ceva din ea afară; ci 
având hrană şi îmbrăcăminte, cu acestea vom fi îndestulaţi. Căci cei ce vor să se 
îmbogăţească, dimpotrivă, cad în ispită şi în cursă, şi multe pofte nebuneşti şi 
vătămătoare, ca unele care cufundă pe oameni în ruină şi-n pierzare". 

îi cerem lui Dumnezeu pâinea cea de toate zilele şi îi cerem să ne ajute ca, 
având pâinea cea de toate zilele, să ne simţim mulţumiţi şi fericiţi. Pentru că, de 
fapt, liniştea noastră, pacea noastră sufletească, nu ne-o aduce multa bogăţie, ci ne 
este de ajuns pâinea cea de toate zilele. 

Literatura duhovnicească este foarte sugestivă atunci când analizează patima 
iubirii de avere care se poate strecura în sufletul omului. Ca să fim mai limpezi în 
ceea ce vrem să subliniem, iată că din lecturile pioase, vom prezenta una, care 
scoate în evidenţă acest adevăr: că-i de ajuns să avem pâinea noastră cea de toate 
zilele. 

„A fost odată un rege foarte bogat. El avea o fetiţă, pe care o iubea foarte 
mult. Regelui îi plăcea, în afară de fetiţa lui, mai mult decât orice pe lume aurul. 
De aceea a început să adune grămezi mari de aur, crezând că astfel o s-o facă 
fericită pe fiica lui. 

Aşa de mare gust prinsese de aur, încât ajunsese să nu mai dorească să 
vadă sau să atingă vreun lucru care să nu fie de aur. Luase obiceiul să petreacă 
mai toată ziua într-o pivniţă întunecoasă, sub palatul său. Acolo îşi păstra 
bogăţiile şi acolo se ducea când voia să petreacă clipe fericite. Intrând în pivniţă, 
după ce închidea uşa cu băgare de seamă, lua un sac cu aur, sau un pahar cu aur, 
ori un drug de aur, şi se ducea cu ele la fereastra pivniţei şi acolo lăsa razele 
soarelui, câte puteau trece, să se joace cu comorile lui şi vă puteţi închipui ce 
frumos strălucea aurul la soare. Pe urmă număra banii, arunca în sus drugul de 
aur şi striga: „ O bogatule rege, cât eşti tu de fericit! " 

Dar chiar aşa de fericit nu se simţea el. Că tot nu era sătul cu aurul ce îl 
avea. Ar fi vrut ca lumea întreagă să fie de aur şi să fie a lui. In dorinţa lui cea 
mare de strângere de aur, îi veni într-o zi un gând năzdrăvan. „Doamne - se rugă 
el fierbinte - dă-mi puterea să prefac în aur tot ce-oi atinge cu mâinile mele. După 
rugăciunea asta adormi şi visă un vis ciudat. Se făcea că era în pivniţa lui cu 
comorile de aur şi se juca cu ele. Deodată văzu o umbră aşternându-se peste 
lucrurile lui de aur. Uimit, fiindcă ştia că închisese uşa după el, se întoarse şi-n 
lumina razelor de soare zări un înger frumos, cu aripi lungi şi îmbrăcat în haine 
strălucitoare. 

- Cât de bogat eşti - îi spuse îngerul - nu cred să mai aibă cineva atâta aur 
ca tine! 

- Da, am ceva aur - spuse regele - dar dacă te gândeşti că toată viaţa mea, 
până acum la bătrâneţe, am petrecut-o strângând aur, mare lucru n-am. 



1 Timotei 6, 7-9 

- Ce, nu eşti mulţumit? 

- Mulţumit? Nu sunt mulţumit! 

- Şi ce-ai vrea ca să fii mulţumit deplin? 

Regele stătu puţin pe gânduri, apoi îşi luă inima în dinţi şi spuse: 

- Aş vrea ca orice voi atinge cu mâna mea să se prefacă în aur. 

- Şi eşti sigur că atunci vei fi fericit? - îl întrebă îngerul. 

- Mai încape vorbă? 

- Atunci, fie precum doreşti. Mâine, când te vei scula în zori, vei avea 
puterea asta. 

Şi regele visă mai departe că se duse după întâlnirea cu îngerul să se culce. 
Şi, de nerăbdare, nici nu putu să închidă bine ochii, ca şi un copil căruia i se 
făgăduise o jucărie. Cu greu închise puţin ochii spre ziuă. Dar când soarele 
pătrunse în odaie, se deşteptă, se frecă la ochi şi când puse mâna pe plapumă să o 
dea la o parte crezu că înnebuneşte de bucurie. Plapuma se prefăcu cu totul în 
aur. Dorul i se împlinise. Sări din pat sprinten ca un copil şi începu să alerge prin 
odaie, punând mâna pe ce-i cădea în cale. Şi tot ce atingea se prefăcea în aur: 
ciucurele de la perdeaua ferestrei, un scaun de lângă fereastră, o masă din 
mijlocul odăii, hainele cu care se îmbrăcă, o batistă mică pe care i-o brodase 
fetiţa lui. 

Dar când scoase ochelarii din buzunar şi-i puse pe nas, ca să vadă mai bine 
tot ce făcea cu mâinile lui, băgă de seamă că nu mai vede nimic cu ei căci se 
prefăcuseră şi ei în aur. Şi atunci se cam înciuda puţin. Dar îi trecu repede 
supărarea şi ieşi din odaie. Ivărul uşii se prefăcu în aur. Se coborî în grădină. 
Balustrada scării de care se ţinea cu mâna se prefăcu toată în aur. Ajunse la nişte 
tufişuri de trandafiri şi-i atinse cu mâna. Toţi trandafirii se prefăcură în aur. Pe 
urmă se întoarse în casă să mănânce, căci i se făcuse foame în aerul rece al 
dimineţii. Pe masă îl aşteptă o mulţime de bunătăţi de mâncare. Se aşeză pe scaun 
şi aşteptă să vină fetiţa. Nu trecu mult şi auzi paşii pe covor. Dar o auzi plângând 
în hohote. 

- Ce ai, de ce plângi aşa fetiţa mea? Fetiţa, cu şorţul la ochi, îi întinse cu o 
mână un trandafir de aur. 

- Ce frumos trandafir, nu înţeleg, de ce plângi? 

Ah tată, trandafirul acesta este cel mai urât din câţi am văzut. Şi aşa i-am 
găsit pe toţi. Mă dusesem să culeg câţiva şi să-i miros şi când colo îi găsi pe toţi 
galbeni şi fără mirosul lor cel frumos. Doamne, ce li s-a întâmplat? 

- Ei, şi de ce plângi, nu e mai frumos acum şi nu preţuieşte mai mult ca un 
trandafir de foi ce se veştejeşte într-o zi? Aşează-te şi bea-ţi cafeaua cu lapte! 

Fata nu mai avu poftă de mâncare şi sorbea în silă. Dar regelui îi era foame 
şi duse o lingură zdravănă la gură. Dar când o atinse de buze, ce să vadă? Laptele 
se prefăcu în aur topit şi-apoi numaidecât se închegă şi se întări. Regele rămase 
ca trăsnit. Şi tot aşa se întâmplă şi cu pâinea, şi cu untul, şi cu sarea. Cu tot ce vru 
să mănânce. 

- S-a sfârşit cu mine - zise el - plin de tristeţe. Moartea m-aşteaptă în 
curând. Cu toate comorile mele voi muri în curând de foame. Fata îl văzu trist şi 
că nu mănâncă şi mâhnită că-l vede aşa îl întrebă: Ce-i cu tine tată, nu ţi-e bine? 

- Ah, scumpa mea fetiţă, nu şti ce mă aşteaptă? Sunt om nenorocit. Doamne, 
Doamne, ce fără de minte am fost! 

Fata nu putu înţelege de ce se vaită tatăl său şi ca să-l mângâie se sculă de 
la locul ei şi-l îmbrăţişa. O strânse în braţe simţind că iubirea ei face mai mult 
decât tot aurul ce-i dăduse Dumnezeu cu puterea Sa. 

- Scumpa mea fetiţă! Dar fetiţa rămase mută. Vai! Se prefăcu şi ea în aur. 
Acum în loc de fetiţă, dinainte îi stătea o statuie de aur fără de viaţă. De durere, 
regele se rostogoli jos la pământ şi începu să-şi smulgă părul din cap şi barba. 

- Fetiţa mea, fetiţa mea, cum aş mai da tot aurul din lume ca să te văd vie cu 
obrăjori de carne, veselă şi zglobie. Deodată, văzu un chip strălucitor în uşă. Era 
îngerul. 

- Ei, prietene nu eşti mulţumit? II întrebă îngerul. 

- Sunt foarte nenorocit, cel mai nenorocit om din lume. 

- Cum se poate? Nu ziceai c-o să fii fericit când vei putea preface toate în 
aur? Dorul ţi s-a împlinit, ce mai vrei? 

Ah, ce fără de minte am fost! Aurul nu e totul pe lume şi din cauza lui am 
pierdut tot ce aveam mai scump... pe draga mea fetiţă. Şi-n curând voi muri şi eu 
în chinurile foamei şi a setei. Nenorocitul de mine. 

- Şi ce ai vrea acum? - întrebă îngerul. 

- Doamne, ia-mi înapoi puterea blestemată ce mi-ai dat-o. Fă să-mi 
recapăt fetiţa şi dă-ne la amândoi numai o bucată de pâine şi apă rece şi 
proaspătă. 

- Văd că acum ţi-ai venit în mintea cea bună şi te pocăieşti. Du-te la 
râuleţul ce curge la marginea grădinii tale. Ia un ulcior şi-l umple cu 
apă. Intoarce-te şi stropeşte toate lucrurile pe care vrei să fie ca 
înainte ". 

Şi îngerul pieri. 

Regele alergă ca un nebun cu ulciorul de aur la râu. Se aruncă în apă cu 
capul înainte. Umplu ulciorul care se făcu iar de pământ şi alergă gâfâind în casă 
şi stropind întâi statuia de aur, deodată obrajii fetiţei se făcură iarăşi rumeni şi 
frumoşi şi-n locul statuii stătu un trupşor cu viaţă. 

- De ce mă stropeşti, tată? - întrebă fetiţa, care în timpul cât fusese statuie 
nu simţise nimic şi nu ţinea minte nimic din ce se petrecuse cu ea. 

Dar regele fu ruşinat şi nu-i mai spuse. O luă pe fată de mână şi-o duse în 
grădină şi stropi trandafirii, care iar înviară şi începură să miroasă frumos. Şi 
stropi cel din urmă trandafir şi acesta învie şi el. Şi regele se deşteptă. 

- O, visul acesta m-a cuminţit! N-am să mă mai rog lui Dumnezeu decât să- 
mi dea sănătate mie şi fetiţei mele şi pâinea cea de toate zilele: care preţuieşte mai 
mult ca aurul". 87 

Aceasta este povestea. Mesajul pe care-1 poartă însă în sine este important. 
Este întemeiat scripturistic. Nici bogăţie, nici sărăcie, ci pâinea ce de toate zilele. 
Pentru că atunci când avem mai mult decât atât, suntem ispitiţi să idolatrizăm 



1)7 Dumitru Călugăr, Hristos în Şcoală, Sibiu, 1934, p.368 



47 



bunurile materiale şi să ne îndepărtăm de Dumnezeu. Să nu mai avem o viaţă 
spirituală normală. 



15. Rugăciunea Domnească - a 5-a cerere 

Până acum am analizat primele patru cereri din Tatăl nostru: trei de natură 
spirituală, iar una de natură materială. Şi anume : " Sfinţescă-Se numele Tău. Vie 
împărăţia Ta. Facă-Se voia Ta, precum în cer aşa şi pe pământ. Pâinea noastră 
cea de toate zilele dă-ne-o nouă astăzi ". Acum trecem la a cincea cerere din Tatăl 
nostru: "Şi ne iartă nouă greşelile noastre, precum şi noi iertăm greşiţilor 

j * a 88 

noştri . 

E mare virtute iertarea. Noi ne rugăm lui Dumnezeu să ne ierte păcatele. Insă 
lucrul acesta se întâmplă condiţionat: „. . .precum şi noi iertăm greşiţilor noştri". Ne 
rugăm lui Dumnezeu să ne ierte păcatele, pentru că ele pun stavilă între noi şi 
Dumnezeu, ne scot din comuniunea cu Dumnezeu şi cu semenii. Pentru că păcatele 
sunt o piedică în calea moştenirii împărăţiei Cerurilor aducând, în viaţa noastră 
pământească, multă dezordine: suferinţă, neputinţă, boală, necaz, încercări. Atunci 
când Domnul ne iartă păcatele, reintrăm în comuniune cu El. Dar, în acelaşi timp, 
şi problemele vieţii noastre se rezolvă deoarece iertarea lui Dumnezeu presupune 
tămăduire şi vindecare. 

Tot în Evanghelia după Matei ne este istorisită vindecarea slăbănogului din 
Capernaum. Şi, dacă citim cu atenţie, vom vedea că iertarea lui Dumnezeu 
presupune atât tămăduire şi vindecare, cât şi îndreptare a lucrurilor: "Intrând în 
corabie, lisus a trecut şi a venit în Cetatea Sa. Şi iată i-au adus un slăbănog 
zăcând în pat. Şi lisus, văzând credinţa lor, a zis slăbănogului: „îndrăzneşte, fiule, 
iertate sunt păcatele tale". Iar unii dintre cărturari ziceau în sine: „Acesta 
huleşte". Şi lisus, ştiind gândurile lor, le-a zis: „Pentru ce cugetaţi rele în inimile 
voastre? Căci ce este mai lesne a zice: „Iertate sunt păcatele tale!" sau a zice: 
„Scoală-te şi umblă? " Dar ca să ştiţi că putere are Fiul Omului pe pământ a ierta 
păcatele, a zis slăbănogolui: „Scoală-te, ia-ţi patul şi mergi la casa ta " 89 

I-a iertat păcatele şi s-a făcut sănătos pentru că iertarea lui Dumnezeu 
presupune vindecare, întărire, reintrare în comuniune. 

In Evanghelia după Ioan ne este istorisită vindecarea slăbănogului de la 
scăldătoarea Vitezda. După ce Domnul lisus 1-a tămăduit, 1-a găsit în Templu, în 
rugăciune, mulţumind lui Dumnezeu, i-a zis aşa: "Iată că te-ai făcut sănătos, de 
acum să nu mai păcătuieşti, ca să nu-ţifie ceva mai rău". 90 Aşadar slăbănogia lui, 
neputinţa lui, era urmarea păcatului. Dumnezeu iartă păcatele şi implicit 
tămăduieşte. îmbunătăţeşte relaţiile dintre oameni şi, mai mult, omul reintră în 
comuniune cu bunul Dumnezeu, pentru că i-au fost iertate păcatele. 

Am zis că în această a cincea cerere a Tatălui nostru, luăm act de o anume 
realitate, care ne poate pune pe gânduri: Dumnezeu ne iartă nouă păcatele în 



88 Matei 6, 12 

89 Matei 9, 1-6 
Ioan 5, 14 

măsura în care iertăm şi noi semenilor noştri greşelile lor. Aşa şi zicem: "Şi ne 
iartă nouă păcatele noastre precum şi noi iertăm greşiţilor noştri". 

Inconştient poate, de multe ori, noi înşine ne rostim osânda. Pentru că noi nu 
iertăm întotdeauna. Ar fi corect atunci, când nu iertăm semenilor noştri, să zicem: 
„Şi nu ne ierta păcatele noastre, pentru că nici noi nu iertăm celor ce ne-au greşit 
nouă". Ori cum am putea spune aşa ceva? Atunci, dacă avem nevoie de iertarea lui 
Dumnezeu, care presupune reintrarea în comuniune, care presupune aici pe pământ 
sănătate şi ajutor, iar dincolo moştenirea împărăţiei Cerurilor, dacă dorim iertarea 
lui Dumnezeu trebuie să iertăm şi noi celor ce ne-au greşit. 

Iată, în Evanghelia după Marcu, Domnul Hristos spune : "De aceea vă zic 
vouă: „ Toate câte cereţi rugăndu-vă, să credeţi că le-aţi primit şi le veţi avea ". Iar 
când staţi de vă rugaţi, iertaţi orice aveţi împotriva cuiva, ca şi Tatăl vostru Cel 
din ceruri să vă ierte vouă greşelile voastre, că de nu iertaţi voi, nici Tatăl vostru 
Cel din ceruri nu va ierta vouă greşelile voastre" 91 

Este clar, în a cincea cerere din Tatăl nostru, zicem: "Şi ne iartă nouă 
greşelile noastre, precum şi noi iertăm greşiţilor noştri ". Este condiţionată iertarea 
lui Dumnezeu de iertarea pe care noi o acordăm greşiţilor noştri. 

Literatura duhovnicească este plină de relatări legate de iertare. Sau de faptul 
că, atunci când noi nu iertăm, lucrurile nu ne pot merge bine. Pentru că nici 
Dumnezeu nu ne iartă. Dar nu numai că nu ne iartă, ci pierdem harul lui 
Dumnezeu, harul Duhului Sfântm rămânem singuri. Şi, rămânând singuri, suntem 
expuşi căderilor şi slăbiciunilor. Ne vom opri asupra unei întâmplări din Pateric. 

Doi fraţi oarecare, în vremea prigoanei, fiind prinşi, au fost duşi ca să fie 
pedepsiţi. Şi chinuindu-i, i-au pus în temniţă. Dar, din ispită diavolească, s-au 
certat. Unul, căindu-se îndată, apus metanie fratelui său zicând: „Poate ca mâine 
o să ne omoare. Să lăsăm dar cearta ce-o avem unul asupra celuilalt şi să ne 
iertăm. Iartă-mă frate! " Iar celălalt nu se înmuia. Deci a doua zi, aduşi fiind 
iarăşi la judecată, au fost puşi la chinuri. Şi cel ce n-a iertat, din acea bântuială a 
fost biruit. Pentru că i-a zis lui dregătorul: „De ce ieri atâta fiind chinuit, nu te-ai 
lepădat de Hristos?" El răspunzând a zis: „Pentru că ieri aveam iubire faţă de 
fratele meu şi harul lui Dumnezeu mă întărea. Acum ţin pomenirea răului către 
dânsul şi pentru aceasta m-am deşertat de puterea şi acoperământul lui 
Dumnezeu". Iar fratele cel ce-a iertat, a fost omorât pentru Hristos şi a moştenit 
împărăţia Cerurilor. Iar celălalt s-a lepădat şi şi-a pierdut mântuirea. 

Am zis că bătrânii din vechime ne dau multe sfaturi legate de iertare. Iată ce 
zice un bătrân: "De-ţi vei aduce aminte de cel ce te-a necăjit, sau te-a necinstit, 
sau te-a păgubit, dator este să-ţi aduci aminte de el ca de un doctor trimis de 
Hristos şi să îl ai ca pe un făcător de bine. Că însuşi necazul tău înseamnă că-ţi 
boleşte sufletul. Că de nu boleai, nu pătimeai. Deci dator eşti să mulţumeşti 
fratelui tău, să te rogi pentru dânsul, caprin el cunoşti boala ta şi vei primi cele de 
la el cape nişte doctorii trimise de la Hristos. Iar de te scârbeşti asupra fratelui şi 
zici: „Nu voiesc să primesc doctoriile tale, ci voiesc să putrezesc întru rănile 

mele " te condamni de bună voie. Deci, cel ce voieşte să se vindece de rănile cele 
sufleteşti, dator este să sufere cele ce sunt aduse de doctor în orice chip ar fi. Că 
nici celui ce boleşte trupeşte nu-i pare bine să se taie sau să se ardă sau să aibă 
curăţenie, ci cu greaţă îşi aduce aminte de acestea. însă, încredinţat fiind că este 
cu neputinţă a se izbăvi de boală decât prin acestea, le suferă cu vitejie, mulţumind 
doctorului şi ştiind că prin greaţă se va izbăvi de îndelungata boală. Fier arzător 
de bolnavi al lui Iisus este cel ce te necăjeşte sau cel ce te ocăreşte, dar te 
izbăveşte de slava deşartă. Curăţenie a lui Iisus este cel ce îţi aduce ţie pagubă sau 
ocară, dar te izbăveşte de lăcomie. De fugi de ispita folositoare, fugi de viaţa 
veşnică. Căci cine a dăruit Sfântului Ştefan atâta slavă pricinuită lui de cei ce l-au 
împroşcat cu pietre, acela îţi va aduce şi ţie dacă rabzi". 

Aşadar, este foarte limpede: toţi dorim să fim iertaţi de Dumnezeu, să ne 
ierte păcatele, pentru că în urma iertării păcatelor, pe pământ primim ajutor şi 
lucrurile iau întorsătura pozitivă. Dar mai ales, dincolo, moştenim împărăţia 
Cerurilor. Deci, dacă toţi dorim să fim iertaţi de Dumnezeu, această iertare este 
condiţionată de modul în care noi ştim acorda iertare semenilor noştri. 

Şi fiindcă noi oamenii avem nevoie de modele, modelul suprem de iertare 
este Domnul Hristos. Pironit pe cruce, se ruga Tatălui pentru cei ce II ţintuiau: 
„Iartă-le lor, Doamne, că nu ştiu ce fac!" Iar sfinţii, urmându-L pe Mântuitorul, au 
făcut acelaşi lucru. Sfântul Ştefan când era împroşcat cu pietre, spunea aproape 
aceleaşi cuvinte: „Doamne, nu le socoti lor păcatul acesta!" 

16. Rugăciunea Domnească - a 6-a cerere 

Am ajuns acum la cea de-a şasea cerere din Tatăl nostru: "Şi nu ne duce pe 
noi in ispita . 

Când am citim această cerere: "Şi nu ne duce pe noi, în ispită", imediat ne 
vine în gând următoarea întrebare: „Dar ce, Dumnezeu poate ispiti? Bunul 
Dumnezeu ne ispiteşte pe noi oamenii?" Nu, Dumnezeu nu ispiteşte pe nimeni. 

Sfântul Apostol Iacob, în cartea sa, spune un lucru foarte limpede: "Nimeni 
să nu zică, atunci când este ispitit: de la Dumnezeu sunt ispitit, pentru că 
Dumnezeu nu este ispitit de rele şi El însuşi nu ispiteşte pe nimeni. Ci fiecare este 
ispitit când este tras şi momit de însăşi pofta sa. Apoi pofta, zămislind, naşte 
păcatul, iar păcatul odată săvârşit, aduce moartea" 95 

Aşadar, Dumnezeu nu ispiteşte pe nimeni. Şi cu toate acestea, a şasea cerere 
din Tatăl nostru sună aşa: "Şi nu ne duce pe noi în ispită ". De aceea vom lămuri 
cum se înţelege această cerere, pentru că ea a fost rostită în aramaică, în limba ce 
se vorbea pe vremea Domnului Iisus Hristos în Palestina. Numai că înţelesul în 
limba aramaică al acestei cereri este următorul: "Şi nu ne lăsa pe noi în ispită ". Nu 
schimbăm textul Sfintei Scripturi. El este revelat, este descoperit. Dar trebuie să 
înţelegem bine sensul acestei cereri. Adică, noi îi cerem lui Dumnezeu să nu ne 
lase ispitiţi de cel rău, să nu ne lase să cădem pradă ispitelor diavolului. în acest 

sens, încă din Vechiul Testament, Proorocul David zicea: "Căci cu Tine mă voi 
izbăvi de ispită" 96 Deci, cu Dumnezeu ne izbăvim de ispită. Domnul Hristos, în 
Evanghelia de la Luca, înainte de Patimile Sale, îi îndemna pe ucenici: "Rugaţi-vă 
ca să nu cădeţi în ispită". Aşadar, Dumnezeu nu ispiteşte. Ne rugăm lui 
Dumnezeu să nu ne lase să cădem pradă ispitelor. Sigur că Dumnezeu ne poate 
încerca. Dumnezeu ne încearcă pentru a ne căli, pentru a ne fortifica din punct de 
vedere spiritual. Dumnezeu ne încearcă, îngăduind să fim bolnavi, îngăduind să 
fim necăjiţi sau să avem probleme. Dar Dumnezeu nu ispiteşte. Aşa înţelegem cea 
de-a şasea cerere din Tatăl nostru: "Şi nu ne lăsa pe noi în ispită". Ispititorul este 
diavolul, cu el nu trebuie stat de vorbă. 

Lucian Blaga ne-a lăsat un aforism celebru în cartea intitulată: "Pietre 
pentru templul meu", zicând aşa: "Diavolului să nu-ifaci hatârul să stai de vorbă 
cu el. Pentru că până la urmă te bate în dialectică şi te înduplecă ". 

Literatura duhovnicească este foarte limpede în ceea ce priveşte ispitirea 
venită de la cel rău. Ispititorul, diavolul, „umblă răcnind ca un leu, căutând pe cine 
să înghită". De aceea noi ne rugăm lui Dumnezeu să nu ne ducă în ispită, adică să 
nu ne lase în ispită. 

In acest sens, din Pateric, vom reda o întâmplare din care reiese limpede cât 
de dibaci este diavolul atunci când îl ispiteşte pe om: Un frate oarecare din 
Tebaida ne spunea nouă: „Eu, fraţilor, am fost feciorul unui jertfitor idolesc. Deci, 
când eram copil îl vedeam pe tatăl meu de multe ori seara şi dimineaţa mergând în 
capişte, închinându-se şi tămâind idolii. Odată am mers şi eu după tatăl meu, în 
taină, neştiindu-mă el, ca să-l văd ce face după ce merge în capişte şi cum se 
închină. Iar dacă am mers şi-am intrat în capişte, l-am văzut pe Satana şezând ca 
un împărat pe un scaun împărătesc şi toţi ostaşii lui stând înaintea sa. 

Şi a venit unul dintre draci şi i s-a închinat, iar el l-a întrebat zicând: „De 
unde vii şi ce-ai făcut? " Răspuns-a dracul: "Iată, în cutare parte am fost şi-am 
ridicat sfadă, război mare, şi multă vărsare de sânge am făcut între oameni, şi-am 
venit să-ţi spun". Zis-a lui satana: „în câte zile ai făcut aceasta?" Răspuns-a 
dracul: „In treizeci de zile". Mâniindu-se Satana, a poruncit să fie bătut, zicând: 
„Numai atâta treabă mi-ai făcut în atâtea zile?" Apoi, a venit altul, închinăndu-i- 
se. Iar el l-a întrebat şi pe acela zicând: „De unde ai venit? " Răspuns-a: „Am fost 
pe mare şi-am ridicat furtună asupra unei corăbii cu mulţime de oameni şi s-au 
înecat toţi şi-am venit să-ţi spun". Apoi l-a întrebat zicând: „In câte zile ai făcut 
aceasta?" Răspuns-a dracul: „In douăzeci de zile". Şi a poruncit de l-au bătut şi 
pe el zicând: „Pentru ce numai aşa puţină treabă ai făcut în atâtea zile? ". 

Iată, şi al treilea a venit, şi i s-a închinat. Atunci l-a întrebat şi pe el: „De 
unde ai venit? " Iar acela a răspuns zicând: „In această cetate s-a făcut o nuntă. Şi 
am pornit sfadă şi război mare între nuntaşi, între mire şi mireasă şi multă vărsare 
de sânge am făcut şi-am venit să-ţi spun". Şi l-a întrebat pe dânsul, zicând: „In 
câte zile ai făcut aceasta?" Şi-a zis: „In cinci zile". Şi-a poruncit să-l bată şi pe 
acela, zicând: „Pentru ce în cinci zile numai atâta slujbă şi lucru mi-ai făcut?" 



Psalmul 17, 32 
Luca 22, 40 

După aceasta, a venit un alt drac şi i s-a închinat şi l-a întrebat pe acela zicând: 
„Dar tu, de unde ai venit?". Răspuns-a acela zicând: „Eu, stăpâne, patruzeci de 
ani sunt de când pururea mă lupt cu un călugăr sihastru în pustie. Iar în această 
noapte l-am împins şi l-am aruncat în păcat trupesc ". Satana, auzind aceasta, s-a 
sculat şi l-a sărutat şi luând cununa care era pe capul lui a pus-o pe capul aceluia 
şi l-apus pe scaun lângă el zicând: „ Cu adevărat, bun lucru şi plăcută slujbă m-ai 
făcut. Vrednic eşti de cinstea mea, că ai făcut o biruinţă ca aceasta ". 

Acestea eu văzăndu-le cu ochii mei şi cu urechile mele auzindu-le, am 
cunoscut că teribilă este ispita care vine de la diavolul, şi aşa, lăsând lumea, am 
venit în pustie, povăţuindu-mă Domnul Dumnezeu la calea mântuirii". 98 

Au dracii o râvnă grozavă când îl ispitesc pe om. 

17. Rugăciunea Domnească - a 7-a cerere 

Am ajuns la a şaptea, şi ultima, cerere din Tatăl nostru: "Şi ne izbăveşte de 
cel rau . 

Cel rău, cel ce ispiteşte, cel ce pune la cale toate fărădelegile, este diavolul. 
Diavolul nu-i o metaforă, nu-i o ficţiune, nu-i un concept, ci diavolul este o 
persoană, o persoană care stă la capătul răului. 

Domnul Iisus Hristos, în Evanghelia de la Ioan, are o dispută cu iudeii, cu 
iudeii păcătoşi, spunându-le lucrul următor: "Voi sunteţi din tatăl vostru, diavolul, 
şi vreţi să faceţi poftele tatălui vostru. El, de la început, a fost ucigător de oameni 
şi n-a stat întru adevăr, pentru că nu este adevăr întru el. Când grăieşte minciuna, 
grăieşte dintru ale sale, căci este mincinos şi tatăl minciunii". El este cel rău, 
rău din cale afară, răul absolut, însăşi întruchiparea răului. 

Se ştie că la început diavolul a fost înger. Toate lucrările lui Dumnezeu au 
fost foarte bune. Dumnezeu i-a creat pe îngeri. Din păcate, o parte dintre ei, 
datorită libertăţii, au căzut, mândrindu-se, şi dorind să fie mai presus decât 
Dumnezeu. 

Proorocul Isaia, relatând căderea îngerilor, zice aşa: "Cum ai căzut tu din 
ceruri, stea strălucitoare, fecior al dimineţii! Cum ai fost aruncat la pământ, tu, 
biruitor de neamuri! Tu care ziceai în cugetul tău: ridica-mă-voi în ceruri şi mai 
presus de stelele Dumnezeului celui puternic voi aşeza jilţul meu! In muntele cel 
sfânt voi pune sălaşul meu, în fundurile laturei celei de miazănoapte. Suindu-mă 
deasupra norilor şi asemenea cu Cel Preaînalt voi fi. Şi acum tu te pogori în iad, 
în cele mai de jos ale adâncului". 

Dacă citim cu atenţie Cartea Apocalipsei, vom vedea că o treime din îngerii 
cei luminaţi au căzut. Au căzut sub comanda lui Lucifer. Şi de atunci îşi fac 
lucrarea lor cea rea. 

Noi îi cerem lui Dumnezeu să ne izbăvească de cel rău; de cel care este, de 
fapt, foarte rău. Mai mulţi scriitori moderni, meditând asupra lui şi asupra lucrării 



9 Pateric, Alba Iulia, 1990, p.288 

99 Matei 6, 13 

100 Ioan 8, 44 
Isaia 14, 12 

dezastruoase pe care o face, subliniază faptul că cea mai mare năstruşnicie pe care 
a pus-o la cale diavolul nu este de a-i convinge pe oameni că nu există Dumnezeu, 
ci că de a-i convinge că nu există diavol, ca să poată lucra clandestin, subversiv, 
nevăzut. Dar lucrează cu toată puterea. 

Sfântul Petru, în prima Epistolă, ne atenţionează: "Fiţi treji, privegheaţi, 
potrivnicul vostru, diavolul, umblă răcnind ca un leu căutând pe cine să înghită. 
Căruia staţi-i împotrivă, tari în credinţă, ştiind că aceleaşi suferinţe îndură şi fraţii 

. ■ i- y » 103 

voştri din lume . 

Este teribilă bătălia între bine şi rău, între om şi diavol. Sfântul apostol 
Pavel, în Epistola către Efeseni, zice aşa: "Căci lupta noastră nu este împotriva 
trupului şi a sângelui, ci împotriva începătoriilor, împotriva stăpâniilor, împotriva 
stăpânitorilor întunericului acestui veac, împotriva duhurilor răutăţii care sunt în 
văzduhuri. Pentru aceea, luaţi toate armele lui Dumnezeu, ca să puteţi sta 
împotrivă în ziua cea rea, şi toate biruindu-le, să rămâneţi în picioare. Staţi deci 
tari având mijlocul vostru încins cu adevărul, şi îmbrăcându-vă cu platoşa 
dreptăţii, încălţaţi picioarele voastre, gata fiind pentru Evanghelia păcii. In toate 
luaţi pavăza credinţei, cu care veţi putea să stingeţi toate săgeţile cele arzătoare 
ale vicleanului. Luaţi şi coiful mântuirii şi sabia duhului - care este cuvântul lui 
Dumnezeu. Faceţi în toată vremea în duhul tot felul de rugăciuni şi cereri, şi întru 
toate acestea priveghind cu toată stăruinţa şi rugăciunea pentru toţi sfinţii". 
Aşa ne învaţă Sfântul Apostol Pavel să ne luptăm împotriva duhurilor răutăţii. Ii 
cerem lui Dumnezeu să ne mântuiască de cel rău, să ne izbăvească de diavol şi de 
lucrarea lui demonică. Sigur că avem nevoie în această luptă de o strategie anume. 

Sfântul Ignatie Briancianinov zice că este foarte greu a te lupta cu diavolul 
pe terenul lui. în Cartea Facerii, ni se spune că diavolul a luat chip de şarpe şi se 
ţâra pe pământ; cu alte cuvinte locul unde îi place lui să ispitească, să lucreze, să 
rănească, este jos. Şarpele se piteşte printre bălării, printre spini. Nu-i place locul 
curat, nu-i place locul înalt. Lui îi place la întuneric, printre hăţişuri; când ne 
complăcem jos, când ne târâm; când ispitele ne covârşesc, când suntem pe terenul 
lui de joc, cu siguranţă că vom fi biruiţi. 105 

Ce trebuie făcut? Trebuie să te urci la înălţime! Să te salţi sus, pentru că 
acolo diavolul nu te poate răni. Locul în care el se târăşte îl putem intui foarte bine. 
E vorba de lăcaşurile de petreceri, de crâşme, de discoteci, de cluburi, locuri în 
care domneşte promiscuitatea, în care el se târăşte şi ne târâm şi noi împreună cu 
el, şi ne răneşte. Se foloseşte cel rău de ispitele lui, stăpâneşte o întreagă lume 
astăzi, prin ban şi prin sex. 

Iată de ce îl rugăm pe Dumnezeu „să ne mântuiască de cel rău", să ne scape 
de ispitele lui, să ne ajute să ne înălţăm, să ducem o viaţă elevată din punct de 
vedere spiritual, ca să nu fim răniţi, ca să nu fim ucişi de cel ce umblă răcnind ca 
un leu. 



102 Denis de Rougemout, Partea diavolului, Editura Anastasia, Bucureşti, 1994, p.ll 

Literatura duhovnicească ni-1 prezintă pe cel rău la lucru. O povestire, care 
ne-a rămas de la Lev Tolstoi, prezentându-ni-1 pe dracul cel rău în acţiune, ne 
relatează: "Intr-o zi, a pornit un biet ţăran la arat fără a fi prânzit. Luă o coajă de 
pâine cu sine. După ce a ajuns pe ogor, s-a dezbrăcat de suman, l-a pus sub o tufă 
şi-a vârât şi pâinea sub el. După o bucată de vreme a ostenit şi el şi boii şi l-a 
apucat foamea. Şi-a dejugat boii, i-a dat la păscut mai la o parte, el s-a dus la 
suman ca să-şi mănânce felia de pâine. Dar când ridică haina, vede că bucata de 
pâine nu e acolo. Caută el, caută, învârteşte sumanul pe faţă şi pe dos, îl scutură, 
pâinea nicăieri. Stă omul şi se minunează. Măi! Ciudat lucru. N-am văzut pe 
nimeni, cu toate acestea trebuie s-o fi luat cineva! într-adevăr, pe furiş, venise 
Aghiuţă şi luase pâinea, pe când săteanul muncea cu boii. Şi acum sta ascuns după 
tufă şi aştepta să înjure ţăranul şi să-i spună numele. 

Nu-i vorbă, s-a mâhnit creştinul, dar la urmă s-a mângâiat. 

- Ei, zice el, de foame n-o să mor! Cine a lut pâinea se vede c-a fost mai 
flămând decât mine. S-o mănânce sănătos şi să-i fie de bine! 

Aşa a zis omul, s-a dus la izvor, a băut apă proaspătă de s-a săturat, căci şi 
apa e de la Dumnezeu, s-a odihnit el ce s-a odihnit, apoi s-a sculat, şi-a înjugat 
boii şi-a prins iar să are. 

A rămas dracul încremenit când a văzut aşa ceva, că nu l-a putut împinge pe 
creştin la păcat. Şi-a dat drumul în iad, s-a înfăţişat înaintea lui Scaraoschi, mai 
marele dracilor, şi i-a povestit toată afacerea. Cum a furat ţăranului pâinea şi cum 
în loc să înjure, a zis să-i fie de bine. S-a încruntat Scaraoschi, plin de mânie, şi s- 
a răstit la drac răcnind: 

- Măi ticălosule, dacă omul a fost mai tare decât tine, vina e numai a ta, ai 
lucrat prost! Ar fi frumos acum ca toţi gospodarii cu nevestele lor cu tot să uite de 
înjurături, ce-am mai face noi atunci? Nu se poate să rămână lucrurile aşa! Iţi 
poruncesc să te duci numaidecât să munceşti pentru felia aceea de pâine şi dacă în 
trei ani nu-l răpuipe ţăran, să ştii că te scald în agheasmă! 

De agheasmă îi era frică lui Aghiuţă. A luat-o la fugă, a ieşit în lumina 
soarelui şi şi-a făcut socoteala cum să-şi facă slujba pentru pâinea furată. S-a 
gândit, s-a hotărât, s-a preschimbat în chipul unui flăcău de treabă şi s-a tocmit 
slugă la ţăranul cel sărac. După aceea, l-a învăţat pe om în vara aceea să semene 
în mlaştină. L-a vecini arşiţa a ars holdele, iar la omul cel sărac păpuşoiul a 
crescut mult şi bogat. A avut ţăranul până la primăvară, ba încă i-a şi rămas. 

In vara următoare, sluga l-a învăţat pe creştin să semene pe dealuri. Şi vara 
s-a nimerit să fie ploioasă. La ceilalţi a căzut holda la pământ şi s-a putrezit, iar la 
gospodarul nostru a făcut roadă minunată şi multă de nu mai ştia ce să facă cu 
dânsa. Şi a învăţat sluga pe gospodar cum să facă rachiu din porumb. Şi a făcut 
creştinul ţuică. A băut el, îi cinstea şi pe alţii. 

Atunci s-a înfăţişat Aghiuţă înaintea lui Scaraoschi şi i-a spus cum şi-a 
plătit datoria pentru felia de pâine. Şi a vrut să se încredinţeze tartorul cel bătrân 
chiar cu ochii lui de această minune şi a venit la casa ţăranului şi iată ce-a văzut: 
Toţi fruntaşii din sat se strânseseră acolo la crâşmă şi gazda îi cinstea cu rachiu, 
iar nevasta, pe când împărţea băutura la oaspeţi, s-a lovit de masă şi a vărsat un 

pahar. S-a mâniat omul şi a început să răcnească: „Nebuna dracului! Cum de 
verşi tu aşa bunătate pe jos? Crezi că-s lături? Cotoroagă ce eşti!" 
Atunci dracul ghionti cu cotul pe Scaraoschi: 

- Aha, bagă de seamă, acum nu mai zice să-ifie de bine! 

Iar ţăranul, suduind, a început a împărţi el băutura. Un sătean sărman 
venea de la lucru flămând şi ostenit. Se aşeză la o parte şi privea pe ceilalţi. Ii era 
poftă şi lui. Se uita, se uita, înghiţea în sec, iar gospodarul, în loc să-i întindă 
sărmanului un păhărel, îl privi chiorâş şi mormăi: 

- Nu cumva ai vrea şi tu? Du-te dracului! 

Şi vorba asta i-a plăcut tartorului. Iar Aghiuţă nu mai putea de bucurie şi se 
lăuda: 

- Stai, stai, că ai să vezi ceva şi mai frumos! 

Şi au băut oaspeţii. A băut şi crâşmarul. Apoi au prins a se linguşi şi a lăuda 
unii pe alţii. Privirile erau galeşe şi vorbele unsuroase ca untul, iar Scaraoschi 
trăgea cu urechea şi-i şoptea lui Aghiuţă: 

- Dacă băutura îi face aşa ca vulpile, apoi să ştii că toţi încap pe mâinile 
noastre! 

- Mai aşteaptă, mai stai, zise dracul, lasă-i să mai bea câte un păhărel. Acu 
ca nişte vulpi se gudură şi se mângâie cu cozile, dar acuşi, acuşi să vezi cum se 
prefac în lupi răi! 

Iar sătenii au mai băut un pahar, au prins a vorbi mai tare şi mai aspru, au 
început să înjure în toate felurile, apoi s-au apucat la bătaie şi şi-au zdrobit 
nasurile. Se amestecă şi crâşmarul, îl apucară şi pe el şi-i dădură o mamă de 
bătaie soră cu moartea. 

Se scarpină Scaraoschi în barbă, tare mulţumit: 

- Bine, tare bine - şopti el. 

- Mai stai, îi zise Aghiuţă, acuşi când or mai bea ai să vezi ceva şi mai 
frumos. Turbaţi cum sunt ca lupii, dar acuşi or să ajungă ca porcii! 

Şi beau iar oamenii. Se fac molatici, chiuie, gem în toate felurile. Nici unul 
nu-i mai aude pe ceilalţi. După aceea plecară câte unul, câte doi, şi încep a cădea 
pe uliţă. Iese şi crâşmarul afară şi cade şi el cu nasul într-o băltoacă. Se mânjeşte 
de sus lână jos şi zăcea acum ca un porc sălbatic şi grohăia. Asta şi mai mult i-a 
plăcut lui Scaraoschi. 

- Ei, zise el, bună băutură ai iscodit tu măi băiete! Ia să-mi spui cum ai 
făcut-o? Eu socot că tu ai luat sânge de vulpe întâi, de aceea s-au făcut oamenii 
întâi ca vulpile. Pe urmă ai adăugat sânge de lup, şi răutate de lup s-a deşteptat în 
ei. în sfârşit, ai amestecat sânge de porc, de-au ajuns la urmă ca porcii. 

- Ba nu, începu să se lămurească Aghiuţă, nu-i aşa! Am dat numai porumb 
din belşug. Sânge păcătos are tot omul în el, numai trebuie să îl faci să uite de 
biserică, de Dumnezeu şi de învăţăturile cele bune. Belşugul aţâţă pe om, sângele 
începe a clocoti în el şi l-am învăţat cum să prefacă în ţuică belşugul lui 
Dumnezeu. Şi aşa din ţuică se naşte în el sângele vulpii, al lupului şi al porcului. 
Iar de va bea mereu ţuică, niciodată nu se va deştepta, şi tot mai tare va cădea în 
ticăloşie. 



55 



Atunci l-a băut Scaraoschi pe umăr pe drac, l-a lăudat şi l-a încărcat de 
cinste în împărăţia întunericului şi-a mişeliei. De atunci şi până astăzi, mulţi se 
lasă târâţi de răutatea diavolului, dar sunt şi destui din aceia care se roagă 
mereu: „Şi ne izbăveşte de cel rău. Şi ne mântuieşte de cel rău ". 

Aceasta-i povestea. Ea este purtătoare de mesaj . Cel rău, diavolul, îl ispiteşte 
pe om. Belşugul îi dă omului posibilitatea să-şi nutrească patimile. Dacă în 
povestire este vorba de băutură, astăzi putem adăuga lucruri pe care le vedem la tot 
pasul: erotism, fumat, droguri şi alte plăceri scârboase. 

De toate acestea îl rugăm pe Dumnezeu să ne izbăvească: „Să nu ne ducă pe 
noi în ispită şi să ne mântuiască de cel rău!". 

18. Iertarea face rugăciunea primită 

în Duminica Iertării, după ce se termină vecernia, rând pe rând credincioşii 
vin, se închină la icoană şi se îmbrăţişează cu preotul şi apoi cu ceilalţi credincioşi, 
cerându-le iertare. Este Duminica Iertării. Este mare virtutea iertării. Pentru că 
omul, care nu iartă, care ţine ură în sufletul său, care ţine supărare în inima sa, nu 
neapărat că îi face un rău celui de lângă el, ci întâi de toate îşi face rău lui. Pentru 
că rămânând supărarea, rămânând ura în suflet, roade, roade precum roade caria 
lemnul şi molia lâna. Aşa supărarea, aşa ura roade sufletul omului, ne spune 
Sfântul Ioan Casian. 107 

Iată de ce este mare această virtute a iertării. Atunci când analizam 
rugăciunea Tatăl nostru dădeam un citat din Evanghelia după Marcu, un citat 
important legat de iertare. Pentru că noi postim şi ne rugăm. In perioada Postului 
Mare ne preocupăm îndeosebi de îmbunătăţirea noastră sufletească. Ori, n-am vrea 
ca toate rugăciunile să le facem în van. Iată ce zice Domnul Iisus Hristos: „Iar 
când staţi de vă rugaţi, iertaţi tot ce aveţi împotriva cuiva, ca şi Tatăl vostru Cel 
din ceruri să vă ierte vouă greşelile voastre. Că de nu iertaţi voi, nici Tatăl vostru 
Cel din ceruri nu vă va ierta vouă greşelile voastre ". 

Postim de bucate, dar trebuie să „postim" şi de răutate. Aşa ne spun slujbele 
noastre sfinte. Creştinul aşteaptă postul ca o şansă, nu ca o povară. II aşteaptă cu 
bucurie pentru că are şansa de-a face un pas mai aproape de Dumnezeu. 

Iată, în cartea specifică postului, numită Triod, din care se cântă în această 
perioadă la strană, una dintre cântări zice aşa: „ Vremea postului să o începem cu 
bucurie, supunându-ne pe noi nevoinţelor celor duhovniceşti, să ne lămurim 
sufletul. Să ne curăţim trupul. Să postim precum de bucate, aşa şi de toată patima, 
desfătându-ne cu virtuţile Duhului întru care petrecând cu dragoste să ne 
învrednicim toţi a vedea preacinstită Patima lui Hristos Dumnezeu şi Sfintele 
Paşti, duhovniceşte bucurându-ne " m Aceasta este ţinta Postului Mare, să 
ajungem la Sfintele Paşti cu bucurie, primeniţi sufleteşte şi trupeşte, întăriţi din 
punct de vedere spiritual. Ori, ca toate aceste lucruri să se realizeze, ca Dumnezeu 

să ne ajute să ne primească jertfa postului, trebuie să iertăm. Repet cuvântul 
Mântuitorului: „De veţi ierta oamenilor greşelile lor, ierta-va şi vouă Tatăl vostru 
cel ceresc, iar de nu veţi ierta oamenilor greşelile lor, nici Tatăl vostru nu vă va 
ierta greşelile voastre ". 

Literatura duhovnicească se foloseşte de exemple grăitoare pentru a ne 
determina să iertăm semenilor noştri greşelile, ca şi Dumnezeu să ne ierte greşelile 
noastre. Vă dau două exemple din Pateric legate de iertare: Un frate din Libia a 
venit la Avva Siluan în muntele Panefo şi i-a zis: „Părinte, am un vrăjmaş care mi- 
a făcut multe rele, că şi ţarina mea când eram în lume mi-a răpit-o şi de multe ori 
m-a vrăjmăşit. Iar acum a pornit şi oameni otrăvitori să mă omoare şi aş vrea să-l 
dau în judecată". Zis-a lui bătrânul: „Fă fiule, precum crezi". Zis -a fratele: „Cu 
adevărat părinte, de va fi pedepsit, îi va fi de folos sufletesc!" Răspuns-a bătrânul: 
„Fă fiule, cum socoteşti!" Şi a zis fratele: „Părinte, să facem rugăciune să-mi 
ajute Dumnezeu şi voi merge la judecată". Deci, sculăndu-se şi rugăndu-se 
amândoi, când ziceau „Tatăl nostru" şi au ajuns la locul: „Şi ne iartă nouă 
greşelile noastre, precum şi noi iertăm greşiţilor noştri ", bătrânul a zis: „ Şi nu ne 
ierta nouă greşelile noastre, că nici noi nu iertăm greşiţilor noştri!" A zis fratele 
către bătrânul: „Nu aşa părinte!" Iar bătrânul a zis: „Ba, aşa, fiule! Căci cu 
adevărat de vei voi să mergi la judecată să ţi se facă dreptate, Siluan altă 
rugăciune nu-ţi poate face! " Şi punând fratele metanie, l-a iertat pe vrăşmaşul 
său" ul Aceasta este o întâmplare! 

Dintr-o altă întâmplare vom vedea că uneori şi cei tineri au iscusinţa de a-i 
ajuta pe cei bătrâni, atunci când poartă ură în suflet, să se împace. Iată întâmplarea: 
„Doi bătrâni aveau scârbă între dânşii şi s-a întâmplat de s-a îmbolnăvit unul 
dintre ei. Deci, a venit la dânsul un frate să-l viziteze şi l-a rugat bătrânul pe frate 
zicând: „Scârbă şi supărare avem eu şi cutare bătrân şi doresc ca să te duci şi să-l 
rogi ca să ne împăcăm ". Răspuns-a fratele: „ Cum ai poruncit părinte, eu îl voi 
ruga". Şi ieşind fratele, socotea întru sine cum să facă lucrarea. Căci se temea ca 
nu cumva să nu primească bătrânul rugăciunea sau şi mai mare ură să se facă. Şi 
după iconomia lui Dumnezeu, un alt frate i-a adus lui cinci smochine şi câteva 
dude şi luându-le fratele le-a dus în chilia sa. Alegând o smochină şi câteva dude, 
le-a dus la bătrânul către care avea să meargă şi a zis: „Awo, acestea le-a adus 
cineva la cutare bătrân care este bolnav şi întămplăndu-mă eu acolo, mi-a zis: 
primeşte acestea şi dă-le cutărui bătrân, iar el le-am adus la tine". Bătrânul 
auzind, a stat uimit multă vreme şi a zis: „Chiar mi le-a trimis?" Şi-a răspuns 
fratele: „Da!". Şi le-a luat bătrânul zicând: „Bine ai venit!" Apoi, întorcăndu-se 
fratele la chilia sa, a luat din smochine două şi dude câteva şi le-a dus şi celuilalt 
bătrân care era bolnav. Şi făcând metanie a zis: „Primeşte acestea părinte, că ţi 
le-a trimis bătrânul la care m-ai trimis. Iar el bucurându-se a zis: „Ne-am 
împăcat! " Fratele a zis: " Da părinte, cu rugăciunile tale ". 



110 Matei 6, 14 

Şi-a mai zis bătrânul: „Slavă lui Dumnezeu!" Şi s-au împăcat bătrânii cu 
darul lui Dumnezeu şi cu înţelepciunea fratelui tânăr, care i-a unit pe ei cu pace 
cu trei smochine şi câteva dude şi n-au cunoscut bătrânii ce a făcut fratele ". 

Iscusinţa unui om bun, a unui tânăr înţelept, i-a împăcat pe cei doi bătrâni. 

Trăim într-o lume în care sunt multe supărări. Şi de multe ori mocneşte ura 
în sufletele oamenilor; ce care reuşeşte să-i împace pe cei învrăjbiţi face o lucrare 
dumnezeiască, pentru că Dumnezeu zice în Fericiri: "Fericiţi făcătorii de pace, că 
aceia fiii lui Dumnezeu se vor chema!". 

19. Atitudinea fată de bunurile materiale 

în Predica de pe munte, Domnul Hristos abordează şi o altă problemă, foarte 
sensibilă pentru zilele noastre: este vorba de problema bunurilor materiale, de 
problema banilor. Această problemă este tratată în Evanghelia după Matei: „Nu vă 
adunaţi comori pe pământ, unde molia şi rugina le strică şi unde furii le sapă şi le 
fură. Ci adunaţi-vă comori în cer, unde nici molia, nici rugina nu le strică, unde 
furii nu le sapă şi nu le fură. Căci unde este comoara ta, acolo va fi şi inima ta. 
Luminătorul trupului este ochiul; de va fi ochiul tău curat, tot trupul tău va fi 
luminat. Iar de va fi ochiul tău întunecat, tot trupul tău va fi întunecat. Deci, dacă 
lumina care este în tine este întuneric, cât de mare trebuie să fie întunericul acela? 
Nimeni nu poate să slujească la doi domni, căci sau pe unul îl va urî şi pe celălalt 
îl va iubi; sau de unul se va lipi şi pe celălalt îl va dispreţui; nu puteţi să slujiţi lui 
Dumnezeu şi lui mamona. De aceea vă zic vouă: Nu vă îngrijiţi pentru sufletul 
vostru, ce veţi mânca, nici pentru trupul vostru, cu ce vă veţi îmbrăca; au nu este 
sufletul mai mult decât hrana şi trupul decât îmbrăcămintea? Priviţi la păsările 
cerului, că nu seamănă, nici nu seceră, nici nu adună înjidniţe, şi Tatăl vostru cel 
ceresc le hrăneşte. Oare nu sunteţi voi cu mult mai de preţ decât ele? Şi cine dintre 
voi, îngrij induse, poate să adauge staturii sale un cot? Iar de îmbrăcăminte de ce 
vă îngrijiţi? Luaţi seama la crinii câmpului cum cresc: nu se ostenesc, nici nu torc. 
Şi vă spun vouă că nici Solomon, în toată mărirea lui, nu s-a îmbrăcat ca unul 
dintre aceşti. Iar dacă iarba câmpului, care astăzi este şi mâine se aruncă în 
cuptor, Dumnezeu astfel o îmbracă, oare nu cu mult mai mult pe voi, pe voi, puţin 
credincioşilor? Deci, nu duceţi grijă spunând: „ Ce vom mânca, ori ce vom bea, 
ori cu ce ne vom îmbrăca? " Căci după toate acestea se străduiesc neamurile; ştie 
doar Tatăl vostru Cel ceresc că aveţi nevoie de ele. Căutaţi mai întâi împărăţia lui 

i i o 

Dumnezeu şi dreptatea Lui, şi toate acestea se vor adăuga vouă ". 

Din păcate, atitudinea faţă de bunurile materiale, astăzi, nu este cea pe care 
Domnul Hristos ne învaţă să o avem. Am vizionat pe 14 martie, la televizor, un 
crâmpei din filmul: Tandreţea lăcustelor. Mă opresc doar la acest crâmpei. La un 
moment dat, un personaj întreba: „Cine conduce lumea, lumea aceasta a noastră?" 
I s-a răspuns: „Politicienii". Interlocutorul i-a zis: „Nu-i adevărat!" Un altul a zis, 
atunci: „Oamenii isteţi, oamenii deştepţi conduc lumea". Şi i s-a răspuns şi lui: 

„Nu-i adevărat!" Şi atunci, un altul, a întrebat: „Dar, cine conduce lumea?" Şi 
primul a zis: „Banii! Banii conduc lumea! Capitalul bancar, cei ce au banii conduc 
lumea". 

Această afirmaţie doare. Dar, în lumea păcatului, s-ar putea să fie adevărată. 
Banii să conducă lumea, în sensul că devine banul dumnezeu pentru om. Şi omul 
îşi pune toate nădejdile în bani. Şi tot ceea ce-1 înconjoară devine o marfă pe care o 
poate cumpăra cu bani. Cumpără cu bani diplome, cumpără cu bani situaţii, 
cumpără cu bani funcţii, cumpără cu bani "trupuri şi suflete de oameni". Adică 
şi omul, pentru cel care este robit de ban, devine din persoană o simplă marfă pe 
care o poate cumpăra cu bani. 

Asupra acestui pericol ne avertizează Domnul Iisus Hristos, atunci când 
zice: "Nu vă adunaţi comori pe pământ, ci adunaţi-vă comori în cer". 

în ce sens? In sensul că bunurile materiale nu sunt rele în sine, atunci când le 
considerăm mijloace cu ajutorul cărora putem să ne câştigăm viaţa eternă fericită. 
Adică, întrebuinţându-le bine, ele capătă valenţe veşnice. Investindu-le în fapte 
bune, în acţiuni care ajută omenirea, făcând cu ele milostenie. Altfel, din mijloace, 
banii devin scop în sine. 

Celor ce încă mai iubesc lectura, le recomandăm să recitească, dacă au citit 
vreodată, sau să citească dacă n-au citit, două nuvele scrise de Ion Slavici. Din 
prima nuvelă, Moara cu noroc, vor vedea unde la dus pe Ghiţă, iubirea de bani. 
Unde la dus? Concluzia ce o trage scriitorul, când banii îi dezumanizează pe cei 
din nuvelă, când bunurile materiale îi pervertesc, este: Liniştea colibei tale, te face 
fericit! Liniştea colibei tale, nu banii. 

Iar, într-o altă nuvelă intitulată Comoara, personajul principal, Duţu, 
ajungând odată foarte bogat, este cuprins de multă nelinişte şi de patimi. Când 
scapă? Atunci când pierde toată comoara şi rămâne sărac, lipit pământului, dar 
fericit. 

Deci, trebuie să ne folosim de bunurile materiale pentru a le câştiga pe cele 
spirituale. "Unde este comoara ta, acolo va fi şi inima ta " - zice Domnul Iisus 
Hristos. "Luminătorul trupului este ochiul. De va fi ochiul tău curat, tot trupul tău 
va fi luminat". Ce vrea să ne spună? Atunci când omul e obsedat de a aduna bani, 
atunci când omul se leagă cu toate fibrele fiinţei sale de bunurile materiale, i se 
întunecă mintea. Orizontul vieţii sale se strâmtează. In societatea de consum este 
important să ai ce bea şi ce mânca. Mai mult decât atâta, omul robit societăţii de 
consum, nu vede. Şi, la urma urmei, toate acestea sunt necesare. Dar ele sunt 
mijloace şi nu trebuie să devină scopuri. Pentru că nu putem să slujim la doi 
domni. Mamona este diavolul banilor, diavolul bogăţiei; nu putem sluji şi lui 
Dumnezeu şi lui mamona. 

Am zis că în lumea noastră, din păcate, în lumea păcatului, conduc banii. Se 
observă, din nefericire, şi pe tărâm religios că anumite comunităţi creştine, 
puternice din punct de vedere financiar, fac prozelitism în defavoarea altora mai 
sărace, dar mai spirituale, pentru că demonul banului, mamona, poate pătrunde 
chiar şi în afacerile religioase. 

Concluzia pe care o trage Mântuitorul Iisus Hristos, atunci când ne vede prea 
îngrijoraţi de situaţia noastră pământească, de mâncare, de băutură, de haine este 
aceasta: „Cutaţi mai întâi împărăţia lui Dumnezeu şi dreptatea Lui şi toate 
celelalte se vor adăuga vouă. " 

Nu ne interzice Domnul Hristos să fim harnici. Dimpotrivă, trebuie să fim 
harnici şi să ne străduim să ne câştigăm pâinea cea de toate zilele şi îmbrăcămintea 
necesară nouă şi copiilor. Pentru că, de pildă Sfântul Apostol Pavel, le scrie 
Tesalonicenilor: „Cine nu lucrează, nici să nu mănânce". Dar de aici, până a 
deveni obsedat de bunurile materiale, este o cale lungă. Ori, în lumea noastră, 
banul conduce. Oamenii sunt obsedaţi de bunurile materiale. 

Şi atunci, care este totuşi atitudinea cea mai corectă? Atitudinea corectă o 
găsim în Sfânta Scriptură. Iată ce zice înţeleptul Solomon în Cartea pildelor. 
„Sărăcie nu-mi da şi nici bogăţie nu-mi da. Ci dă-mi pâinea care-mi este de 
trebuinţă. Ca nu cumva îmbogăţindu-mă să mă lepăd de Tine şi să zic: „ Cine este 
Domnul?" Şi iar, ca nu cumva sărăcind să mă apuc de furat şi să defaim numele 
Dumnezeului meu " U6 Deci este necesară pâinea cea de toate zilele. 

în Noul Testament, Sfântul Apostol Pavel, ne dăscăleşte şi el din acest punct 
de vedere: „Noi n-am adus nimic în lume, tot aşa cum nici nu putem să scoatem 
afară din ea afară; ci, având hrană şi îmbrăcăminte cu acestea vom fi îndestulaţi. 
Cei ce vor să se îmbogăţească, dimpotrivă, cad în ispită şi în cursă şi-n multe pofte 
nebuneşti şi vătămătoare, ca unele care îi cufundă pe oameni în ruină şi-n 
pierzare. Căci iubirea de arginţi este rădăcina tuturor relelor, şi cei ce au poftit-o 

/ / 7 

cu înfocare au rătăcit de la credinţă, şi s-au străpuns cu multe dureri". 

Echilibru! în toate echilibru. întâi împărăţia lui Dumnezeu şi dreptatea Lui, 
iar apoi toate acestea ni se adaugă nouă. învăţături valabile pentru toţi creştinii şi 
pentru orice perioadă. Sfinţii Părinţi s-au oprit şi ei asupra învăţăturii Domnului 
Hristos referitoare la bunurile materiale, la atitudinea pe care trebuie să o avem faţă 
de bunurile materiale. 

Comentând pericopa pe care am citit-o şi noi, din Evanghelia după Matei, 
iată ce spunea Sfântul Ioan Gură de Aur: „Deocamdată, Domnul Hristos spune 
ascultătorilor Săi ceea ce putea mai cu seamă să-i îndemne, anume: Că le rămâne 
necheltuită averea; şi-i trage pe două căi. Nu le-a spus numai: „Dacă dai 
milostenie, îţi păstrezi averea", ci i-a ameninţat şi cu contrariu: „Dacă nu dai, 
pierzi". Uită-te la nespusa Lui înţelepciune! Nici nu le-a spus: „Las-o altora!" 
Căci şi acest lucru e plăcut oamenilor, ci îi înfricoşează cu altceva, arătându-le că 
nu reuşesc nici cu aceasta; pentru că dacă nu le-o răpesc oamenii, sunt alţii 
negreşit care le-o răpesc: molia şi rugina. Şi chiar dacă paguba aceea pare foarte 
uşor de înlăturat, totuşi e greu de luptat împotriva moliilor şi a ruginii, e greu de 
oprit stricăciunea. Orice vei născoci, nu vei putea împiedica această vătămare. Şi 
întrebi: „Ce, pe aur îl strică molia?" Chiar dacă nu îl strică moliile, dar îl fură 
hoţii. 



2 Tesaloniceni 3, 10 
116 Pilde 30,8 

„Dar ce, toate averile au fost furate? " Chiar dacă nu toate, dar multe din 
ele. Pentru aceasta Domnul mai adaugă, după cum am spus mai sus, şi alt motiv, 
zicând: „ Unde este comoara omului, acolo este şi inima lui! ". Domnul îţi spune: 
„Dar chiar dacă averea ta nu-i mâncată nici de molii şi nu-i furată nici de hoţi, 
paguba ta e foarte mare: eşti pironit de cele de jos, schimbi libertatea cu robia, 
pierzi averile cele cereşti, nu mai poţi gândi cele înalte, ci totdeauna bani, 
dobânzi, împrumuturi, câştiguri şi afaceri înrobitoare ". 

Poate fi oare, o ticăloşie mai mare? Un om ca acesta este într-o stare mai 
rea decât un rob; îşi pune pe umeri cea mai cumplită tiranie, îşi vinde cel mai 
mare bun al său: nobleţea de om şi libertatea. Orice ţi-ar spune cineva nu poţi 
auzi nimic din cele ce-ţi sunt de folos, pentru că mintea ţi-e pironită de bani. Cape 
un câine legat de mormânt, ca să-l păzească, tirania averilor te ţine legat mai 
cumplit decât lanţul; latri la toţi cei ce se apropie. Un singur gând te stăpâneşte 
necontenit: să păstrezi pentru alţii cele adunate. Poate fi oare, o mai mare 
ticăloşie? 

Dar pentru că astfel de gânduri erau prea înalte pentru mintea 
ascultătorilor, pentru că marea mulţime nu putea înţelege uşor nici ce pagubă 
aduce cu sine averea şi nici ce folos aduce cu sine împărţirea ei, că era nevoie de 
o minte mai ascuţită să înţeleagă şi una şi alta, de aceea, după cele spuse mai 
înainte, Domnul a vorbit lămurit, grăind aşa: „ Unde este comoara omului, acolo 
este şi inima lui ". Şi ideea aceasta o face apoi mai limpede, ducând cuvântul la 
cele spirituale, spunând: „Luminătorul trupului este ochiul". 

Cu alte cuvinte, spunea aşa: nu-ţi îngropa în pământ aurul şi nici alte averi; 
că le aduni pentru molii, pentru rugină, pentru hoţi. Iar dacă reuşeşti să scapi de 
aceste pagube, totuşi nu poţi scăpa de înrobirea inimii, de pironirea ei de cele 
pământeşti; că unde este comoara ta, acolo şi inima ta. 

Dacă-ţi depui averile în cer, nu ai numai câştigul că primeşti răsplată pentru 
ele, dar primeşti plată chiar aici pe pământ: că le muţi în cer, gândeşti cele cereşti 
şi te îngrijeşti de cele de acolo; că este lămurit că acolo unde ţi-ai depus comoara, 
acolo ti-ai mutat şi inima, iar dacă depui averile tale pe pământ, n-ai parte de 
ele". 118 ' 

20. Nu-ţi judeca semenii 

Oamenii sunt dispuşi să judece şi să osândească foarte uşor. Domnul Hristos, 
însă, ne învaţă: „Nu judecaţi, ca să nu fiţi judecaţi. Căci cu judecata cu care 
judecaţi, veţi fi judecaţi, şi cu măsura cu care măsuraţi, vi se va măsura. De ce 
vezi paiul din ochiul fratelui tău, şi bârna din ochiul tău nu o iei în seamă? Sau 
cum vei zice fratelui tău: „Lasă, să scot paiul di ochiul tău" şi, iată, bârna este în 
ochiul tău? Făţarnice, scoate mai întâi bârna din ochiul tău şi atunci vei vedea să 
scoţi paiul din ochiul fratelui tău". 119 

Aceste câteva versete pun o problemă foarte actuală şi încearcă să sublinieze 
un păcat, o patimă care roade la rădăcina bunelor relaţii dintre oameni: este vorba 
de bârfă, de clevetire şi de judecată. 

Din nefericire, verbal, scris, sau auditiv prin media, bârfa sau clevetirea este 
cultivată, este la mare înălţime. Foarte multă lume bârfeşte. Foarte multă lume 
cleveteşte. Şi, fiind pragmatici, ne vom întreba: De ce o fi aşa mare păcat 
clevetirea, bârfa, vorbirea de rău? Dacă ne oprim doar la un singur neajuns şi este 
suficient: Omul care cleveteşte este ispitit să nu-şi contabilizeze păcatele sale, 
metehnele sale, neajunsurile sale, ci să le contabilizeze pe ale celuilalt. Şi în felul 
acesta, neavând o privire obiectivă asupra sa însuşi şi judecându-1 pe celălalt, 
rămâne în starea de păcătoşenie în care se află. 

Este mare păcat clevetirea sau bârfa. Am zis că omul care cleveteşte, omul 
care bârfeşte, nu se gândeşte la păcatele sale, ci la ale celuilalt. Nu se compară cu 
cei mai buni, cu sfinţii. Nu se compară cu exigenţele pe care le are Domnul Hristos 
în Evanghelie, ci se compară cu unul pe care îl socoteşte mai păcătos decât pe sine. 
De ce? Ca să îşi motiveze păcatele sale, metehnele sale, răutăţile sale. 

Este foarte cunoscută Pericopa din Evanghelia după Luca, cu vameşul şi 
fariseul: Fariseul, stând, aşa se ruga în sine: „Dumnezeule, îţi mulţumesc că nu 
sunt ca ceilalţi oameni, răpitori, nedrepţi, adulteri, sau ca acest vameş. Postesc de 

1 90 

două ori pe săptămână, dau zeciuială din toate câte câştig". 

Aceasta era atitudinea fariseului, care nu îl ajuta la nimic. Celălalt semen al 
său, vameşul, era smerit şi îşi recunoştea păcatele. Şi Domnul Hristos spune: "că 

191 

acesta s-a coborât mai îndreptat la casa sa, decât acela ". 

E păcat greu clevetirea, bârfa. Şi dacă suntem oameni raţionali şi totuşi avem 
obiceiul să bârfim, să clevetim, să ponegrim, noi înşine suntem cei care pierdem. 
Pierdem foarte mult. 

Sfinţii Părinţi s-au oprit cu seriozitate asupra acestei patimi. Pentru că devine 
clevetirea o patimă, bârfa o patimă. Unde este prezent un cerc de mai mulţi oameni 
se bârfeşte; se bârfeşte la infinit. Am zis că această patimă are şi ea urcuşul ei, 
dinamica ei, treptele ei de gravitate. Pentru că, la început, ţi se pare o joacă a-1 
cleveti pe celălalt. Iar, până la urmă, ajungi să comiţi lucruri grave. 

Sfinţii Părinţi punctează mai multe trepte ale acestei răutăţi. La Avva 
Dorotei, de pildă, găsim trei trepte, şi anume: clevetire, judecare şi dispreţuire. 122 

Atunci când ne referim la un semen al nostru, şi vorbim despre el, în loc să-i 
scoatem în evidenţă virtuţile, calităţile, ne aducem aminte că persoana cutare a 
minţit, sau că persoana cutare s-a îmbătat, sau că persoana cutare a desfrânat etc. 
Deci, aceasta este bârfa. Cutare a făcut cutare lucru. 

Nu se opreşte însă răutatea la această măsură, pentru că pe a doua treaptă îl 
judecăm. Adică, plecând de la faptul că l-am văzut odată minţind, sau l-am văzut 
odată bând, sau că l-am văzut odată într-o situaţie nepotrivită, tragem o concluzie 
asupra vieţii lui întregi, îl judecăm: „Cutare este un mincinos, cutare este un lacom, 

cutare este un desfrânat". L-am judecat. Deja, din punctul nostru de vedere, este 
vrednic de focul iadului. 

De aceea ne şi spune un părinte din Pateric că un frate avea obiceiul să 
judece; să judece foarte mult. II judeca mai ales pe unul dintre prietenii săi. Şi 
când a murit prietenul său, a venit îngerul lui Dumnezeu cu sufletul şi i-a zis celui 
care judeca: dacă tu te-ai pus în locul Dreptului Judecător, spune acum unde să-l 
duc în rai sau în iad? 

Este teribil. Pe scaunul de judecată stă Domnul Hristos. El împarte dreptatea, 
pentru că este negreşelnic. Nu-I putem uzurpa noi această calitate de Judecător, pe 
ca Mântuitorul o are. 

Aşadar, întâi bârfim, sau clevetim; apoi judecăm. Insă lanţul răutăţii nu se 
opreşte aici, ci ajungem şi pe o a treia treaptă: dispreţuim. Omul pe care l-am 
clevetit, iar apoi l-am judecat, îl socotim ca „de ultimă speţă" şi-1 dispreţuim. Din 
punctul nostru de vedere a murit, l-am ucis noi. Cu vorba l-am ucis. Cu judecata 
noastră l-am ucis. Aceasta este culmea la care poate ajunge un om clevetitor, un 
om bârfitor: întâi îl vorbeşte rău pe fratele său; apoi îl judecă şi apoi îl 
dispreţuieşte. Din sufletul său a murit. 

în Pateric există un capitol întreg cu această preocupare, de-a nu judeca 
niciodată. Am ales două întâmplări, din care învăţăm foarte bine că nu trebuie să 
judecăm; judecata este a lui Dumnezeu. „Fosta un bătrân oarecare ce mânca în 
toate zilele câte trei pesmeţi. Cândva, a venit la el un frate şi, şezând ei să 
mănânce pâine, a pus fratelui trei pesmeţi, şi văzând bătrânul că încă îi mai 
trebuie, i-a adus alţi trei pesmeţi. Iar dacă s-a săturat, s-au sculat. Insă, l-a 
judecat bătrânul pe fratele şi i-a zis: „Nu trebuie, frate, să slujim trupului". Iar 
fratele cerând iertare de la bătrânul, aplecat. 

A doua zi, a venit vremea să mănânce bătrânul şi s-au pus pe masă trei 
pesmeţi, după obicei, dar îi era foame şi s-a înfrânat. A doua zi, la fel a pătimit. 
Deci a început a slăbi, şi a priceput bătrânul că i s-a întâmplat depărtarea lui 
Dumnezeu, şi s-a aruncat înaintea Domnului Dumnezeu cu lacrimi şi se ruga 
pentru depărtarea ce i s-a întâmplat. Şi îndată a văzut un înger, care îi zicea: 
„Bătrânule, pentru că l-ai judecat pe fratele ţi s-a întâmplat aceasta să ştii dar, că 
cel ce poate să se înfrâneze pe sine, sau altă faptă bună oarecare face nu de voia 
sa le face, ci darul lui Dumnezeu este cel care îl întăreşte pe om ". 

Acesta este o întâmplare. Şi o alta, foarte simpatică: „Aproape de un bătrân 
trăia un frate, care era mai împrăştiat, şi mai trândav la nevoinţă. Când acesta 
trăgea să moară, au venit lângă el unii dintre fraţi, şi văzând bătrânul că se duce 
din trup vesel şi cu bucurie, vrând să-i zidească pe fraţii care-i şedeau aproape, i- 
a zis: „Frate, noi toţi ştim că nu erai prea osârnic la nevoinţă, şi de unde aşa 
bucurie pe faţa ta, acum când pleci? " Şi le-a răspuns fratele: „Credeţi părinţilor, 
adevăruri grăiesc: încă de când m-am făcut monah, nu ştiu să fi judecat om. Sau 
să fii ţinut pomenire de rău asupra cuiva, ci de s-a întâmplat cândva vreo 
prigonire cu cineva, în acel ceas m-am împăcat cu el". 



123 Pateric, Alba Iulia, 1990, p.363 

Deci, o să zic lui Dumnezeu: „Stăpâne, Tu ai zis: „Nu judecaţi şi nu veţi fi 
judecaţi, ci iertaţi şi vi se va ierta vouă ". Şi a zis bătrânul: „ Pace ţie fiule, căci 
fiară osteneală te-ai mântuit şi ai câştigat împărăţia Cerurilor " . 



21. Prundenţă duhovnicească 

Ne oprim la un verset din Evanghelia după Matei: „Nu daţi cele sfinte 
câinilor, nici nu aruncaţi mărgăritarele voastre înaintea porcilor, ca nu cumva să 
le calce în picioare şi, întorcăndu-se, să vă sfâşie pe voi ". Mântuitorul Hristos, 
ne învaţă aici să fim prudenţi. 

Odinioară, ca şi acum, atunci când stăm de vorbă cu oamenii pe care nu-i 
cunoaştem, şi care s-ar putea să fie puţin credincioşi, trebuie să fim prudenţi. Zice 
Mântuitorul Iisus Hristos, aici, că cele sfinte nu trebuie date câinilor şi nici 
porcilor. Cine-s câinii şi cine-s porcii? După cuvântul scripturistic, câinii sunt 
oamenii necredincioşi, iar porcii sunt oamenii vicioşi. 

Ne aducem aminte că atunci când femeia cananeancă stăruia pe lângă 
Mântuitorul să-i tămăduiască fiica, Mântuitorul i-a spus: „Nu se cuvine să iei 
pâinea pruncilor şi să o arunci câinilor"} 21 Era vorba de păgâni; de necredincioşi. 
Cu scuzele de rigoare, vom spune că în această categorie ar putea fi catalogaţi 
scepticii, ateii, sau cei care se îndoiesc de învăţătura creştină. Iar în cealaltă 
categorie, a porcilor, pot fi catalogaţi oamenii pătimaşi, cei care se complac în 
ospeţe şi în beţii, în fapte de ruşine, în destrăbălare, oamenii care sunt legaţi cu 
toate fibrele fiinţei lor de mâncare, de băutură, de desfrâu şi de toate celelalte 
patimi ce domnesc într-o lume fără de Dumnezeu. 

în lumea noastră, în societatea de consum, nu neapărat că omul II neagă pe 
Dumnezeu, însă îi place să trăiască ca şi cum Dumnezeu n-ar exista. Atâta vreme 
cât e vorba de nişte tradiţii frumoase, Pastile ca o sărbătoare a primăverii, 
Crăciunul ca o sărbătoare învăluită în dalbe datini, atâta vreme cât nu pui serios 
probleme de conştiinţă, toate merg bine. In momentul în care, însă, iei foarte în 
serios lucrurile, s-ar putea să-i tulburi şi pe unii şi pe alţii; şi pe cei ce nu cred, şi pe 
cei ce sunt foarte legaţi de patimile lor şi nu le place ă fie deranjaţi. 

Atunci când îi pui serios problema existenţei lui Dumnezeu, problema 
existenţei sufletului, problema vieţii de după moarte, atunci când le ceri ca în mod 
serios să meargă la biserică, să se spovedească, să se cuminece, să încerce să pună 
în practică Evanghelia, atunci sunt tulburaţi şi unii, şi alţii, adică şi necredincioşii 
şi pătimaşii. Mântuitorul Iisus Hristos ne învaţă că, având de a face cu ei, trebuie să 
fim prudenţi: „Nu daţi cele sfinte câinilor, nici nu aruncaţi mărgăritarele voastre 
înaintea porcilor, ca nu cumva să le calce în picioare şi, întorcăndu-se, să vă 
sfâşie şi pe voi. " 

în antichitatea creştină, atunci când Biserica era persecutată, creştinii erau 
foarte atenţi ca, în cazul în care erau prinşi, să nu vorbească în plus, să nu-i 

125 Ibidem, p.364 

divulge, cumva, pe ceilalţi fraţi ai lor, să nu dea detalii referitoare la credinţa 
Mântuitorului celor care nu o cunoşteau, ca nu cumva să o pângărească, să o 
batjocorească, să o ia în răspăr, ca nu cumva să calce în picioare mărgăritarele cele 
sfinte şi, mai mult decât atât, să se întoarcă şi să-i sfâşie şi pe ei; lucrul acesta se 
petrecea în antichitate. 

In rugăciunea pe care o spunem înainte de împărtăşanie zicem aşa: "Că nu 
voi spune vrăşmaşilor Tăi taina Ta, nici sărutare îţi voi da ca Iuda". Ce-a făcut 
Iuda? Iuda L-a trădat pe Mântuitorul şi le-a divulgat vrăjmaşilor Lui locul unde se 
roagă Mântuitorul. Ei nu ştiau că Mântuitorul, în taină, se ruga în Grădina 
Ghetsimani. Amănuntul acesta li l-a divulgat Iuda. 

Amănuntele legate de credinţa creştină, amănuntele legate de mântuire poţi 
să le comunici celor care au deja credinţa, care-şi pun problema religioasă serios. 
Celorlalţi însă, dacă le spui de aceste lucruri serioase s-ar putea să te ia în derâdere. 

într-o lume secularizată, nu este vorba neapărat să fii exterminat, să fii 
prigonit fizic. Dar eşti pasibil de-a fi izolat, de-a fi înlăturat, de-a fi periferizat. 
Pentru că într-o societate în care nu se prea vorbeşte de Dumnezeu, dacă toată-ziua 
bună-ziua le-ai bate capul cu aceste învăţături, care sunt de viaţă şi de moarte, ai 
risca ca ele să fie călcate în picioare şi, mai mult, iar tu să fii prigonit. Lucrul 
acesta îl spune Mântuitorul, dar în acelaşi timp îl găsim chiar şi în Vechiul 
Testament. înţeleptul Solomon, în Cartea Pildelor zice aşa: „ Cel ce ceartă pe 
batjocoritor, îşi atrage dispreţul, iar cel ce dojeneşte pe cel fărădelege, îşi atrage 
ocara. Nu certa pe cel batjocoritor, ca să nu te urască; dojeneşte pe cel înţelept şi 

1 j i * y> 128 

el te va iubi . 

Iar Sfântul Apostol Pavel, în prima Epistolă către Corinteni spune: „ Omul 
firesc nu primeşte cele ale Duhului lui Dumnezeu, căci pentru el sunt nebunie şi nu 
poate să le înţeleagă, fiindcă ele se judecă duhovniceşte. " Aşadar, omul firesc, 
omul care nu este frământat de întrebări existenţiale, omul care trăieşte pentru a 
mânca şi a bea, nu va putea primi învăţătura creştină serioasă, care-i pune 
probleme de conştiinţă. 

în ultima vreme se lucrează la Constituţia Comunităţii Europene. Şi, ciudat, 
este mare împotrivire ca în respectiva Constituţie să fie strecurată o frază prin care 
să se sublinieze faptul că toată cultura Europei îşi are obârşie creştină, sau este 
întemeiată pe învăţătura creştină. E mare rezistenţa la a se pomeni de Dumnezeu, 
de creştinism, de Biserică, în Constituţia europeană. De ce? Pentru că omul 
secularizat nu-şi mai pune problema credinţei. Ori este sceptic, ori este pătimaş. Şi 
atunci, chiar dacă aceste adevăruri nu le contrazice, îi place să nu audă de ele; în 
această situaţie, sigur, că este nevoie de o anumită prudenţă. 

Dar, totuşi, adevărurile acestea sfinte nu pot fi ascunse sub obroc. Numai că 
celor care sunt necredincioşi, sceptici sau prea împătimiţi, încât îi deranjezi din 
viaţa lor de consum, dacă le pui serios problema credinţei, înainte de-a le da 
detaliile legate de împărăţia lui Dumnezeu, va trebui să-i aduci la credinţă. 

Nu numai acum, la începutul mileniului III, există oameni cărora nu le place 
să le pomeneşti de Dumnezeu, de Biserică, de morala creştină. Ci, au existat şi în 
alte timpuri, e drept că nu atât de numeroşi; oameni care n-au avut de-a face cu 
Dumnezeu şi Biserica. Iată, acum 100 de ani, pe vremea lui Ion Luca Caragiale, 
existau asemenea oameni. Şi el, cu simţul lui critic şi deosebit de pătrunzător, 
surprinde o stare de lucruri în eseul intitulat "Noi şi Biserica" 130 : „încă demult, 
lumea noastră românească nu mai merge la biserică. Oamenii de sus, de mijloc şi 
de jos au uitat demult cărarea ce duce la locaşul icoanelor. 

Boieri, ostaşi, negustori, meseriaşi, dascăli, slujbaşi mari şi mici, s-au 
lepădat de datoriile către legea lor creştinească, toţi sunt astăzi „liberi 
cugetători ". Şi, fireşte, dacă dumnealor sunt astfel, la fel trebuie să fie femeile 
dumnealor, adică „ liber e-cugetăto are "; şi, prin urmare, cum ar putea fi copiii 
dumnealor, decât cum sunt mamele, adică „liberi-cugetători" . 

Părinţii voştri! Prăpastie de vreme nemăsurată între ei şi noi. Mii şi mii de 
ani de va fi trecut de la viaţa lor până la a noastră, şi tot nu li s-ar fi şters mai bine 
din inimile copiilor pomenirea şi dragostea şi evlavia şi felul. Ei au crezut şi s-au 
închinat, şi sufletele lor găseau mângâiere şi tărie în închinăciune. 

Noi nu ne mai închinăm, pentru că nu mai credem. Sufletele noastre nu mai 
au nevoie de mângâiere, inimile noastre nu mai au nevoie de tărie, fiindcă sunt de 
piatră. Şi din piatra aceasta scăpărăm scânteile liberei cugetări, noi românii, foşti 
ortodocşi, care suntem mai deştepţi, mai luminaţi, mai mândri, mai puternici decât 
toate neamurile lumii. 

Inchină-se Asia, bătrâna înţeleaptă, şi nobila şi ingenioasa ei fiică, Europa! 
Inchină-se Africa cu toate negrele ei seminţii! Inchină-se iscusita Americă! Noi nu 
ne închinăm! Inchină-se nerozii! 

Filosofia noastră se pune mai presus de nevoia închinăciunii! Clopotele-s 
zgomot! Icoanele fleacuri, credinţa moft! Inchiză-se bisericile! Surpă-se zidurile 
lor! Părinţii noştri care le-au zidit erau nişte barbari, nişte primitivi, fără nici o 
cultură serioasă. Ei n-aveau spiritul de examen. Noi suntem oameni moderni. 

Mătură-se dărâmăturile bisericilor, ca să se deschidă locuri largi, pieţe 
vaste pe care, după cerinţele progresului, să se zidească hoteluri măreţe şi cluburi 
politice, teatre de varietăţi şi burse de comerţ. Să nu care cumva să îndrăznească a 
ridica glasul cineva, în cazul cel mai bun pentru dânsul ar fi un om ridicol. E 
destul că Biserica e tolerată. 

Un slujitor al altarului, când stătea sub loviturile unei cumplite prigoniri, 
unei năpăstuiri strigătoare la cer, izgonit şi maltratat ca odinioară Sfântul Ignatie 
al Constantinopolului, mi-a spus cu adânc amar: „Nu le e frică fiule, de bătaia lui 
Dumnezeu?" „Nu, părinte", i-am răspuns. „Nu-i e frică nimănui de bătaia cui nu 
este. Ai uitat că ai de-a face cu lume care nu crede în Dumnezeu, cu o lume căruia 
nu i-a fost frică să prefacă în puşcărie lăcaşurile sfinte, închinate credinţei 
străbune, unde zac oseminte de măreţi voievozi? " 

Se va mai schimba lumea noastră românească? Va mai vrea Dumnezeu să o 
reîntoarcă la Dânsul? Dumnezeu ştie! 



130 Ion Luca Caragiale, Nimic fără Dumnezeu, Editura Anastasia, 1997, p.65 

Deocamdată, copiii noştri vor merge pe calea noastră, cuminte. De ce avem 
şcoli româneşti în care urmează înalte învăţături ale omenirii? Pentru ca să ni-i 
lumineze şi ca să ni-i crească. Din aceste şcoli naţionale ies pe fiecare an sute şi 
mii de viitori cetăţeni luminaţi, toţi liberi cugetători, plini de dispreţ pentru 
vechea, rătăcită credinţă creştină, astăzi demodată, ridiculizată, scuipată. Ei au 
învăţat o religie mai omenească decât cea creştinească. O religie care predică nu 
mila sau îngăduinţa, nu blândeţea şi omenia, o religie aspră care predică omului: 
„Eşti o fiară! Ghearele tale şi colţii tăi sunt deşteptăciunea şi şiretenia. Fii perfid, 
crud, neîngăduitor cu semenii tăi. Nu te uita o clipă sus spre cer; aici, jos, pe 
pământ, uită-te cu ochii în patru, ca şi cum ai avea patru labe. Aici, pe pământ se 
isprăveşte totul pentru tine. Eşti fiară, fii fiară! Fiarele n-au biserică; fiarele nu se 
închină, fiarele n-au Dumnezeu. " 

După o sută de ani, în spirit, aceste afirmaţii se potrivesc. Atunci când pui cu 
prea multă insistenţă problema credinţei, a credinţei lucrătoare prin iubire, dacă nu 
eşti prigonit, rişti - aşa cum spune Caragiale - să fii ridiculizat. Şi atunci îţi dai 
seama că este actual cuvântul Mântuitorului: "Nu daţi mărgăritarele voastre 
câinilor şi porcilor". 

22. Rugăciunea stăruitoare 

Batem din nou la poarta Paradisului preafrumos al Scripturilor, şi batem cu 
insistentă. Domnul Hristos ne îndeamnă la acest lucru. De aceea vom medita la 
câteva versete din Evanghelia după Matei: „ Cereţi şi vi se va da; căutaţi şi veţi 
afla; bateţi şi vi se va deschide. Că oricine cere ia, cel care caută află, şi celui 
care bate i se va deschide. Sau cine este omul acela între voi care, de va cere fiul 
său pâine, el să-i dea piatră? Sau de-i va cere peşte, el să-i dea şarpe? Deci, dacă 
voi, răi fiind, ştiţi să daţi daruri bune fiilor voştri, cu cât mai mult Tatăl vostru Cel 
din ceruri va da cele bune celor care cer de la Dânsul". 

Creştinul bun se roagă întotdeauna şi posteşte. Postul împreunat cu 
rugăciunea, din punct de vedere spiritual, dă rezultate bune. Nu în zadar Sfinţii 
Părinţi ne-au lăsat următoarea imagine: pasărea se înalţă către cer cu două 
aripioare. Dacă una este frântă, cu una singură nu poate zbura. Creştinul se înalţă 
sufleteşte către Dumnezeu tot cu două aripioare, iar acestea sunt postul şi 
rugăciunea. In perioada postului trebuie să înmulţim şi rugăciunea. Iar rugăciunea 
noastră trebuie să fie de bună calitate. Rugăciunea trebuie făcută cu stăruinţă şi 
trebuie făcută corect. 

Eram tânăr, când, am asistat la o slujbă de seară în Bucureşti, care s-a 
finalizat cu un acatist. Iar la acatist, s-au citit mai multe pomelnice. Şi, printre alte 
cereri, am auzit următoarea cerere, citită de preotul respectiv dintr-un pomelnic: 
„Măria se roagă lui Dumnezeu ca să o pedepsească pe vecina ei Ileana, care o 
duşmăneşte". Trist! O asemenea rugăciune nu ajunge la Dumnezeu, chiar dacă-i 
făcută cu stăruinţă, pentru că nu-i făcută corect. II auzim pe Mântuitorul Iisus 

Hristos învăţându-ne să stăruim: „ Cereţi şi vi se va da, căutaţi şi veţi afla, bateţi şi 
vi se va deschide. " 

Insă, trebuie să fim atenţi: Mântuitorul ne dă pâinea, dacă I-o cerem; 
Mântuitorul ne dă peştele, dacă 1-1 cerem. Dar dacă îi cerem în loc de pâine piatră, 
ca un tată bun, nu ne dă piatra. Sau, dacă-i cerem în loc de peşte şarpe, nu ne dă 
şarpele. Părintele copilului mic nu-i dă cuţitul să se joace, pentru a nu se tăia. Sau, 
nu-1 lasă să umble la foc pentru a nu se arde. Aşa şi Dumnezeu, când îi facem 
cereri care nu sunt corecte, nu ni le ascultă. 

Ne învaţă Mântuitorul Iisus Hristos să ne rugăm cu stăruinţă. E nevoie să 
stăruim în rugăciune. Lucrul acesta îl sesizează şi Sfântul Apostol Iacov în Epistola 
lui: „De este cineva dintre voi lipsit de înţelepciune, să o ceară de la Dumnezeu, 
Cel ce dă tuturor fără deosebire şi fără înfruntare şi i se va da. Să ceară însă cu 
credinţă, fără să aibă însă nici o îndoială, pentru că cine se îndoieşte este 
asemenea valului mării mişcat de vânt şi aruncat încoace şi încolo. Să nu 

1 ^9 

gândească omul acela că va lua ceva de la Dumnezeu " . 

în istorisirile pioase ni se spune că un călugăraş, dintr-o mănăstire oarecare, 
îşi avea chiliuţa aşezată lângă un munte, care mai toată ziua îi ţinea umbră. Şi, la 
un moment dat, auzind citindu-se pericopa evanghelică în care Domnul Hristos ne 
spune că dacă vom avea credinţă cât un grăunte de muştar, vom zice muntelui: 
„Mută- te şi te aruncă în mare!", aşa se va face, fratele respectiv, seara, s-a rugat lui 
Dumnezeu să mute muntele şi să-1 arunce în mare, ca să aibă şi el peste zi o fărâmă 
de soare. S-a culcat şi, când s-a sculat dimineaţa, a tras perdeaua într-o parte. Şi a 
văzut că nu s-a mutat muntele. A zis, aşa într-o doară: „Am ştiut eu că nu se 
mută!". 

Vedeţi, n-a avut credinţă că se va muta muntele. Rugăciunea trebuie făcută 
cu stăruinţă, trebuie făcută bine. Nu-i cerem lui Dumnezeu şarpe în loc de peşte. 
Şi, rugăciunea, trebuie făcută într-o stare de linişte şi de pace sufletească. Aşa ne 
învaţă părinţii. 

Domnul Hristos ne spune în Evanghelia după Marcu, când din nou ne învaţă 
să stăruim în rugăciune: „Toate câte cereţi rugăndu-vă, să credeţi că le-aţi primit, 
şi le veţi avea. Iar când staţi de vă rugaţi, iertaţi orice aveţi împotriva cuiva ca şi 
Tatăl vostru Cel din ceruri să vă ierte vouă greşelile voastre " . 

Aşadar, ne rugăm cu stăruinţă; ne rugăm corect, în sensul că nu-i cerem lui 
Dumnezeu lucruri de care n-avem nevoie, sau care din punct de vedere sufletesc 
ne-ar fi dăunătoare. Ne rugăm într-o stare de pace sufletească, fiind împăcaţi cu toţi 
semenii noştri. 

Voi da două exemple din Pateric: un prim exemplu din care reiese ce poate 
face rugăciunea care pleacă dintr-o credinţă puternică, iar din de-al doilea exemplu, 
ce poate face rugăciunea stăruitoare. 

"Spunea unul dintre părinţi despre Ava Soie Tebeul că a intrat odată în 
muntele Sinai şi ieşind de acolo, l-a întâmpinat un frate şi suspinând zicea: „Ne 
mâhnim, părinte, pentru că nu plouă". I-a zis lui bătrânul: „Şi de ce nu cereţi şi 

nu vă rugaţi lui Dumnezeu? ". I-a zis lui fratele: „Ne rugăm şi facem litanii, dar nu 
plouă". I-a zis lui bătrânul: „Negreşit, nu vă rugaţi cu dinadinsul. Vrei însă să 
cunoşti, că aşa este?" Şi şi-a întins mâinile sale la cer cu rugăciune şi îndată a 
plouat. Şi văzând fratele, s-a temut şi căzând cu faţa la pământ i s-a închinat lui, 
iar bătrânul a fugit. Fratele a vestit la toţi ceea ce s-a făcut şi cei ce au auzit, au 
slăvit pe Dumnezeu ", 134 O rugăciune făcută cu multă credinţă a adus ploaie. 

Un alt exemplu legat de stăruinţa în rugăciune ne relatează că un biet călugăr 
din Pustia Egiptului, ispitit de cel rău, la un moment dat, a căzut. Era atât de 
disperat, încât aproape că dorea să se sinucidă. Dar Dumnezeu are milă de făptura 
lui: ,Jncetul cu încetul, venindu-şi în fire, s-a gândit în sine să adauge osteneală 
peste osteneală, nevoinţă peste nevoinţă, rugându-se cu lacrimi şi cu tânguire lui 
Dumnezeu. S-a întors în munte la chilia sa şi, închizăndu-se, şedea fără ieşire, 
rugându-se lui Dumnezeu cu lacrimi, cu post, cu multă priveghere şi cu umilinţă, 
pururi plângându-şi păcatul. Şi, citind învăţătura Sfintelor Scripturi, s-a topit şi s- 
a uscat trupul lui rugându-se şi cerând de la Dumnezeu semn de înştiinţare pentru 
iertarea sa. Şi aşa a petrecut tot acel an, postind şi căindu-se din tot sufletul. 

Când a venit ziua Sfintelor Paşti a găsit o candelă şi-a pus într-însa 
untdelemn, apoi a început cu osârdie a-L ruga pe Dumnezeu să-l ierte de acea 
greşeală şi de căderea sa, iar de-şi va face milă şi-l va ierta, să-i arate semn lui: 
adică însuşi Domnul Dumnezeu să aprindă candela cu dumnezeiescul foc şi aşa îşi 
va cunoaşte iertarea sa. Şi a pus candela înaintea icoanei, neaprinsă, şi a 
îngenuncheat şi a pus capul şi faţa sa la pământ şi a început a se ruga aşa zicând: 
Dumnezeule, îndurate şi mult milostive, Care nu voieşti moartea păcătosului, ci să 
se întoarcă şi să-şi vină întru cunoştinţă, către Tine am alergat Mântuitorul lumii, 
mântuieşte-mă şi pe mine care Te-am mâniat pe Tine, cu mulţimea fărădelegilor 
mele şi nu mă da până în sfârşit bucurie diavolului. Ci mă rog părinteştii Tale 
bunătăţi, înviază-mă pe mine risipitul şi mă curăţeşte pe mine spurcatul şi 
porunceşte să se aprindă candela aceasta cu focul Tău cel din cer ca să văd şi spre 
mine nevrednicul mila ta şi să-mi cunosc iertarea păcatelor mele. 

Aşa rugându-se cu multă umilinţă şi lacrimi, după ce-a sfârşit rugăciunea, 
şi-a ridicat capul de la pământ şi-a căutat să vadă, oare, aprinsu-s-a candela? 

Deci a văzut că este întuneric şi nu i s-a aprins candela. Şi iar a pus capul la 
pământ, rugându-se şi zicând aşa: „Ştiu, Doamne, şi văd că am fost biruit şi n-am 
căutat cu ochii mei, şi rău înaintea Ta am făcut, şi în loc să fiu încununat, am voit 
pentru spurcata dulceaţă a poftei trupeşti, să merg în muncile cele veşnice. Ci 
îndură-Te de mine Doamne Dumnezeul meu, şi mă iartă, şi mă miluieşte după 
mare mila Ta. 

După aceasta iar a ridicat capul de la pământ să vadă dacă s-a aprins 
candela şi a văzut că nu s-a aprins. Şi iară şi-a pus capul şi faţa sa la pământ şi a 
început mai cu mare umilinţă a se ruga cu plângere, cu tânguire, cu strigare, şi cu 
suspinare din adâncul inimii sale. Şi lacrimi ca nişte izvoare slobozeau din ochi şi 
aşa cu mare umilinţă şi cu multă osârdie de trei ori rugându-se l-a ascultat şi l-a 
miluit Dumnezeu. Căci sculându-se şi ridicându-şi capul de la pământ a văzut 

candela aprinsă şi arzând cu multă strălucire de lumină. Şi s-a bucurat foarte şi s- 
a întărit cu nădejdea în bucuria inimii sale şi se minuna de mila şi de darul lui 
Dumnezeu că la înştiinţat şi l-a încredinţat de iertarea lui, netrecăndu-i cu vederea 
rugăciunea. 

Cu mare bucurie a ridicat mâinile sale mulţumind lui Dumnezeu şi zicând 
aşa: „Mulţumescu-Ţi Ţie, Doamne Dumnezeu meu, că eu spurcat şi nevrednic 
fiind, m-ai miluit cu acest mare şi minunat semn. Cu milostivirea Ta miluieşte 
făptura Ta, şi aşa mărturis induse şi mulţumind lui Dumnezeu s-a luminat de ziuă, 
şi bucurându-se şi veselindu-se întru Domnul, a uitat de mâncarea trupească. Şi 
atunci şi-a descuiat uşa chiliei sale, iar acel foc din candelă l-a păzit cu multă 
grijă toată viaţa sa, pururi turnându-i untdelemn, ca nu cumva să se stingă. 

De atunci iar s-a sălăşluit în dânsul Darul Sfântului Duh şi s-a făcut slăvit 
de toţi numit şi îmbunătăţit cu viaţa sa; smerit şi blând pentru mărturisirea şi frica 
lui Dumnezeu. Iar când i s-a apropiat vremea sfârşitului şi a ieşirii sale din trup, i 
s-a înştiinţat cu câteva zile mai înainte ziua morţii sale. Şi aşa, cu pace adormind, 
a mers la veşnica odihnă ". 

Rugăciunea făcută cu stăruinţă a primit-o Dumnezeu. Dumnezeu primeşte şi 
rugăciunea noastră, a păcătoşilor, întotdeauna. 

23. Disponibilitate creştină 

Cei ce iubesc Sfânta Scriptură şi bat cu regularitate la porţile ei, ştiu că în 
Vechiul Testament, mai ales în cele zece porunci, ni se spune ce nu trebuie să 
facem: să nu ucidem, să nu desfrânăm, să nu furăm, să nu mărturisim strâmb ş.a. 

Adică, la măsura Vechiului Testament eram învăţaţi să nu facem rău 

nimănui; lucrul acesta nu-i suficient. Măsura Noului Testament este alta, în toate 
privinţele, învăţăturile Noului Testament sunt afirmative; nu-i suficient că nu-i 
facem cuiva rău, ci trebuie să-i facem bine, aşa ne învaţă Domnul Hristos aici: 
„ Toate câte voiţi să vă facă vouă oamenii, asemenea şi voi faceţi lor, că în aceasta 
este Legea şi proorocii " . 

Nu este neutralitate din punct de vedere spiritual, din punct de vedere moral. 
Nu-i suficient că am smuls răul din suflet, că am renunţat la o patimă, ci neapărat 
în locul ei trebuie să plantăm o virtute. Să le facem oamenilor, noi, înainte de-a 
pretinde ei ceva, ceea ce-am dori nouă să ne facă ei. 

în consens cu acest verset, omul credincios, creştinul, ar trebui să fie 
întotdeauna gata pentru gesturi de mărinimie. Să fie întotdeauna binevoitor, cu 
sufletul larg deschis şi să facă bucurii mici şi mari tuturor. In Urmarea lui 
Hristos se afirmă un lucru: că în fiecare zi ar trebui să facem cuiva o faptă bună. 
Ziua în care n-am făcut o faptă bună, o bucurie cuiva, ziua respectivă este smulsă 
din cartea eternităţii. Lucrul acesta îl experimentează oamenii cu o viaţă 
duhovnicească aleasă, şi anume că e mare lucru să faci oamenilor ceea ce ai dori să 
îti facă ei tie. 



135 Ibidem, p.289 

Ni se spune în cartea Faptele Apostolilor că Sfântul Apostol Pavel se 
întorcea din a treia călătorie misionară şi, în Portul Milet, i-a chemat la sine pe 
preoţii şi credincioşii din Efes şi le-a ţinut un cuvânt frumos. La un moment dat, le- 
a spus un lucru, care n-ar trebui să-1 uităm nici noi, niciodată: „Să vă aduceţi 
aminte de cuvintele Domnului Iisus că El a zis: ,, Mai fericit este a da decât a 

primi . 

Este mare fericirea omului care poate face bucurii altora: "Ceea ce doriţi să 
vă facă vouă oamenii, faceţi-le voi mai întâi". Deci, mai fericit a da decât a primi. 
Omul cu suflet sănătos experimentează acest lucru. 

Părintele Nicolae Steinhardt a scris o carte întreagă intitulată aşa: „Dăruind 
vei dobândi". 139 Cartea pleacă de la un pretext, de la o întâmplare. întâmplarea este 
următoarea: La stareţul unei mănăstiri vine un tânăr, care-i spune lucrul următor: 
„Părinte, aş dori să mă călugăresc. Dar n-am nici credinţă, nici cunoştinţe 
religioase, nu mai am nici puritate trupească, nu mai am nimic. Insă doresc din tot 
sufletul să mă călugăresc". Şi stareţul fiind un om cu multă înţelepciune, îi 
răspunde: „Bine! Te primesc, iată, chilia ta. Pentru că, dacă deocamdată, nu ai o 
credinţă puternică, încercând să-i faci pe alţii să creadă, vei dobândi tu o credinţă 
tare; dacă n-ai tu cunoştinţe religioase, încercând să-i înveţi pe alţii, tu te vei 
documenta; dacă acum n-ai o viaţă curată, încercând să-i înveţi pe alţii să fie 
cuminţi, tu însuţi te vei abţine de la păcate. Dăruind altora, vei dobândi tu". Pentru 
că Dumnezeu nu ne cere neapărat să dăm din surplusul nostru, ci din neavutul 
nostru. 

Ne aducem aminte întâmplarea de la templu, când Domnul Hristos privea pe 
cei ce veneau să-şi dea darul lor lui Dumnezeu, depunând bani în cutia templului. 
Şi a văzut pe o văduvă săracă, care a pus doi bănuţi acolo. Şi a lăudat-o, supunând 
că aceasta a pus mai mult decât toţi. Pentru că toţi ceilalţi dădeau din surplus. Ea a 
dat din neavutul ei, din sărăcia ei. 

Sfânta Scriptură ne mai pune în faţă şi alte asemenea cazuri, din care reiese 
că ce dorim să ne facă nouă oamenii, trebuie să le facem noi mai întâi lor. Iată, de 
exemplu, în Evanghelia după Matei ne este redată pilda cu omul care îi datora 
împăratului zece mii de talanţi. Nu i-a putut plăti. Trebuia să fie vândut el şi 
familia lui, şi casa lui. Insă, venind la împăratul şi rugându-se frumos, a fost iertat 
de toată datoria. Dar, ieşind de acolo, 1-a întâlnit pe un coleg de-al lui, care-i datora 
numai o sută de dinari. Şi-1 strângea de gât să-i plătească datoria. Şi atunci cei ce 
au observat, alţi colegi de-ai lor, mergând la împăratul i-au relatat cele ce s-au 
întâmplat. Şi ne spune Scriptura lucrul următor: „Atunci, chemându-l stăpânul său 
îi zise: „ Slugă vicleană, toată datoria aceea ţi-am iertat-o, fiindcă m-ai rugat. Nu 
se cădea oare ca şi tu să ai milă de cel împreună slugă cu tine, precum şi eu am 
avut milă de tine?". Şi măhnindu-se stăpânul lui, l-a dat pe mâna chinuitorilor, 
până ce-i va plăti toată datoria. Tot aşa şi Tatăl Meu Cel ceresc vă va face vouă 
dacă nu veţi ierta, fiecare fratelui său, din inimă, greşelile lui". 



Faptele Apostolilor 20, 35 

Dorea să îi ierte stăpânul datoria, însă el nu ierta datoria. Ce dorim să ne facă 
nouă oamenii, să le facem noi mai întâi. Ii dorim să se poarte faţă de noi elegant; să 
ne purtăm noi elegant cu ei. Dorim să fie totdeauna cu faţa surâzătoare şi cu bună 
dispoziţie; întâi de toate să fim noi aşa. Pentru că este mare lucru să fii om bun, om 
manierat, om bine crescut, săritor în a face binele. 

Vă voi da, referitor la cele afirmate, un exemplu din Pateric. Noi am dori, 
atunci când suntem bolnavi, să fim înţeleşi; când suntem săraci, să fim ajutaţi. Ei, 
dacă dorim lucrul acesta, să li-1 facem noi, mai întâi, altora. Să fim capabili de tot 
felul de acte de gingăşie, de eleganţă. 

Iată, întâmplarea pe care ne-o relatează Patericul în acest sens: „S-au dus 
odată trei fraţi la seceriş şi şi-au luat fiecare şaizeci de măsuri de arătură. Unul 
dintr-înşii s-a îmbolnăvit chiar în ziua dintâi. Şi a zis unul dintre ceilalţi doi: 
„Iată, frate, vezi că s-a îmbolnăvit prietenul nostru. Sileşte-ţi tu puţin gândul, şi 
eu, şi vom secera partea lui, prin rugăciunile sale ". După ce s-a sfârşit lucrul, 
vrând să meargă să-şi ia fiecare plata, l-au chemat pe fratele bolnav zicând: 
„ Vino, frate, ia-ţi plata ta!" Acela a zis: „Care plată, pentru că eu n-am secerat?" 
Iar ei au zis: „ Cu rugăciunile tale, am făcut şi secerişul tău. Vino şi ia-ţi plata! " 
El însă, nu credea. Deci, multă îndoială făcându-se între dânşii s-au dus să se 
judece la un bătrân mare. Şi i-a zis fratele: „Părinte, am mers toţi trei să secerăm 
şi în ziua cea dintâi m-am îmbolnăvit. Şi acum mă silesc fraţii pe mine, care nici 
un ceas n-am secerat, să iau plata pentru secerişul pe care ei l-au secerat ". Şi au 
mai zis: „ Toţi trei am luat şaizeci de măsuri de arătură să le secerăm şi de am fi 
fost toţi trei, n-am fi putut să le secerăm, iar cu rugăciunile fratelui amândoi 
degrabă am săvârşit secerişul. Noi îi zicem lui: „Ia-ţi plata ta", dar el nu vrea". 
Iar bătrânul, auzind,, s-a minunat şi a zis fratelui celui ce era împreună cu ei: 
„Sună, să se adune toţi fraţii!" Şi după ce-au venit toţi, le-a zis lor bătrânul: 
„ Veniţi, fraţilor, auziţi astăzi judecată dreaptă". Şi le-a vestit lor toate. Iar ei l-au 
obligat p fratele să-şi ia plata şi să facă cu ea ce va voi şi s-au dus fiecare la ale 

sale . 

Un act de prietenie, de tandreţe, de bunătate, ilustrând îndemnul pe care ni-1 
face Mântuitorul: „ Tot ceea ce doriţi să vă facă vouă oamenii, faceţi-le voi, mai 
întâi, lor". 

24. Calea şi poarta 

Suntem călători. Este important să alegem bine calea. In acest sens 
Mântuitorul ne îndeamnă: „Intraţi prin poarta cea strâmtă, că largă este poarta şi 
lată este calea care duce la pieire, şi mulţi sunt cei care o află. Şi strâmtă este 
poarta şi îngustă este calea care duce la viaţă, şi puţini sunt cei care o află ". 

Toţi oamenii sensibili constată că viaţa noastră trece foarte repede. Sfântul 
Pavel, în Epistola către Evrei, zice aşa: „N-avem aici cetate stătătoare, ci o căutăm 
pe aceea ce va să fie ". 

141 Pateric, Alba Iulia, 1990, p.353 

Iar poetul nostru creştin Ioan Alexandru, inspirat din această meditare la 
trecere, vede că toate lucrurile capătă un sens în Lumina învierii Domnului Hristos. 
învierea Lui este chezăşia învierii noastre. 

Pastile împărăteşti sunt cele care dau un sens trecerii noastre prin lume: 

„ Şi zilele şi nopţile la rând 

Trec şi se sting uşor ca o făclie 

Şi iarăşi Pastile împărăteşti 

Ne umplu inima de bucurie. 

Când vitele şi caii şi turmele de oi, 

Şi holdele şi apa din fântână 

învie în lumină şi sărutăm pe bot 

Toţi mieii şi copacii din grădină ". 

Trecerea capătă sens în lumina credinţei creştine, în lumina învierii 
Domnului Iisus Hristos. 

Zicea, înaintea lui Ioan Alexandru, Lucian Blaga, un lucru care îţi întristează 
sufletul: 

„Opreşte Doamne trecerea. Ştiu că unde nu este moarte, nu e nici iubire - şi 
totuşi Te rog: 

Opreşte Doamne ceasornicul, cu care ne masori destrămarea ". 

Trecerea este o realitate. Efemeritatea este o realitate. însă, aşa cum am 
afirmat, în perspectiva eternităţii, datorită învierii Domnului, nu mai rămâne nici 
un mort în morminte. 

Sau, cum spune Sfântul Apostol Pavel, înviind Iisus din mormânt, S-a făcut 
începătură învierii tuturor celor adormiţi. 

Important este ca noi să găsim calea şi să găsim poarta care ne ajută să 
ajungem în viaţa cea veşnică, cea plină de lumina învierii Domnului Hristos. 

Ori, trebuie să ne fie foarte clar, nu calea largă, fără nici un fel de restricţie, 
fără nici un fel de privaţiune, fără nici un fel de nevoinţă, duce la mântuire. Nici 
poarta mare pe care poţi intra cu bagajul tuturor păcatelor. Ci, înspre nemurire, 
duce calea cea strâmtă, calea cu asperităţi, calea urcătoare, calea grea, calea 
bolovănoasă. Este grea calea aceasta, însă, este mântuitoare. 

Din fire omul alunecă înspre comoditate. Ar fugi de durere, în braţele 
plăcerii, zice Sfântul Maxim Mărturisitorul. 146 Caută drumul cel mai lesnicios, cel 
mai plin de confort, cel mai plin de desfătare. Ori, o asemenea cale este calea 
mediocrităţii şi ea nu duce în rai. Calea care duce în rai este calea cea strâmtă, de 
aceea la slujba înmormântării creştinilor este o cântare cu următorul text: 

„Veniţi de moşteniţi fericirea!" 

"Cei ce pe calea cea strâmtă şi cu chinuri aţi umblat; toţi cei care în viaţă 
crucea ca jug aţi luat şi Mie Mi-aţi urmat cu credinţă; Veniţi de luaţi darurile, 
care am gătit vouă şi crugurile cereşti "} A1 



Casa Părintească 

145 Poezii, Editura Albatros, 1972, p. 33 

Calea cea strâmtă şi cu scârbe o alege creştinul şi urcă pe ea. Pe o poartă 
largă, care nu presupune nici un fel de restricţie morală, poţi intra, dar drumul acela 
nu duce în rai, ci duce în iad. Pe poarta cea largă şi cu destrăbălări, şi cu beţii, şi 
fără Dumnezeu, şi cu răutăţi, şi cu invidii, poţi intra, însă este lată calea care intră 
pe această poartă şi duce la pieire. Calea spre cer e plină de asperităţi. 

Sfântul Apostol Pavel, atunci când vrea să ne îmboldească înspre o viaţă 
duhovnicească aleasă, ia ca termen de comparaţie sportivul de performanţă. Un 
sportiv de performanţă se supune la multe privaţiuni pentru a dobândi o cunună 
pământească, un trofeu. Ei, şi creştinul trebuie să meargă pe calea cea cu 
privaţiuni, pe calea lui Dumnezeu, să renunţe la multe. Pentru că, pe măsură ce se 
supune rânduielilor lăsate de Domnul Hristos în Evanghelie, la orizontul vieţii lui 
apare lumina cea clară a învierii. Apare eternitatea fericită. 

Zice Sfântul Pavel, în prima Epistolă către Corinteni: „Nu ştiţi voi că acei 
care aleargă în stadion, toţi aleargă, dar numai unul ia premiul? Alergaţi aşa, ca 
să-l luaţi. Şi oricine se luptă, se înfrânează de la toate. Şi aceia, ca să ia o cunună 
stricăcioasă, iar noi, una nestricăcioasă. Eu, deci, aşa alerg, nu ca la întâmplare. 
Aşa mă lupt, nu ca lovind în aer, ci îmi chinuiesc trupul şi îl supun robiei, ca nu 
cumva, altora propovăduind, eu însumi să mă fac netrebnic". 

Sfântul Apostol Pavel se supunea la nişte privaţiuni. Mergea pe calea cea 
strâmtă, pe calea rigorii, pe calea renunţării, pe calea nevoinţei. Pe calea cea 
strâmtă şi cu scârbe, ca să ajungă în rai. Ori, noi nu putem găsi o altă cale, decât 
această cale, pe care ne-o arată nouă Domnul Iisus Hristos. Şi ne îndeamnă cu 
stăruinţă: „Intraţi prin poarta cea strâmtă!" 

Pe poarta strâmtă intrăm fără bagajul păcatelor, numai noi, cu sufletul curat, 
şi cu Dumnezeu, căci „largă este poarta şi lată este calea care duce la pieire şi mulţi 
sunt cei care o află." 

Mulţi, mulţimea mediocrilor, preferă calea fără privaţiuni, fără post, fără 
rugăciune, fără participare la sfintele slujbe, fără citirea Scripturilor, fără norme 
morale. O cale a libertinajului. însă elita altfel alege: „Strâmtă este poarta şi 
îngustă este calea care duce la viaţă şi puţini sunt cei ce o află. " 

A tălcuit această Pericopă din Evanghelie şi Sfântul Ioan Gură de Aur: 
„Intraţi prin uşa cea strâmtă, că largă este uşa şi lată este calea care duce la 
pierzare şi mulţi sunt cei ce intră pe ea. Şi strâmtă este uşa şi îngustă calea care 
duce la viaţă şi puţini sunt cei ce o află. Mai târziu Domnul Hristos a spus: „Jugul 
Meu este bun şi sarcina Mea uşoară ". Acelaşi lucru l-a spus şi în cuvintele de mai 
sus. Cum asta, când aici spun că strâmtă este uşa şi îngustă calea? Dacă te uiţi 
bine la cuvintele Domnului, vezi că şi în ele se arată că atât calea, cât şi uşa, este 
foarte uşoară, lesnicioasă şi lipsită de greutăţi. Dar cum poate fi uşor şi lipsit de 
greutăţi ceea ce este strâmt şi îngust? Tocmai pentru că e cale, pentru că e uşă; 
după cum cealaltă cale, cealaltă uşă, chiar dacă e lată, chiar dacă e largă, e tot 
cale, tot uşă. Pe ele nu poate rămâne nimic, ci toate trec: şi supărările şi bucuriile 
vieţii. Şi nu numai pentru aceasta este uşoară virtutea, ci şi pentru sfârşitul ei. 
îndestulătoare mângâiere pentru cei ce se nevoiesc cu săvârşirea virtuţii este nu 

1 Corinteni 9, 24 

numai faptul că pe calea şi uşa care duc la virtute nu rămân nici oboseli, nici 
sudori, ci şi faptul că şi calea şi uşa au un sfârşit bun: duc la viaţă. Deci şi 
vremelnicia oboselilor şi veşnicia cununilor; şi că oboselile sunt mai întâi, iar 
cununile mai târziu, uşurează nespus de mult oboselile. De aceea şi Pavel a numit 
necazul uşor, nu din pricina naturii necazului, ci din pricina voinţei celor care 
îndură necazurile şi din pricina nădejdii bunătăţilor celor viitoare. Căci, zice el: 
Necazul nostru este uşor şi ne duce la slavă mare şi veşnică, pentru că noi nu ne 
uităm la cele ce se văd, ci la cele ce nu se văd. Dacă sunt cu putinţă de suferit şi 
uşoare valurile şi mările pentru marinari, luptele şi rănile pentru ostaşi, furtunile 
şi gerurile pentru plugari, loviturile cele dureroase pentru cei ce se luptă cu 
pumnii, din pricina nădejdii unor răsplăţi trecătoare şi pieritoare, cu mult mai 
mult cel ce nădăjduieşte cerul, bunătăţile cele nespuse şi răsplătite cele veşnice nu 
va simţi nici unul dintre necazurile şi dintre oboselile de aici". 149 



Cu gândul la împărăţie păşim pe calea „cea strâmtă şi cu scârbe". De dragul 
comuniunii cu Hristos ne străduim să intrăm pe poarta cea îngustă. 

Pentru ca acest demers să se finalizeze pozitiv e nevoie de o viaţă 
duhovnicească aleasă, de o anume morală. Iar morala împărăţiei se întemeiază pe 
Scripturi şi pe Sfinţii Părinţi. 



149 op.cit. p.301 



75 



